
Predgovor 


Don Nikola Bulat, svećenik splitsko-makarske nadbiskupi- 
je, bio je član proširene Biskupske komisije za ispitivanje do- 
gađaja u Međugorju, 1984.-1986. godine. Na prijedlog msgr. 
Pavla Žanića, mostarskoga dijecezanskog biskupa (1980.- 
1993.), nekoliko je članova Komisije bilo zaduženo i sastavilo 
plan za knjigu o međugorskim zbivanjima, koju je bio naka- 
nio izdati Biskupski ordinarijat u Mostaru. Radne su teme 
bile: 

Župa Međugorje u hercegovačkoj Crkvi, 

Kronološki pregled doživljaja djece i ostalih događaja u 
Međugorju, 

Pozitivni elementi, 

Problematični elementi, a pod tim je bilo više podnaslova: 

Gospine poruke koje potiču na neposluh biskupu i pro- 
vincijalu, 

Nepouzdanost dokumentacije o događajima u Međugorju, 

Neispunjena obećanja, 

Teološke poteškoće u izjavama koje prenose vidioci, 

Kritičari nerado primljeni u Međugorju. Itd. 

Mr. don Nikola Bulat dostavio je svoju izrađenu temu, koja 
je potom bila kompozerski složena. Nije bila lektorirana. Ah 
do objavljivanja studije nije došlo. Nije poznato zašto. 

Dr. Mato Zovkić, profesor Svetoga Pisma na Teologiji u 
Sarajevu, član Komisije, objavio je vrijednu studiju o proble- 
matičnim stranama u međugorskim pojavama. 1 


1 M. Zovkić, Problematični elementi u fenomenu Međugorja, u: Bogo- 
slovska smotra, 1-2/1993., str. 76-87. 

Dr. don Želimir Puljić, također član Komisije, sadašnji bi- 
skup u Dubrovniku, pisao je u to vrijeme o privatnim objava- 
ma u životu Crkve i o privatnim ukazanjima . 2 

Ovdje objavljujemo stručni rad don Nikole Bulata. To je 
pisana studija o pisanim stvarima: Kronici međugorske župe, 
Dnevnicima vi djeliće, pismima sudionika samih događaja, 
osvrtima na pisanje J. Bubala, R. Laurentina i drugih. Za pro- 
uku bilo kojega događaja traži se ispitivanje dostupne građe. 
Objavljene i neobjavljene. Mr. Bulat imao je pri ruci dostatno 
pisana materijala iz Međugorja i o Međugorju da ustanovi o 
kakvoj se pisanoj pouzdanosti ili nepouzdanosti radi s obzi- 
rom na procjenu autentičnosti ukazanja i poruka. Još k tomu, 
oko tih izvora plela su se razna prekrajanja, falsificiranja, kri- 
žanja, „ublaživanja" i prijevare. Takvi su manevratori određi- 
vali što je Gospa mogla, što trebala reći, a što nije rekla ili nije 
smjela reći! Tako da ti manipulatori nisu bili samo „lektori" 
nego i „korektori" njezinih „poruka". Stoga i nije mogao biti 
drukčiji autorov zaključak, nego da je posrijedi izvor koji ne 
daje sigurno jamstvo za procjenu autentičnosti događaja. 

U drugom dijelu don Nikola se osvrće na više izjava koje 
su pridijevane Blaženoj Djevici Mariji, a koje se ni po biblij- 
skoj nauci, ni po crkvenoj tradiciji, ni po kršćanskoj vjeri, ni 
po zdravu razumu ne mogu pripisivati Gospi, najsvetijoj od 
svih ljudskih osoba, jer su posrijedi smiješne, banalne, nepri- 
lične i nedolične stvari. 

O takvim smo nedostojnostima pisali u knjizi Ogleda- 
lo Pravde, koju je izdao Ordinarijat . 3 I tu je zaključak jasan: 


2 Ž. Puljić, Privatne objave u životu Crkve, u: Marija u vjeri kršća- 
nina, kateheze za mlade o BDM, Sarajevo, 1985.; Isti (pseudonim: W. P.) 
Privatne objave i ukazanja, u: Crkva u svijetu, 3/1989., str. 247-251. 

3 Vidi osobito Poruke nedolične Gospina imena, u: Ogledalo Pravde, 
Biskupski ordinarijat u Mostaru o navodnim ukazanjima i porukama u 
Međugorju, priredio don Dražen Kutleša, Mostar, 2001., str. 109-134. 

takve nedolične i nedostojne poruke ne jamče autentičnost 
ukazanja. 

Dajemo ovu studiju u ruku i na prouku dobrohotnim či- 
tateljima. Oni će moći naći dosta materijala koji upućuje na 
nevjerodostojnost ukazanja, koja su u Međugorju, brojčano 
gledano, premašila sva očekivanja. Ne može se autentičnost 
graditi na pijesku nepouzdanih izvora nego samo na stije- 
ni sigurne dokumentacije. A te sigurnosti u mnogim doku- 
mentima prvih godina, od 1981. do 1986. nije bilo. Dapače, 
i nepouzdanost izvora i banalnost nemalena broja „poruka" 
jasno su govorile o nevjerodostojnosti i neautentičnosti uka- 
zanja. Zato ih Crkva ni nakon 25 godina, ni unatoč desetcima 
tisuća, svakodnevnih, mjesečnih i godišnjih „ukazanja", nije 
priznala vjerodostojnima; dapače ni jedno jedino takvo uka- 
zanje nije priznala istinitim i pravim, sve je do sada ostalo 
samo takozvano, navodno, pod navodnicima i upitnicima. 

Neki sudionici događaja, jedni su to bili po dužnosti a dru- 
gi po vlastitu izboru, već su se preselili Gospodinu: biskup 
Pavao Žanić (+ 2000.), mjesni dijecezanski ordinarij i stra- 
stveni tražitelj istine, zatim don Nikola Bulat (+ 1990.), član 
Komisije i pouzdan proučavatelj međugorskoga fenomena, 
fra Slavko Barbarić (+ 2001.), koji je svojevoljno napustio slu- 
žbu na Humcu i nezakonito se nastanio i pastoralno zaposlio 
u Međugorju, 4 dok je fra Tomislav Vlašić godine 1987. prešao 
iz hercegovačke u jednu talijansku provinciju, 5 fra Jozi Zovki, 
nekadašnjem međugorskom župniku, oduzeta je svaka sve- 
ćenička ovlast u hercegovačkim biskupijama. 6 


4 O njemu više u: Ogledalo Pravde, posebno str. 59-62, 97-101, 105- 
108, 239-244. 

5 Ondje, osobito str. 28-31, 55-59, 111-112, 119-122, 135-136. 

6 Vrhbosna, 3/2004., str. 293-298. 

Zašto mi se kao mjesnomu dijecezanskom ordinariju me- 
đugorska „ukazanja 11 čine nevjerodostojna? 7 Najprije bih ista- 
knuo da bih zaista volio kad bi ta „ukazanja 11 bila autentična 
i kad bi se Gospa stvarno ondje ukazala. I ne samo ondje. Ali 
istina nas, prije svega, i oslobađa i obvezuje! Oslobađa nas 
od ropstva laži i carstva prijevare i obvezuje nas na pravdu 
i poštenje. Istina u ljubavi proučena i izrečena. I ova studi- 
ja ima za cilj upravo to: istinovati u ljubavi, kako bi rekao 
sv. Pavao (Ef 4,15). Ona se odnosi na prve mjesece i godine 
„ukazanja 11 . Peripetije i manipulacije oko župne „Kronike 11 i 
privatnih „Dnevnika 11 ne mogu se zaobići kada se govori o 
istinitosti ukazanja do koje je Crkvi itekako stalo i za kojom 
traga. Osim toga, svekolika „ukazanja 11 i „poruke 11 , „čudesa 11 i 
„obraćenja 11 ; ispovijedi i pričesti; svi znatiželjnici i prolazni- 
ci kroz svih ovih 25 godina ne mogu opravdati ni najmanju 
neistinu koja je namjerno konstruirana ili nenamjerno pro- 
ducirana. To je jasno svakomu vjerniku, bez obzira na stalež 
i službu, koji ponizno štuje Blaženu Djevicu Mariju i iskreno 
voli svetu Crkvu. 

Dok sam pratio zbivanja u Međugorju tijekom ovih godi- 
na, nametali su mi se ovi zaključci. 

1 - Međugorska „ukazanja 11 nikoga ne obvezuju. Navo- 
dna „ukazanja 11 šesteroma „vidjelaca 11 u Međugorju, od 1981. 
godine, od kojih jednoj polovici još uvijek svakodnevno, a 
drugoj polovici samo jednom godišnje (jedna od tih tvrdi da 
se njoj Gospa „ukazuje 11 svakoga drugog u mjesecu!), prešla 
su granice župe i biskupije i po svojoj razglašenosti i po puto- 
vanjima „vidjelaca 11 i njihovih podupiratelja po svijetu. Dapa- 
če, te su pojave našle svoje sljedbenike od trgovačkih putnika, 
kojima se ukazuje konkretna korist, pa sve do vjerskih odu- 
ševljenika, koji prevale tisuće kilometara da se u Međugorju 

7 Vidi predgovor knjizi M. Daviesa, Medjugorje after 21 years, Lon- 
don, 2004. 

ispovjede i izmole krunicu! Unatoč svemu, ta „ukazanja 11 ne- 
maju zakonitu potvrdu, pa prema tomu, nikoga u Crkvi ni na 
što ne obvezuju ni u moralnom, ni u vjerskom, ni u ljudskom 
pogledu. 

Svećenik koji u ispovjedaonici pokorniku zadaje pokoru 
da obavi “hodočašće u Međugorje 11 ne radi ni u duhu sakra- 
menta ispovijedi, ni u skladu s crkvenim normama. 

2 - Crkva je „stup i uporište istine 44 . Medjugorje kao mje- 
sto „nadnaravnih ukazanja i objava 11 podržava određen broj 
domaćih redovnika Male braće franjevaca kao i neki svećenici 
po svijetu. Također i određen broj vjernika ne samo uporno 
pohađa Medjugorje tvrdeći kako se „Gospa 11 , unatoč svoj ra- 
zložnosti crkvene suzdržanosti, ipak „ukazuje 11 , nego čak vrši 
i pritisak na crkvene ustanove, uključujući i one najviše, da 
međugorske događaje priznaju kao vjerodostojna ukazanja. 

Međutim, kako će Crkva Kristova, na temelju takvih po- 
hoda jednoj župi, koji sežu od puke znatiželje do fanatična 
poleta, takva „ukazanja 11 proglasiti nadnaravnima kada su 
tri zakonito ustanovljena crkvena povjerenstva za ispitivanje 
onoga što se u Međugorju zbivalo, preko mjesnoga biskupa 
Žanića i Biskupske konferencije 1991. godine, potvrdila da 
nije moguće ustvrditi da se radi o nadnaravnim pojavama i 
objavama? I kako bi Crkva bila „stup i uporište istine 11 (i Tim 
3,15) kada bi pod pritiskom takvih zagovornika, često fanati- 
ka, priznavala onakva i više nego upitna „ukazanja 11 ? 8 

3 - Utrka za nepotvrđenim i neautentičnim. Ono što 

osobito začuđuje jest činjenica da se takvi vjernici i svećenici, 


8 Vidi predavanje održano u Papinskom kolegiju sv. Patrika u Mayno- 
othu u Dublinu, 17. veljače 2004., objavljeno u više publikacija. Vidi An 
address delivered at Maynooth, Dublin, 17 February 2004, u: Christian 
Order, 10/2004., Marrylands, Australija, str. 4-18; The Brandsma Review, 
July- August 2005., str. 4-8. Vidi web stranicu: cbismo.hr. 

ako već čeznu za viđenjima i porukama, ne napajaju na izvo- 
rima autentično priznatih ukazanja, na primjer, u Lurdu, u 
Fatimi i drugdje, nego se okreću za nepriznatim ukazanjima 
u Međugorju, gdje misle da se navodna Gospa bez prestanka 
„ukazuje". Iako je neke preminule vidioce spomenutih sveti- 
šta Crkva proglasila blaženima ili svetima, međugorski po- 
bornici kao da se natječu tko će više puta doći onamo gdje 
Crkva nije ne samo priznala „ukazanja", nego je izričito za- 
branila hodočašća, privatna ili javna, ako pretpostavljaju au- 
tentičnost nedokazanih ukazanja. 

Pa ako čak i neki biskupi iz svijeta dođu i ostanu po više 
dana u Međugorju, 20 km od Mostara, i ne osjećaju solidarnost 
i uljudnost čak se ne javiti subratu u apostolatu, ni za vrijeme 
rata ni poslije rata, onda takvi crkveni službenici ne pokazuju 
dužnu kolegijalnost ni skrb za sve Crkve (I Kor 11, 28), nego 
možda čudnu radoznalost da vide što se to „ukazuje" na her- 
cegovačkom kamenjaru. A biskupi i svećenici u misnom ka- 
nonu stalno Boga mole da Crkvu svoju na putu zemaljskom 
„utvrđuje u vjeri i ljubavi". 

4 - Istina je jača od bilo koje masovke. Samo mnoštvo 
ljudi, pa i vjernika, istinu ne stvara, nego u ovakvu slučaju 
možda više ugrožava. Gospodin je Isus stajao sam samcat - s 
njim je suosjećala njegova Majka i pokoji učenik - i na Gaba- 
ti i na Golgoti. Kao jedina Istina nasuprot anonimnoj masi, 
svemu velikom i malom svećenstvu i svemu domaćem i me- 
đunarodnom establishmentu u Jeruzalemu. Kad je Isus pos- 
vjedočio da je on Istina, oni su mu na Pilatova usta ironično 
uzvratili „Što je Istina?" (Jv 18, 38), tj. pokazali su da im je 
važnija vlastita korist, politička stolica i trenutačna pobjeda 
od bilo kakve ljudske i Božje istine! Iako je Istina toga Veli- 
kog petka poginula, ona je za tri dana uskrsnula. Masovnost, 
dakle, nije dokaz za istinu. 

Pa čak ni sve valjano obavljene ispovijedi, primljene pri- 
česti i izmoljene krunice u Međugorju, iako su moćne dati 
djelatne milosti kao i u drugim župama, po sebi ne dokazuju 
nikakvu autentičnost „nadnaravnih ukazanja" u toj župi. 

5 - „S mnoštva riječi... Svakodnevni „vidioci" i svako- 
dnevna nezaustavljiva „ukazanja" - do sada oko 35.000 - nema 
straha da ću se prevariti, jer tu ni brojkama ni „ukazanjima" 
nema kraja - više predstavljaju religiozni show nego li istinito 
crkveno svjedočanstvo o miru, jedinstvu vjere i zajedništvu 
ljubavi u ovoj Crkvi. Komu ta neprebrojiva brojka djeluje kao 
ozbiljna stvar? Hoćemo li svoje katoličko pravovjerje pre- 
tvarati u čudno praznovjerje? Kad je Isus htio poučiti svoje 
učenike kako će se Bogu moliti, onda ih je upozorio da se ne 
uzdaju u množinu govora i da ne budu kao pogani koji „misle 
da će s mnoštva riječi biti uslišani" ( Mt 6,7). Ima nekih koji 
misle da su „ukazanja" to autentičnija što su brojnija i češća. 

6 - Poruke u službi neposluha. Brojne „poruke", izrica- 
ne prvih godina na usta tzv. „vidjelaca", posebno one koje su 
hvalile neposlušnost nekih redovničkih kapelana u Mostaru, 
a korile mjesnoga biskupa koji se savjesno držao crkveno- 
ga zakona, koje su omalovažavale najviše crkvene odluke s 
obzirom na upravu biskupijom, koje su kao takve očito bile 
zemaljski sugerirane a ne nebeski inspirirane, mnogo su više 
pridonijele neredu i nemiru nego li pravomu crkvenom miru 
i redu. 

A to je posebno poglavlje u životu Mostarsko-duvanjske bi- 
skupije. Manipulatori međugorskih „poruka" već su se davno 
okanili smicalica u službi neposluha i nereda, jer su i sami uvi- 
djeli da ih to nikamo ne vodi, pa su se dah na formulacije poru- 
ka jednom mjesečno. I kad već ne mogu biti kreativni, gledaju 
da ne budu barem previše neuvjerljivi. A kako je moguće izbje- 
ći stalne stereotipe rutinskih i najavljivanih „ukazanja"! 

7 - Koliko nevaljanih ispovijedi. Zaista je čudno što ta 
pojava, koja je tisućama znatiželjnika do sada davala „poru- 
ke", kao ni njezini podupiratelji, do sada nije nikada preko 
„vidjelaca" izrazila zabrinutost ni zbog svetogrđa nad sakra- 
mentima Isusa Krista, ni zbog rušenja crkvenoga jedinstva 
u Mostarsko-duvanjskoj Crkvi. Pogotovo je čudno da ljudi 
iz svijeta dolaze u Međugorje da se ispovjede, a otpuštenici 
iz Reda, koji ne prihvaćaju posluh Svetoj Stolici i mjesnomu 
crkvenom auktoritetu, u samoj blizini Međugorja obavljaju 
na tisuće nevaljanih ispovijedi! Mnoštvo nevaljanih krizama! 
Nevaljanih vjenčanja! 

Kroz svih ovih 25 godina brojni su nas dokazi navodili 
na zaključak da je uvjerljiviji constat de non supernaturalitate 
(sigurnost u nenadnaravnost „ukazanja") negoli non constat 
de supernaturalitate (nesigurnost u nadnaravnost). 

Bulatova studija nastoji logično utvrditi i razumski obra- 
zložiti brojne činjenice vezane uz nedokazana „ukazanja" u 
Međugorju. 

Molimo Blaženu Djevicu Mariju, koju Katolička Crkva 
slavi kao slavnu Kraljicu mira, da svojim zagovorom isprosi 
vječni mir svima pokojnima koji se spominju u ovoj knjizi, 
a nama živima pomogne da ne lutamo nego da dođemo do 
pune Kristove Istine. Istina će nas osloboditi. 

Mostar, blagdan katedre sv. Petra, 22. veljače 2006. 

Ratko Perić, biskup 


14 


UPOTRIJEBLJENA LITERATURA 

Neobjavljena 

Kronika ukazanja župe Međugorje, bilježio fra Tomislav Vla- 
šić, kapelan. 

Prvi dnevnik V. Ivanković 

Drugi devnik V. Ivanković 

Treći dnevnik V. Ivanković 

Declaratio dimissionis ab Ordine OFM fratris fr. Ivica Vego 
(fratrisfr. Ivan Prusina), Romae, 29. Januarii 1982. u pot- 
pisu fr. Honorius Pontoglio. 

Izjava Jelene Vasilj, 17. travnja 1983. 

Izvještaj o. T. Vlašića biskupu Žaniću, 22. kolovoza 1984. 

Korespondencija Nikola Bulat - R. Grafenauer - M. Zovkić 
- P. Žanić 

Korespondencija N. Bulat - R. Laurentin 

Barbarić, S., Slučaj s kuvertom Ivana Dragićevića, str. 9, bez 
datuma; vjerojatno 4. ili 5. mjesec 1985. 

Poruka Ivana Dragićevića, 21. lipnja 1983. 

Poruka, 6. veljače 1985., koju je Ivan Dragićević poslao 
biskupu Žaniću. 

Razne magnetofonske snimke razgovora. 

Objavljena 

Botta, M., - Frigerio, L., Le apparizioni di Medjugorje, Mi- 
lano, 1984. 

Bubalo, J., Tisuću susreta s Gospom u Međugorju, Jelsa, 
1985. 


15 


Joyeux, H. - Laurentin, R., Etudes medicales et scientifiques 
sur les apparitions de Medjugorje, Pariz, 1985. hrvatski pri- 
jevod I. Bagarića: Liječničke i znanstvene studije o ukaza- 
njima u Međugorju, Duvno, 1986. 

Kraljević, S., Les apparitions de Medjugorje, Fayard, 1984.; 

talijanski prijevod: Incontri a Medjugorje, Milano, 1988. 
Laurentin, La Vierge apparait-Elle a Medjugorje ? Pariš, 

1984. ; talijanski prijevod: La Vergine appare a Medjugorje ? 
Brescia, 1984. 

Laurentin, R., Dernieres nouvelles de Medjugorje; talijanski 
prijevod: Ultime notizie delle apparizioni di Medjugorje, 
1° fascicolo integrativo del libro „La Vergine... “, Brescia, 

1985. 

Laurentin, R., Medjugorje a l’heure de la desinformation. 
Autopsie des fausses nouvelles, - Suppl. num. 2; talijanski 
prijevod: Medjugorje nellora della disinformazione. Auto- 
psia delle false notizie, 2° fascicolo integrativo del libro „La 
Vergine... “, Brescia, 1985. 

Laurentin, R., La fin est elle proche? Dernieres nouvelles de 
Medjugorje; talijanski prijevod: Lafine delle apparizioni e 
prossima? Recenti notizie di Medjugorje, 3° fascicolo inte- 
grativo del libro „La Vergine. . Brescia, 1985. 
Laurentin, R., Dernieres nouvelles de Medjugorje. Vers lafin 
des apparitions; talijanski prijevod: Ancora su Medjugorje. 
Verso lafine delle apparizioni, 4° fascicolo integrativo del 
libro „La Vergine... “, Brescia, 1985. 

Poruke mira Međugorje, Zagreb, 1985. 

Rooney, L., Alleluia, br. 3-4/1983. 

Rooney, L., - Faricy, R., Maria regina della pače, Milano, 
1984. 

Žanić, R, Dodatak „ informacijama “, u: Službenom vjesniku 
Mostarsko-duvanjske i Trebinjsko-mrkanske biskupije, 
Mostar, 1982. 


16 


(Žanić, P.), Sudbina „Dnevnika ukazanja “ Vicke Ivanković iz 
Međugorja, Biskupski ordinarijat Mostar, br. 54/84., 13. si- 
ječnja 1984. 

Žanić, P., La posizione attuale (non ufficiale) della Curia Ve- 
scovile di Mostar nei confronti degli eventi di Medjugorje, 
Mostar, 30 ottobre 1984. 


17 



UVOD 


Članovi proširene Komisije za ispitivanje događaja u Me- 
đugorju dobili su neke pisane materijale i snimljene vrpce o 
tim događajima prije nego li su se sastali na prvo zasjedanje u 
Mostaru 23. ožujka 1984. 

Radilo se: 

o dvjema snimljenim kasetama razgovora s vidiocima i 

o razgovorima vidjelaca s “Gospom” za vrijeme “ukazanja”; 

o Kronici ukazanja, koju je pisao fra Tomislav Vlašić (fo- 
tokopija); 

o fotokopijama triju bilježnica na kojima je bilo napisano: 

Prvi dnevnik Vicke Ivanković, 

Drugi dnevnik Vicke Ivanković, 

Treći dnevnik Vicke Ivanković. 

Dobili smo još neke kratke izvještaje koje je poslao fra To- 
mislav Vlašić Biskupskom ordinarijatu u Mostaru o “ukaza- 
njima” u Međugorju. Svi ovi dokumenti imaju svoje porijeklo 
iz Međugorja i oko Međugorja. 

Biskupski ordinarijat iz Mostara sa svoje je strane poslao: 

Dekrete otpuštanja iz Reda OFM dvojice mostarskih ka- 
pelana, fra Ivana Prusine i fra Ivice Vege, 29. siječnja 1982. 

Poruke “Gospine” dvojici mostarskih kapelana: fra Ivanu 
Prusini i fra Ivici Vegi, a koje je o. Radogost Grafenauer, D. I., 
prepisao iz Kronike ukazanja - kako sam tvrdi; 

Prilog Službenoga Vjesnika Biskupije, IV/1982., koji nosi 
naslov: Dodatak “informacijama” (tri stranice), koji je sasta- 
vio msgr. Žanić kao neku nadopunu informacijama o doga- 
đajima u Međugorju koje je pisao fra Tomislav Vlašić; 

Obrazloženje Biskupskog ordinarijata u Mostaru o “Sud- 
bini ‘Dnevnika ukazanja’ Vicke Ivanković” (stranica i pol), 
54/84., od 13. siječnja 1984.; 

Pismo vidjelice Vicke Ivanković upućeno msgr. Žaniću, 7. 
svibnja 1985., u kojem izražava svoje negodovanje što se te 
poruke o kapelanima šire, jer su iz njezina (privatnoga) dnev- 
nika i ona nije nikomu dozvolila da ih umnaža i širi; 

Moj prvi dodir s događajima u Međugorju bio je upravo 
preko ove dokumentacije koju sam kao član Komisije dobio i 
koja je gotovo u cjelini potjecala od ljudi koji su se nalazili na 
izvoru tih događaja: 

fra Joze Zovke, župnika, koji je ispitivao vidioce i snimao 
na kasete, 

fra Tomislava Vlašića, koji postaje kapelan i duhovni vođa 
vidjelaca, te zapisuje u Kroniku ukazanja što su djeca vidjela i 
doživjela na tim “ukazanjima” i njemu priopćavala; 

napokon sama vidjelica Vicka Ivanković koja je - navodno 
- svoja “viđenja” i doživljaje u dnevnike zapisivala. 

Svoju sam dužnost ozbiljno shvatio, iako događajima u 
Međugorju, prije nego li sam, s oklijevanjem, prihvatio biti 
član Komisije, nisam davao neku posebnu važnost. Stoga sam 
nekoliko puta čitao primljenu dokumentaciju, posebno Kro- 
niku ukazanja i dnevnike Vicke Ivanković, međusobno uspo- 
ređivao i analizirao. Ovdje bih želio iznijeti svoja zapažanja 
do kojih sam došao čitajući, uspoređujući i analizirajući pri- 
mljenu dokumentaciju. Pokušat ću stvar u što kraćim crtama 
iznijeti i dokumentirati koliko bude moguće. 

PRVI DIO 



NEPOUZDANOST IZVORA 
O DOGAĐAJIMA U MEĐUGORJU 

Kronika ukazanja fra Tomislava Vlašića 

Dio Kronike ukazanja, koji smo dobili, fotokopiran odmah 
u početku rada, obuhvaća razdoblje od 1 1. kolovoza 1981. do 
15. listopada 1983. Kroniku je pisao fra Tomislav Vlašić, izu- 
zevši neke dane kad je bio odsutan. Bilježio je što se zbivalo 
svaki dan u svezi s liturgijskim činima i “ukazanjima” tako da 
se stječe dojam neposrednosti mjesta, događaja i svjedočenja 
očevidaca. Taj efekt neposrednosti postignut je izričajima: 
“Isti prizor kao i jučer”, “Večeras”, “I ove večeri”, “Ove večeri 
grupi se pridružila i Ivanka...”, “Jakov, Vicka i Marija i ove ve- 
čeri bih su s Gospom”. Ovakvi i slični izričaji, koji su upotri- 
jebljeni na mnogo mjesta, govorili bi u prilog da je upravo te 
večeri i sve zabilježeno u Kroniku i da to daje vjerodostojnost 
i Kronici i događajima. 

Međutim u samoj Kronici ima mjesta koja ne dopuštaju da 
se izvede takav zaključak. 

Kad je pisana Kronika ukazanja ? 

Iz analize same Kronike teško je dati definitivan odgovor 
kad je započeto pisanje Kronike ukazanja, ah je sigurno da 
nije pisana svaki dan kako se može steći dojam iz navedenih 
izričaja i formulacija. Evo nekih dokaza: 

Već 13. kolovoza 1981. (a Kronika počinje 11. kolovoza) u 
Kronici je zapisano da su dobrovoljci iz civilne zaštite išli na 

Križevac čuvati križ, “da se mrda”, i: “Dok su bili gore grom je 
opalio i zamlatio Josipa (Bulića, primjedba N. B.) tako da se 
onesvijestio, te je bio snesen i hitnim kolima prevezen u bol- 
nicu. (Doznali smo kasnije da je spašen, ali je i dalje nastavio 
psovati)”. 

Primjedba kroničara da su doznali kasnije da je spašen, 
jasno govori da ovo nije pisano 13. kolovoza. 

Na vigiliju Velike Gospe, 14. kolovoza 1981., stoji u Kroni- 
ci: “Na TV-dnevniku osuđen je kao kleronacionalista fra Jozo 
Zovko. Osuda je, u biti, imala one iste detalje koji će kasnije 
biti unešeni u fra Jozinu osudu.” 

Iz činjenice da je fra Jazo Zovko osuđen 22. listopada 
1981. može se izvesti siguran zaključak da Kronika nije za- 
početa biti pisana prije svršetka listopada 1981., jer kroničar 
14. kolovoza nije mogao znati zbog čega će 22. listopada biti 
optužen fra Jozo Zovko. 

Sličnih stvari, iz kojih se vidi da je Kronika pisana kasni- 
je, ima dosta dokaza. 1 Navedimo još očevidan primjer da 
Kronika nije pisana isti dan kako bi iz formulacije izlazilo: 
u Kronici je 15. siječnja 1982. zabilježeno: “Tako vidioci od 
danas dolaze moliti i imati viđenje u župskim prostorijama. 
Nekoliko dana zatim počeli su moliti u kapelici i od tada u 
kapelici imaju redovno viđenje” (kurziv N. B.) Kad je ovaj 
događaj zapisan u Kroniku, ostaje tajna! Po izričaju “od da- 
nas” trebao je biti zapisan 15. siječnja, ah iz onoga što slijedi 
sasvim je sigurno da nije zapisan 15. siječnja, jer kroničar 15. 
siječnja još nikako nije mogao znati što će biti za “nekoliko 
dana” kasnije. 

Slično je zabilježeno 20. siječnja: “Petero djece i ovu večer 
imalo je viđenje Majke Božje.” Vidioci su postavili i pitanje: 
“Što će raditi fra Ivica Vego i fra Ivan Prusina sad kad su istje- 
rani?” Radi se o dvojici neposlušnih kapelana koji su suspen- 

1 Usp. npr. Kroniku ukazanja, 1. i 17. listopada, pa 20., 21. i 22. stu- 
denoga 1981. 

dirani, tj. zabranjeno im je bilo vršiti svećeničke dužnosti i 
otpušteni su iz Reda OFM (primjedba N. B.). Gospa je odgo- 
vorila: “Oni nisu krivi. Biskup se u odluci prenaglio. Neka 
ostanu.” Ova nas činjenica ovdje zanima samo stoga jer su 
dvojica spomenutih kapelana otpuštena iz Reda tek 29. sije- 
čnja 1982. 2 Čin otpuštanja iz Reda OFM dvojice spomenutih 
kapelana zabilježen je u Kroniku 9 dana prije nego li su bili 
otpušteni. To nam jasno govori da formulacija: “Petero djece 
i ovu večer ...” (kurziv N. B.), tj. 20. siječnja, nije točna, jer to se 
nije zbilo te večeri niti je moglo biti zapisano te večeri, kad su 
kapelani otpušteni 9 dana kasnije. 

Tako isto izričaji zabilježeni u Kronici, 19. rujna 1981.: “Ja- 
kov, Vicka i Marija i ove večeri bili su s Gospom”. 

Dana 14. rujna 1981.: “Vicka i Jakov su imali viđenje u 
18,20 h . Tada ih je Gospa pozvala da dođu kod Jakova u pola 
noći kad im se ponovo ukazala” (kurziv N. B.), sigurno je da 
nisu zabilježeni u Kroniku tih večeri, kako to izgleda, napro- 
sto stoga jer još nije bilo ni početo pisanje Kronike, što je gore 
već rečeno. 

Dne 7. listopada 1981.: “Jakov i Vicka večeras su imali re- 
dovno viđenje”. 

Kad je fra Tomislav Vlašić počeo pisati Kroniku ukazanja 
čiju fotokopiju imaju članovi Komisije? Teško je dati preci- 
zan odgovor. Sigurno je da to nije bilo prije svršetka listopada 
1981. Iz već navedenih činjenica i onoga što je kroničar napi- 
sao kao neki uvod i objašnjenje na početku Kronike, čini se da 
je to bilo krajem veljače 1982. Na početku Kronike piše : “Ono 
što je vezano uz ukazanja donekle je zabilježeno ovdje. Djeca 


2 Usp. Declaratio dimissionis ab Ordine OFM fratris fr. Ivica Vego, isto 
tako: Declaratio dimissionis ab Ordine OFM fratris Fr. Ivan Prusina, Ro- 
mae, 29. Januarii 1982. u potpisu fr. Honorius Pontoglio. Na kraju Izjave 
dodaje se: ,,Id est ab Ordine OFM, solutus est a vinculis votorum religi- 
osorum et a divinis suspensus ad normam rescripti S. Sedis die 11. Dec. 
1980. N. Prot. 6559/80.“ 

su mi govorila važnije događaje, a svaki dan nisam mogao 
mirno razgovarati s djecom te zabilježiti sve po redu (u ne- 
kim mjesecima samo je nekoliko dana zapisano nešto o viđe- 
njima, primj. N. B.). Uglavnom djeca su mi rekla da ukupno 
od 24. 06. 1981, do 20. 02. 1982. samo u pet dana Gospa im 
se nije ukazala.” Ono što je napisano na početku Kronike služi 
kroničaru kao neki uvod, pa spominje što se do tada događalo 
onako općenito, sumarno, od početka ukazanja do 20. veljače 
1982. To bi bilo neko “objašnjenje” onoga što se već dogodilo 
i uvod u ono što će se još zbivati. Na toj prvoj stranici stoji 
datum 25. 02. 1982. i potpis kroničara fra Tomislava Vlašića. 
Zašto je ovaj “uvod” u Kroniku napisan baš 25. veljače 1982. 
a ne prije, jer Kronika počinje 11. kolovoza 1981., ima smisla 
jedino ako je upravo tada počelo pisanje Kronike. 

Je li biskupu Žaniću predana originalna 
Kronika ukazanja ? 

Postoje znakovi da je Kronika ukazanja, koju je fra Tomi- 
slav Vlašić 16. studenoga 1983. predao msgr. biskupu Žaniću, 
barem djelomično mijenjana. 

Prva činjenica koja ukazuje na to da je Kronika mijenjana 
jest tvrdnja patra Radogosta Grafenauera, daje sve svoje izva- 
tke koji se odnose na dvojicu mostarskih kapelana, prepisao 
samo iz Kronike: “Sve sam prepisivao samo iz Tomislavove 
kronike, a to sam uspoređivao sa zapisima djece i s njihovim 
izjavama” 3 (kurziv N. B.). 

Da bih razjasnio neke stvari, pisao sam 15. veljače 1985. 
patru Grafenaueru u svezi s Kronikom i rekao da svih njego- 
vih “izvadaka nema u Kronici, pa ako tu može unijeti malo 
jasnoće bilo bi mi drago”. U svezi s time pater mi je Grafena- 
uer u pismu, od 20. veljače 1985., odgovorio ovo: “A ja sam u 

3 Usp. Pismo slovenskoga provincijala Družbe Isusove Jože Kokolja 
biskupu Pavlu Žaniću, 25. siječnja 1985., br. 14/85, 2d. 

Međugorju stekao duboko poštovanje prema Tomislavovom 
kroničarskom radu. Sve se potpuno slagalo s izjavama djece 
i njihovim zapisima. Jedino što je Tomislav gdjekoji izražaj 
na temelju zrela uspoređivanja dječjih izjava nešto ublažio, 
a biskup je to nazvao manipuliranjem (...). Moram nadodati, 
vidio sam neke stvari u kronici brisane, popravljane, za neke 
sam ispravke pitao i Tomislava. Zanimalo bi me, je li Tomi- 
slav kasnije išta od onoga popravljao. Morao bih sve vidjeti 
da povjerujem biskupovu izvještaju u Rim. Prema tome iz- 
vještaju Tomislav je sve ispravljao samo zbog biskupa.” Toliko 
pater Grafenauer o ovoj stvari. 

Od 14 izvadaka koje je Grafenauer prepisao “samo iz To- 
mislavove kronike” pet od tih četrnaest nedostaju u Kronici 
koju je fra Tomislav predao msgr. Žaniću i u fotokopiji ove 
Kronike ne vide se brisana i popravljana mjesta o kojima go- 
vori pater Grafenauer, osim na jednom ili dva mjesta pre- 
križen tekst. Izvatci koji nedostaju u Kronici, a koje donosi 
Grafenauer jesu ovi: 15. i 26. travnja 1982., 4. svibnja 1982., i 
krajem kolovoza 1982. 

Da je Kronika prepravljana, vidi se iz izvatka od 3. siječnja 
1982. U Kronici koja je predana msgr. Žaniću nalaze se dva 
originalna listića o dvojici kapelana: jedan je napisala Vicka, 
drugi Mirjana. Iste te izvatke donosi i p. Grafenauer i za njih 
tvrdi da su prepisani iz Tomislavove Kronike. Međutim Vickin 
originalni papirić, koji se nalazi u Kronici, predanoj msgr. Ža- 
niću, ne slaže se u svemu s izvatkom koji donosi Grafenauer i 
koji bi - prema izričitoj tvrdnji Grafenauera - bio prepisan iz 
Kronike koju piše fra Tomislav Vlašić. 

Kod Grafenauera ispušteni su oštri izrazi. Tako je na origi- 
nalnom papiriću napisano: “Ivica ništa nije kriv”, a kod Gra- 
fenauera je ispušteno “ništa”. 

Original: “Ako ga izbace iz fratara, neka bude ponosan i 
hrabar”, a kod Grafenauera je ispušteno “ponosan”. 

Original: “Biskup pravi nered i zato je on kriv”, a kod Grafe- 
nauera: “Biskup ne pravi red i zato je on kriv” (kurzivi N. B.). 

Ako je p. Grafenauer prepisao sve “samo iz Tomislavove 
kronike”, onda ta Kronika nije u svemu identična s Kronikom 
koju posjeduju biskup i članovi Komisije. Grafenauer je spo- 
menuti izvadak prepisao iz Kronike gdje je fra Tomislav ubla- 
žio, ispustio i promijenio neke izraze, a biskupu je predao 
Kroniku s originalnim rukopisom Vicke i Mirjane vjerojatno 
stoga da se vidi kako vidioci različito prenose poruke i da je 
on s razlogom ublaživao neke izraze. 4 

Kako protumačiti Vlašićevu primjedbu u zagradama 20. 
studenoga 1981.: “Ovo viđenje je bilo 27. XI, a ono zabilježe- 
no 27. XI. danas. Zabunom je krivo prepisano” (kurziv N. B.). 
Odakle je prepisano? Iz originalne Kronike ? Ta se zamjena 
dogodila i sa 21. XI. namjesto 28. XI. i 22. XI. namjesto 29. 
XI.! 

I sama činjenica da je fra Tomislav Vlašić otezao punih 
pet mjeseci (od 16. lipnja do 16. studenoga 1983.) predati 
Kroniku ukazanja msgr. Žaniću, pobuđuje sumnju da mu je 
bilo potrebno to vrijeme da nešto izmijeni. Ne vidi se nikakav 
opravdan razlog zašto je odugovlačio predati Kroniku bisku- 
pu koji mora donijeti sud o “ukazanjima” na temelju doku- 
mentacije. 


4 Moram napomenuti da je p. Grafenauer u pismu msgr. Žaniću, od 
16. veljače 1983., napisao da je on “koju Vickinu riječ malo ublažio”, a u 
pismu meni, 20. veljače 1985.: ”Sve se potpuno slagalo (u Kronici, primj. 
m.) sa izjavama djece i njihovim zapisima. Jedino što je Tomislav gdjekoji 
izražaj na temelju zrelog uspoređivanja dječjih izjava nešto ublažio, a bi- 
skup je to nazvao manipulacijom” (kurziv N. B.). U pismu, od 28. ožujka 
1983., p. Grafenauer kaže: “Da Vam budem otvoren, jedino sam u tome 
popravljao tekstove, što je Vicka pisala da kapelani nisu ‘ništa krivi. (...) 
Doznao sam da ona ne može reći da je Gospa doista rekla te riječi (...). 
Nikada nisam ni jednu riječ promijenio, samo sam ovu riječ ispustio, jer 
sam doznao, da je po svoj prilici samo Vickina. . . a ne Gospina” (točkice 
su oca Grafenauera). 

Pater Grafenauer donosi svoje izvatke o kapelanima iz 
Kronike po redu kako ih je vjerojatno i našao u Kronici po 
datumima. Ono što Grafenauer donosi pod datumom 21. si- 
ječnja 1982., to se u Kronici, koju posjeduju članovi Komisije 
nalazi 21. IV. 1982. A ono što Grafenauer donosi pod datumi- 
ma 15., 16. i 26. travnja 1982. u Kronici koju mi posjedujemo 
uopće nema. 

Iz svega iznesenoga i dokumentiranoga proizlazi zaklju- 
čak: Kronika, koju posjeduju članovi Komisije, nije identična 
- barem u dijelovima - s Kronikom iz koje je prepisivao p. 
Grafenauer svoje izvatke o dvojici mostarskih kapelana, fra 
Ivanu Prusini i fra Ivici Vegi. To se moglo lakše izvesti, jer dio 
Kronike koju članovi Komisije posjeduju, fotokopiranu na li- 
stovima, bio je napisan u tri teke većega formata, pa nije bilo 
teško neku od tih teka zamijeniti drugom, ako se već htjelo 
nešto izostaviti ili mijenjati. 

Istinitost Kronike ukazanja 

Za istinito pisanje Kronike nije bitno da se podatak zabi- 
lježi baš onaj dan kad se nešto zbilo. Važnije je da se zna ko- 
liko je proteklo vremena od dana kada se nešto zbilo do dana 
kada je zabilježeno u Kroniku i je li točno zabilježeno. Upravo 
u Kronici ukazanja gotovo nikada ne znamo kada je podatak 
zabilježen, jer izričaji “večeras”, “ove večeri” ne znači da je to 
zabilježeno te večeri, kako smo to već vidjeli. Npr. u Kronici 
27. lipnja 1982. stoji napisano: “Nisam uspio pobilježiti poru- 
ke-razgovore koje mi je Vicka zadnjih dana pred godišnjicu 
dala. Evo ih ovdje sada.” Ovakvo je pisanje Kronike ispravno, 
iako je događaj zapisan kasnije nego što se zbio, pod uvjetom 
da je doista i zapisano 27. lipnja 1982. Ne bi se moglo reći 
da je ispravno ovakvo pisanje kako nalazimo u Kronici 31. 
prosinca 1982: “Petero vidjelaca imalo je i večeras viđenje. 
Osim zajedničkog viđenja Ivica je imala viđenje točno u pola 

noći ” (kurziv N. B.). Ako je Ivanka imala viđenje “točno u 
pola noći”, onda ovo u Kroniku nije zapisano “večeras” (tj. 31. 
prosinca 1982.) kako se čini po samom izrazu, nego kasnije. 
Kada je to bilo, ostaje tajna. 

Ne može se govoriti o istinitosti Kronike ako stvari nisu 
točno zabilježene. Kroničar, fra Tomislav Vlašić, 15. siječnja 
1982. piše u Kronici: “Vidioci kažu da ih je Gospa već davno 
upozoravala da idu u crkvu moliti i da će im se tamo ukazi- 
vati, jer je tamo priličnije i sabranije.” Po ovome od “Gospe” 
dolazi inicijativa da se s “ukazanjima” prijeđe u crkvu. Istina 
je, čini se, drugačija: inicijativa je došla upravo od o. Vlašića! 
Već 29. lipnja 1981. fra Tomislav Vlašić prisustvuje ukazanju 
i razgovara s Mirjanom koju je već prije poznavao. “Osjetio 
sam potrebu dovesti narod u crkvu - izjavio je kasnije o. T. 
Vlašić - da tu moli i da im se pomogne to shvatiti”. 5 

Već sutradan, 30. lipnja, za vrijeme ukazanja u Cernu, Mi- 
rjana pita Gospu “hoće li se ona ljutiti ako ne budemo išli na 
brdo nego u crkvu. Tu je nekako bila neodlučna kad smo je 
to pitali. Kao da joj nije bilo baš drago, ali ipak je rekla da se 
neće ljutiti” (razgovor s fra Jozom Zovkom nakon ukazanja 
u Cernu). Zašto Mirjana baš 30. lipnja pita Gospu hoće li se 
ljutiti, ako budu dolazili u crkvu mjesto na brdo? Čija je to 
inicijativa? Iz Mirjaninih riječi vidimo da ta misao nije pote- 
kla od Gospe. Dapače njoj nije bilo drago. 

A na upit fra Janka Bubala Vicki: "... bi li se ti mogla sjetiti 
čiji je to plan bio?”, 

Vicka izričito odgovara: “Fra Tomislavov.” 

Janko: “Kojega fra Tomislava?” 

Vicka: “Fra Tomislava Vlašića.” 6 

Ovo je samo jedan primjer kako se često u Kronici Gospi 
pripisuju inicijative, koje od nje ne potječu. 

5 Usp. S. Kraljević, Les apparitions de Medjugorje, Fayard, 1984., str. 93. 

6 J. Bubalo, Tisuću susreta s Gospom u Međugorju, lelsa, 1985., str. 109. 


Slično 14. lipnja 1983. Ivan pita Gospu što će svećenici 
propovijedati za godišnjicu njezina ukazanja. Ona odgovara: 
“Neka oni čine što misle da je najbolje”, da bi zatim, 16. lipnja 
1983., preko Jelene Vasilj ipak odredila “devet mogućih tema 
za ove dane.” “Ove teme Jelena mi nije prenijela kao Gospin 
diktat nego ih je rekla svojim riječima”, primjećuje Vlašić. 
Teme su ipak takve da ih Jelena nije mogla prenijeti ni svo- 
jim riječima. Bilo bi uvjerljivije da je rečeno da ih je Gospa 
doslovno Jeleni diktirala. Npr. “Marija želi svijetu dokazati: 
Bog je istina, on postoji, s njim je prava sreća, u njemu je 
punina života - obraćajte se Bogu!” Ovo nisu kategorije mi- 
šljenja Jelene Vasilj i ona u ovakvim kategorijama ne može 
prenositi Gospine poruke svojim riječima, a da se i ne govori 
kako sama Gospa ispada “smiješna” kad “želi” da se kroz de- 
vet dana govori o njoj. 

Još bih spomenuo teološke formulacije “Gospinih” odgo- 
vora koje je preko “vidjelaca” davala na postavljena teolo- 
ška pitanja. Neke su formulacije tako teološki precizne da je 
gotovo nemoguće da su ih vidioci zapamtili i prenijeli. Npr. 
u Kronici 24. srpnja 1982.: “U momentu smrti svjesni smo 
također procesa odvajanja duha i tijela”. “Zemaljsko tijelo 
nakon smrti jednom zauvijek propada. Nikada neće biti oži- 
vljeno. Čovjek dobiva preobraženo tijelo”. “Proces odvajanja 
duha i tijela” nisu ni kategorije ni riječi koje “vidioci” sasvim 
razumiju. Tako u Kronici 18. kolovoza 1982. stoji: “Mirjana 
kaže da u viđenjima sve nebeske osobe (Isusa, Mariju, An- 
đele) promatra trodimenzionalno, dok zemaljske osobe dvo- 
dimenzionalno (fra Jozu, nekoga od vidjelaca...)”. A kada su 
dvojica članova Komisije o tome pitala Mirjanu, ona je rekla 
da ne zna što znači “trodimenzionalno”. Isto tako Vlašić piše 
u Kronici, 6. rujna 1982., da je Gospa upozorila Mirjanu da 
pazi na depresiju kad joj se prestane ukazivati, njoj je i ta riječ 
bila nepoznata. Očito da su to interpretacije i kategorije fra 
Tomislava Vlašića, jer vidioci kažu da vide Gospu kao i druge 


31 


osobe, a kroničar je to “protumačio” kao trodimenzionalno 
odnosno dvodimenzionalno. 

Isto tako riječi Gospine u Kronici, 6. srpnja 1983.: “Svagdje 
gdje god sam se ukazivala Crkva mi nije vjerovala. A svijet je 
vjerovao i molio. Bog ga je uslišavao”, odaju teološka shva- 
ćanja kroničara, a ne Gospinu poruku koju prenosi Jelena 
Vasilj. Sigurno je da Gospa ne bi dijelila hijerarhiju (Crkvu) 
od naroda, jer je i narod Crkva. Nije vjerojatno da se Gospa 
“ukazala” zato da rješava suvremene teološke kontroverzije: 
jesu li sve vjere iste, je li ona posrednica svih milosti, jesu li 
duše u nebu prisutne dušom i tijelom (prije uskrsnuća), je li 
ona uznesena na nebo prije ili poslije smrti itd. 7 

Kakvi se zaključci mogu izvesti iz navedenih činjenica? 

- Sigurno je da kroničar nije počeo pisati Kroniku ukaza- 
nja prije kraja listopada 1981., tj. puna četiri mjeseca nakon 
početka ukazanja, a vrlo je vjerojatno čak 8 mjeseci nakon 
prvog ukazanja (24. lipnja 1981.). 

- Fotokopija Kronike, koja je predana msgr. Žaniću i koju 
posjeduju članovi Komisije, barem je djelomično izmijenjena. 
Osim toga, to što u ovoj Kronici nema svih izvadaka koje do- 
nosi pater Grafenauer i za koje kaže da ih je prepisao “samo” 
iz Kronike koju je pisao pater Vlašić, Grafenauer veli da je 
Vlašić poruke o kapelanima u nekim izrazima “ublažio”. Tako 
ispušteni izrazi u Kronici: “Nemojte slušati nikoga!” “Biskup 
je kriv” promijenjeni su u: “Biskup je također pogriješio”. A 
“Oni nisu ništa krivi”, “Kod njih nema nikakvih pogrešaka” 
ispušteno je ono “ništa” i “ nikakvih” (kako stoji u Grafenau- 
erovim izvatcima 15. travnja 1982.) itd. 8 - Izričaji “večeras” i 


7 Usp. Kronika ukazanja: 1. listopada 1981., 3. rujna 1982., 6. svibnja 
1982., 12. listopada 1981. 

8 Ali je moguće da je ovo mijenjao i p. Grafenauer, jer jednom kaže 
da je to činio p. Vlašić, a drugi put da je on, Grafenauer, ispuštao oštre 
izraze. 

“ove večeri”, “jutros” i njima slični zavode čitatelja u zabludu 
da je to pisano baš te večeri ili toga dana, a u mnogo slučajeva 
- kako smo vidjeli - to ne odgovara istini. U stvari, čitatelj 
nikada nije siguran kad je neki podatak zapisan i je li točno 
zapisan. 

- Kroničar neke svoje inicijative i interpretacije pripisuje 
Gospi i time Kroniku čini još nepouzdanijom, jer čitatelj ne 
može sa sigurnošću znati stoji li iza poruka “Gospa” ili kroni- 
čar. Jednom riječju Kronika ukazanja nepouzdan je izvor za 
događaje u Međugorju! 

DNEVNICI VICKE IVANKOVIĆ 


Pitanje dnevnika “vidjelice” Vicke Ivanković zbog speci- 
fičnih okolnosti došlo je u centar pažnje i postalo jedno od 
najzamršenijih pitanja u svezi s “međugorskim ukazanjima.” 
Bez pretenzije da konačno razmrsim ovo zamršeno klupko 
nesuglasja, neistinitih i poluistinitih izjava, neotkrivenih 
konačnih namjera pojedinaca, pokušat ću iznijeti što u ovo- 
me trenutku govore činjenice do kojih sam uspio doprijeti, 
ostavljajući otvoreno pitanje da koji novi detalj može unijeti 
ispravke i novo svjetlo. 

Već je prethodno rečeno da su članovi Komisije, prije ne- 
goli su se sastali na prvo zasjedanje, 23. ožujka 1984., primili 
fotokopirana tri izvatka na kojima je pisalo: 

Prvi dnevnik Vicke Ivanković, 

Drugi dnevnik Vicke Ivanković, 

Treći dnevnik Vicke Ivanković. 

Da bude jasnije ono što će kasnije slijediti, treba nešto reći 
posebno o svakom od ovih triju izvadaka iz dnevnika ili - 
kako se govori - posebno o svakom ovom dnevniku. 

Prvi dnevnik 

Prvi dnevnik obuhvaća razdoblje od početka “ukazivanja”, 
tj. od 24. lipnja 1981. do 6. rujna 1981. na preskok. Zapisano 
je ponešto samo u 26 dana, i to: u lipnju 2 dana; u srpnju 8 
dana; u kolovozu 10 dana; te u rujnu 6 dana. Ovaj dnevnik 
koji smo primili odmah u početku bio je pisan pisaćim stro- 

jem. Tek puno kasnije - 30. svibnja 1985. - Vicka mije predala 
jedan mali notes u kojem je bilo rukopisom napisano sve ono 
što se nalazilo otipkano pisaćim strojem u Prvom drveniku. 
Otipkani primjerak i rukopis slagali su se gotovo u svemu. 

Autentičnost Prvoga dnevnika. Čim smo primili rukopis 
ovoga Dnevnika, bilo je jasno da to nije autentičan Vickin 
dnevnik. Sama je Vicka priznala da ga ona nije pisala nego 
njezina sestra. Interesantno je što je Vicka rekla u razgovoru 
s fra Jankom Bubalom kad ju je pitao o ,,znaku“: 

Janko: - U nekoj bilježnici (koju zovu tvojom) stoji da vam 
je Gospa 26. X. 1981. sa smiješkom rekla da se nekako čudi 
što je više za znak ne pitate. Ali da će vam ga ona sigurno 
ostaviti, da se ništa ne bojite. . . 

Vicka: - Dobro je to. Ali mislim da to nije bilo njezino 
prvo obećanje da će nam znak stvarno ostaviti. 

Janko: - To je točno jer u nekoj maloj bilježnici, koju je 
bilježila tvoja sestra Ana (radi se o rukopisu Prvoga dnevnika, 
primj. N. B.), zabilježeno je tri puta da vam je Gospa rekla 
već potkraj kolovoza da će svoj znak ‘brzo’ ostaviti, a evo, to 
se oteglo... 

Vicka: - Ja to ne znam. Ja nisam nikada tu bilježnicu čitala, 
a nisam ni Ani to govorila. Mora da je to neko drugi govorio 
(kurziv N. B.). 

Janko: - Mislim da su joj to govorili Jakov i Ivanka. . , 9 

“Bilježnica (koju zovu tvojom)”, o kojoj govori fra Janko, 
jest Drugi dnevnik Vicke Ivanković, koji su na početku pri- 
mili i članovi Komisije, a “mala bilježnica” jest rukopis Pr- 
voga dnevnika Vicke Ivanković. Koliko je ta “mala bilježnica” 
ili Prvi dnevnik Vicke Ivanković, autentičan Vickin Dnevnik, 
vidi se iz Vickine izjave : “Ja nisam nikada tu bilježnicu čitala, 
a nisam ni Ani to govorila.” 


9 J. Bubalo, Tisuću susreta..., str. 133-134. 

U razgovoru s Vickom 29. svibnja 1985. pokazao sam joj 
Prvi dnevnik prepisan pisaćim strojem i upitao: “Jesi li kad 
ovo vidjela?” 

Vicka: “Nisam ja ovako vidjela ovo.” 

Bulat: “Nisi to vidjela?” 

Vicka: “Ne!” 

Bulat: “Na primjer, ti si nam jedanput rekla da je Ivanka 
drugi dan pitala kako joj je mater (...), a tu piše da je pitala 
prvi dan.” (Ivanki je nešto prije umrla majka, primj. N. B.). 

Vicka: “Drugi dan, jer mi smo prvi dan bile dole na putu, 
a Gospa je bila na brdu.” 

Bulat: “Točno. Zato ti kažem: tu (tj. u Prvom dnevniku, 
primj. N. B.) piše prvi dan, i tu ima kojekakvih pogrešaka, i 
prema tome to ti ne priznaješ svojim dnevnikom?” 

Vicka: “Nemam ja nikakvih pogrešaka, ja što imam reći, ja 
mogu kazati ovako otvoreno, bez toga pisanog.” 

Bulat: “Dakle ovo tvoj dnevnik nije?” 

Vicka: “Ako to tu sve piše, onda moj nije...” 

Htio sam se uvjeriti u još neke stvari koje su zabilježene 
u Prvom dnevniku, pa sam upitao: “Dobro, reci mi ovo: jeste 
li vi vidioci koji put vidjeli tu svjetlost na Križevcu, i te stva- 
ri?” 

Vicka: “Jesmo!” 

Bulat: “Je li to bilo često?” 

Vicka: “Jest!” 

Bulat: “Dobro, a jeste li koji put, od nekoga sam čuo da je 
pisalo na nebu neke stvari, jesi li to vidjela?” 

Vicka: “Nisam ja to vidjela!” 

Bulat: “Nisi to vidjela?” 

Vicka: “Ne!” 

Bulat: “Sigurno?” 

Vicka: “Sigurno!” 

Bulat: “Navodno je pisalo MIR!” 

Vicka: “Nisam to vidjela!” 

Bulat: “Nisi?” 

Vicka: “Ne!” 

Bulat: “Je li vidio tko drugi od vidjelaca?” 

Vicka: “Ne znam. Ja ni u čije ime ne govorim...” 

Bulat: “Dobro! U redu! To konkretno piše u ovome Dnev- 
niku. Taj dnevnik nije tvoj?” 10 

Vicka: “Nije! Ja kažem da nisam nikada vidjela da piše ovo, 
jesu li drugi vidjeli MIR i to, ali ja nisam vidjela.” 

Potrebno je napomenuti da je u Prvom dnevniku napisano 
da je toga dana - 25. kolovoza 1981. - u 10 sati i 45 minuta 
bilo prisutno svih šestero vidjelaca kod Ivankine kuće i da 
su na Križevcu vidjeli Gospu (udaljenost preko 2 km) i da je 
“preko cijelog neba pisalo zlatnim slovima “MIR”. Međutim, 
Vicka, Marija i Ivanka su 29. svibnja 1985. izjavile da one nisu 
vidjele da je pisalo MIR na nebu, a ostalo troje vidjelaca ni- 
sam pitao o tome. 

Koliko su izvori o međugorskim događajima nepouzdani, 
vidi se i iz činjenice da Svetozar Kraljević kaže da se spome- 
nuti znak pojavio na nebu 6. kolovoza poslije podne: “Jedna 
grupa hodočasnika u pratnji svog svećenika vidjela je na nebu 
riječ MIR napisanu svijetlim slovima”. * 11 Još je važno napome- 
nuti da je u rukopisu Prvoga dnevnika sadržaj ovoga dana 
- 25. kolovoza 1981. - pisan drugačijim finim rukopisom koji 
je gotovo identičan rukopisu jednoga svećenika-fratra. U 
razgovoru s fra Jankom Bubalom o spomenutom znaku na 
nebu Vicka kaže: “. Više puta su mnogi vidili na nebu, osobito 
iznad Križevca, krupnim zlatnim slovima napisano ‘MIR’. A 
sjećam se: jednom smo vidili tu riječ napisanu iznad Podbr- 
da. Isto tako krupnim zlatnim slovima napisano”. 

Bubalo: “A kakvim je to slovima bilo napisano, štampanim 
ili pisanim?” 


10 Usp. Prvi dnevnik, 25. kolovoza 1981. 

11 S. Kraljević, Les apparitions de Međugorje, str. 95. 

Vicka: “Pisanim. Ali svijetlim, zlatnim”. 12 

Kako protumačiti ove kontradiktorne izjave? Vicka je 
meni kategorički tvrdila da nije vidjela da je na nebu napi- 
sano “MIR”. Slično Ivanka i Marija, a prema Prvom dnevniku 
i fra Janku Bubalu izlazi da su to vidjeli svi vidioci. Gdje je 
istina? Opravdano se može sumnjati da se ovaj događaj uop- 
će i zbio! 

Što reći o autentičnosti ovoga Dnevnika? Ako Vicka kaže: 
“Ja nisam nikada tu bilježnicu čitala (tj. rukopis Prvoga dne- 
vnika, primj. N. B.), a nisam ni Ani to govorila”, “Ako to tu 
piše, onda moj nije” (tj. Prvi dnevnik, u kojem piše da je Ivan- 
ka prvi dan pitala kako je majka, koja je umrla, i da je na 
nebu velikim zlatnim slovima pisalo “MIR”); ako taj isti Prvi 
dnevnik nije pisan Vickinim rukopisom, nego s dva različita 
druga rukopisa, onda je dostatno dokaza da to nije autenti- 
čan Vickin dnevnik, iako je ona samo dan kasnije, 30. svi- 
bnja 1985., za “tu malu bilježnicu” (rukopis Prvoga dnevnika) 
“koju nikada nije čitala”, a ni svojom rukom pisala, rekla da je 
to njezin dnevnik. 

Vjerodostojnost Prvoga dnevnika. Dnevnik se zove zato 
jer se u nj bilježe događaji koji su se dogodili toga dana. Ovo 
svojstvo nedostaje Prvom dnevniku. Prvi dnevnik nije pisan 
isti dan, nego je “skrpljen” kasnije. To se jasno vidi iz onoga 
što je zabilježeno prvi dan “ukazanja”. 

Prvi dan - 24. lipnja 1981. - napisano je da je Ivanka pitala 
kako joj je majka koja je nešto prije umrla, da su Gospu dirali, 
ljubili, pitali za znak, da su Ivanka i Mirjana bile uzbuđene i 
plakale, da je bila prisutna i Marija Pavlović, a sve to nije bilo 
prvi dan nego kasnije, “jer mi smo prvi dan bile dole na putu, 
a Gospa je bila na brdu”, kaže Vicka. Tako i 27. srpnja 1981., 
nakon što je prestalo “viđenje”, kao novi pasus, koji s pret- 


12 J. Bubalo, Tisuću susreta..., str. 106. 

hodnim pisanjem nema veze, napisano je velikim, lijepim i 
štampanim slovima: 

“Isus je imao dugu kosu, smeđe oči, i bradu, samo smo 
glavu vidjeli. Marija je rekla: anđeli moji, šaljem vam moga 
sina Isusa koji je bio mučen za svoju vjeru, ipak je na kraju 
sve izdržao. Na kraju nam je rekla: ne bojte se za Jozu”. 

Ovaj se pasus doslovno ponavlja 22. kolovoza 1981. Dok 
27. srpnja nema veze s kontekstom i nema smisla, jer je fra 
Jozo Zovko zatvoren tek 17. kolovoza, 22. kolovoza uklapa se 
u kontekst, jer su djeca pitala za fra Jozu i ima smisla jer je fra 
Jozo tada već bio uhićen. Na obadva mjesta tekst je napisan 
drugačijim rukopisom nego što je pisan cijeli Prvi dnevnik, i 
to: na prvom mjestu - 27. srpnja - lijepim štampanim slovima, 
a na drugom mjestu - 22. kolovoza - finim pisanim slovima. 
Rukopis je identičan rukopisu od 25. kolovoza 1981., a oba su 
gotovo identična s rukopisom jednoga franjevca svećenika. 
Treba napomenuti da se ovaj rukopis nalazi u Prvom dne- 
vniku na šest mjesta. Na tri se mjesta nalazi kao primjedba. 
Odmah prvi dan “ukazanja” na početku tim je rukopisom na- 
pisano: “Prepisati, ali točno”, zatim na kraju: “Ovdje nekako 
opisano 26 dana (ukazanja) od 23. do 5. 9. 1981. (Naravno 
na priskok)”, i 22. srpnja na kraju teksta kao pitanje: “Kako 
dugo?” Na tri je mjesta napisan cijeli sadržaj tim rukopisom: 
30. srpnja, 22. i 25. kolovoza 1981. 

Na nekoliko mjesta u rukopisu ovoga Prvog dnevnika na- 
pisan je samo datum, a cijela je stranica ostala prazna. Vjero- 
jatno da je te stranice trebalo ispuniti, a to nije učinjeno. To 
upućuje da Prvi dnevnik nije pisan isti dan nego naknadno. 

U ovome Prvom dnevniku, 31. kolovoza 1981., stoji napi- 
sano: “Vida (Vicka) je pitala, da li je istina što narod priča o 
fra Jozi: kad ga poliju vodom on suv. Gospa je rekla da jest. 
Zatim, da li je istina, kad netko hoće da ga udari ukoči mu se 
ruka. Gospa se samo nasmijala”. 

A 30. kolovoza 1981. stoji: “Vida (Vicka) je pitala za Jozu: 
je li istina što narod priča da kad ga zatvore, vrata su sva ot- 
ključana. Gospa je rekla da je to istina i da to neče nitko da 
prizna.” 

Ovo smo pokušali provjeriti kod fra Joze Zovke kad smo 
s njim razgovarali u Mostaru 30. svibnja 1985., prigodom 
zasjedanja Komisije. Fra Jozo je potvrdio ovu priču, ali nije 
vlastitim iskustvom provjerio jesu li vrata bivala otključana. 
Članove Komisije “upućuje da pitamo policiju, jer je i njemu 
rekao jedan (sad već pokojni) milicionar da su morali mije- 
njati bravu na njegovim vratima”. 13 Na žalost, mrtvi svjedoci 
ne mogu govoriti, pa se morala prekinuti nit provjeravanja! 
Sličnih priča ima još u ovome Prvom dnevniku. Možda još 
koju na drugom mjestu iznesemo. 

Neka svatko prosudi sam, koliko se povjerenje može imati 
u ovakav Dnevnik i događaje koji su u njemu izneseni. 

Drugi dnevnik Vicke Ivanković 

Ovaj Drugi dnevnik, koji se također pripisuje ,,vidjelici“ 
Vicki Ivanković, obuhvaća razdoblje od 12. listopada 1981. 
do 14. prosinca iste godine. Ukupno ima 60 dana, ah tako 
da od 12. listopada preskače na 18. listopada koji je dva puta 
napisan, samo s različitim sadržajem. 

Autentičnost Drugoga dnevnika. Dnevnik je pisan s dva 
različita rukopisa, a nijedan nije Vickin, iako nosi njezino 
ime. Vicka je pred članovima Komisije u Mostaru, 11. listo- 
pada 1984. rekla daje ovaj Dnevnik pisala njezina sestra. Tada 
sam joj pokazao fotokopiju Drugoga dnevnika i upitao: 

“Je li ovo tvoj dnevnik?” 


13 Zapisnik sjednice Komisije, 30. i 31. svibnja 1985., str. 10. 

Vicka je pogledala dnevnik i rekla: “Ovo je moj dnevnik, 
ali nije moj rukopis, ja ovo uopće nisam pisala”. 

Bulat: “Kako znaš da je ovo tvoj dnevnik?” 

Vicka: “Nije moj, ovo je moja teka, nije dnevnik.” 

Bulat: “Poznaješ teku, a ne poznaješ rukopis?” 

Vicka: “Pa nije moj rukopis, ovo je rukopis moje sestre”. 

Bulat: “A tko je sestri dao da to piše?” 

Vicka: “Tko?” 

Bulat: “Da!” 

Vicka: “Jer moja sestra isto je pisala ovu teku, ako je ona 
imala neki doživljaj ili nešto, ili ako joj ja kažem, ali uopće 
nije bilo važno ili nešto posebno da ne može pisati” (...). 

Bulat: “Jesi li ti diktirala svojoj sestri?” 

Vicka: “Diktirala?” 

Bulat: “Jest, da ona ovo piše?” 

Vicka: “Ja sam joj nekada govorila, ako smo bile u sobi; 
nekada jesam, nekada nisam. A općenito ona zna, većinom 
ako je u društvu mi pričamo što je bilo večeras na ukazanju, i 
što bih ja vama rekla kad bi me pitali.” 

Ovo je bila jedinstvena prilika da Vicka članovima Komi- 
sije rekne da je to njezin Dnevnik i da njezina sestra piše ono 
što ona, Vicka, govori. Prema Vickinoj izjavi ona ponešto pri- 
ča sestri o „ukazanjima", ali njezina sestra to zna i od drugih 
vidjelaca jer o tome pričaju u društvu. 

Zanimljivo je spomenuti da Vicka u razgovoru s fra Jan- 
kom Bubalom nije nigdje izričito priznala da je ovo njezin 
Dnevnik, iako otac Janko na više mjesta govori: “Slično sam 
pročitao i u tvojoj bilježnici”. 

Sama Vicka kaže: “A evo, nedavno sam listajući neku bi- 
lježnicu vidila da su nekako pred Božić prve godine ukazanja 
na večernjem ukazanju mnogi dodirivali Gospu ”. 14 

Za Vicku je to “neka bilježnica”, a ne “moja bilježnica”. 


14 J. Bubalo, Tisuću susreta..., str. 99. 

Na drugom mjestu fra Janko kaže: “Slično sam nešto pro- 
čitao i u tvojoj bilježnici od 10. XI. osamdeset i prve. Tu je 
zabilježeno da vam je Gospa rekla kako đavao hoće da nad- 
vlada, ali da se vi ne date..” 

Vicka odgovara: “Ja to nisam bilježila, ali jesam upamti- 
la”. 15 

Fra Janko na drugim mjestima kaže slično: “. . . u nekoj bi- 
lježnici (koju zovu tvojom) zabilježeno je..”, 16 

Ili: “. . . isto sam pročitao i u jednoj vašoj bilježnici...”. 17 

Čitatelj stječe dojam da se čestim ponavljanjem “tvoja bi- 
lježnica”, “u nekoj tvojoj bilježnici” željelo navesti Vicku da 
potvrdi i prihvati tu tvrdnju, ali ona to nije učinila. To je za 
nju “neka bilježnica” u koju ona “nije bilježila”. Čudno je malo 
da fra Janko Bubalo u tekstu knjige uporno ponavlja “tvoja 
bilježnica” a znao je da ju Vicka nije pisala. On kaže: “A, što 
je još zanimljivije, to uopće nisu Vickine bilježnice! Prvu je 
- prema nekim usputnim Vickinim (ili nečijim drugim) kazi- 
vanjima - od početka do kraja bilježila Vickina sestra Ana, a 
drugu uglavnom Vickine sestre Mirjana i Zdenka. Tek treću, 
u kojoj je zabilježeno ponajmanje zanimljivih događaja, bilje- 
žila je vlastoručno Vicka sama”. 18 

Ovo je potrebno sve imati na pameti, jer će nekoliko mje- 
seci kasnije Vicka tvrditi da su ovo njezine bilježnice. 

Ovisnost Drugoga dnevnika o Kronici ukazanja 

Jesu li Drugi dnevnik pisale doista Vickine sestre Mirjana 
i Zdenka, kako kaže o. Janko Bubalo? Možda i jesu. To nisam 


15 Ondje, str. 121. 

16 Ondje, str. 139. 

17 Ondje, str. 169. Usp. još str. 133, 1 77, 181. 

18 Ondje, str. 223. Ovo je o. J. Bubalo napisao u “Samorazgovoru po- 
slije razgovora”. Zašto to nije iznio u samom razgovoru s Vickom, nego je 
govorio: “tvoja bilježnica” “u nekoj tvojoj bilježnici” itd.? 

posebno ispitivao. Meni je nešto drugo upalo u oči: ovisnost 
Drugoga dnevnika o Kronici ukazanja. Ima više od 20 mjesta 
gdje se Drugi dnevnik gotovo u riječ slaže s Kronikom. Prema 
Vickinim riječima ona uopće nije znala da postoji Kronika 
ukazanja, dok joj članovi Komisije nisu 11. listopada 1984. 
pokazali fotokopiju, a fra Tomislav Vlašić je 25. svibnja 1984. 
pred svim članovima Komisije rekao daje vidio samo ono što 
je Vicka pisala u veljači i ožujku 1982. (tj. Treći dnevnik ) i da 
nema pojma o drugim dnevnicima. 

Ako je ovo istina, fra Tomislav Vlašić nije prepisivao iz 
Drugoga dnevnika. 

Da moje tvrdnje nisu prazne riječi, potrebno je donijeti 
neka mjesta iz Kronike i Drugoga dnevnika da se vidi ovi- 
snost. 

Vidjelica Mirjana dolazi iz Sarajeva i s njom priča fra To- 
mislav o njezinu životu u Sarajevu. Evo nešto od onoga što je 
on zabilježio u Kronici: 


Kronika, 31. listopada 1981.: 
“Svaki dan je imala susret s Gos- 
pom. Ti susreti imali su dva pravca 
sadržaja: Savjetovala me kao dobra 
i pažljiva majka. Govorila mi je čega 
ću se paziti, koje osobe izbjegavati, 
kako postupati s osobama koje mi 
dobacuju i vrijeđaju Boga. Kaže da 
ju je upozorila da prekine sve veze s 
jednom djevojkom koja ju je namje- 
ravala drogirati. Također ju je upo- 
zoravala na druge opasnosti. Govo- 
rila joj je da se ni s kim ne prepire. 
Neka mirno odgovori, gdje vidi daje 
korisno, a gdje vidi da nije korisno, 
neka zašuti i prođe svojim putem”. 


Drugi dnevnik, 31. listopada 
1981.: “Mirjani se Gospa također 
svaku večer ukazuje. Mirjana kaže 
da ju je Gospa savjetovala kao do- 
bra i pažljiva majka. Govorila joj je 
čega će se paziti, koje osobe izbje- 
gavati, kako postupati s osobama 
koje joj dobacuju: vrijeđaju Boga. 
Kaže da ju je upozorila da prekine 
sve veze s jednom djevojkom koja 
ju je namjeravala drogirati (u ovom 
Dnevniku jedna rečenica preskoče- 
na, primj. N. B.). Govorila joj je da 
se ni s kim ne prepire. Neka mirno 
odgovori gdje vidi da je korisno a 
gdje vidi da nije korisno neka zašu- 
ti i prođe svojim putem.” 

Ima još cio pasus o viđenju ovoga dana koji se do riječi 
slaže u Kronici i Drugom dnevniku. Ovdje je bitno da je fra 
Tomislav vodio razgovor s Mirjanom i zapisao u Kroniku, pa 
Kronika nije ovisna o Drugom dnevniku nego obratno: Drugi 
dnevnik o Kronici. 

Kronika, 24. listopada 1981.: “I Drugi dnevnik: “I ovoga jutra 
ovoga jutra mnoge osobe su vidjele mnoge osobe su vidjele bjelinu na 
bjelinu na križu i gubljenje krakova, križu gubljenje krakova. Neki su 
Neki su vidjeli mjesto križa Gospu”. vidjeli umjesto križa Gospu.” 

Ovakvih zajedničkih mjesta u Kronici i Drugom dnevniku 
ima preko dvadeset: 22., 23., 24. i 31. listopada, 1., 2., 3., 4., 12., 
13., 15., 17., 18., 19., 20., 21., 22. studenoga, 10., 11., 12. i 14. 
prosinca 1981. Ovo je za one koji žele kontrolirati ove tvrdnje. 

Navedena se mjesta gotovo sasvim slažu, samo što u Kroni- 
ci piše u trećem licu, a u Dnevniku na pojedinim mjestima u 
prvom licu. Upravo nam to još bolje podcrtava da je Dnevnik 
prepisivan iz Kronike, jer je na pojedinim mjestima zamjenica 
u prvom licu, a glagol je ostao u trećem licu. Tako na primjer: 

Kronika, 4. studenoga 1981: “Pozdravila je sve i blagoslovila 
a djeci je rekla da nastave pjevati”. 

U Dnevniku je ono ,,djeci“ zamijenjeno ,,s nama“ ali je po- 
četo pisati “dj” i prekriženo. Međutim glagol je ostao u trećem 
licu: “da nastave pjevati”, umjesto da nastavimo pjevati. 

Slično Kronika, 13. studenoga 1981: “Djeca ga (Isusa, primj. 
N. B.) nisu mogla prepoznati.” 

Dnevnik: “Djeca Mi ga ‘nisu mogla’ prepoznati.” 

I ovdje u Dnevniku napisano je “Djeca”, zatim prekriženo i 
povrh toga napisano “Mi”, ali je ono “nisu mogla” ostalo kao u 
Kronici. Ovakvih stvari ima još na nekoliko mjesta. 

Ovo bez ikakve sumnje govori da je Drugi dnevnik prepisi- 
van iz Kronike. 

Još jedna stvar potvrđuje da je Drugi dnevnik prepisivan iz 
Kronike. To su podaci koliko je vjernika bilo na misi. Evo ne- 
kih: 


Kronika, 12. studenoga 1981.: 
“Svijeta kao i sinoć. Misu je vodio 
fra Tomislav”. 

Kronika, 17. studenoga 1981.: 
“U crkvi oko tisuću osoba. Misu je 
vodio fra Tomislav” 


Drugi dnevnik: “Svijeta kao i si- 
noć. Misu je vodio fra Tomislav”. 


Drugi dnevnik: “U crkvi oko 
1000 osoba. Misu je vodio fra To- 
mislav.” 


Kronika, 21. studenoga 1981.: 
“Na večer puna crkva: oko tri tisu- 
će osoba”. 

Kronika, 13. prosinca 1981.: 
“Oko 2000 osoba sudjelovalo na 
misi”. 


Drugi dnevnik: “Na večer puna 
crkva: oko 3000 osoba”. 


Drugi dnevnik: “Oko 2000 osoba 
sudjelovalo na večernjoj misi” 


Ovakvih podudaranja ima više od petnaestak. Pisac Kro- 
nike sigurno nije ovisan o Dnevniku, jer se ne radi o viđenji- 
ma, nego o stvarima koje je sam mogao znati. 

Još jedna stvar upada u oči: rekli smo da se Kronika sigur- 
no nije počela pisati prije kraja listopada 1981., a najvjero- 
jatnije je početa krajem veljače 1982. Ako je Drugi dnevnik 
ovisan o Kronici, a o tome ne može biti sumnje kako izlazi iz 
gornje analize, onda je i ovaj Dnevnik pisan naknadno, a ne 
onih dana i datuma kako stoji u njemu. Zaključak je siguran 
barem za ona mjesta u Dnevniku koja su identična s Kroni- 
kom do kraja listopada 1981., a vrlo vjerojatno i za sva ostala 
mjesta. 

Sve je ovo bilo potrebno iznijeti da se vidi kako je iza pisaca 
Drugoga dnevnika postojao neki inspirator koji je omogućio 
da oni mogu prepisivati iz Kronike. Ne bih se želio upuštati u 
nagađanja tko je stajao iza svega ovoga, iako postoje indiciji. 
U svakom slučaju bio je netko komu je bila pristupačna Kro- 
nika kroz duže vrijeme. 

Kad sam 11. listopada 1984. pokazao Vicki fotokopije Kro- 
nike i Drugoga dnevnika i rekao da “ima nekoliko mjesta gdje 
se slovo u slovo slažu”, 

Vicka je rekla: “Da, nemam pojma ja za tu Kroniku”. (...) 

Bulat: “Dnevnik je prepisivan iz Kronike”. 

Vicka: “Koji?” 

Bulat: “Taj Dnevnik (II).” 

Vicka: “Prepisan? Nije sigurno! Nije sigurno! Budi uvjeren 
sto po sto!” 

Bulat: “Dokazi postoje”. 

Vicka: “Dobro, neka imaju, ja znam da nisu prepisani!” 

Bulat: “Kad ti to nisi pisala, kako znaš?” 

Vicka: “Pisala? Nisam pisala to, ali pisala je moja sestra”. 

Vickina kategorična tvrdnja da Drugi dnevnik nije prepisi- 
van iz Kronike i da ga je pisala njezina sestra, a ne sestre, znak 
su da ona nema puno veze s ovim Drugim dnevnikom, iako se 
na kraju pokolebala u svojoj tvrdnji i rekla da će pitati sestru. 

Dodao bih još jednu stvar u svezi s ovim Dnevnikom. U 
pismu od 20. veljače 1985. pisao mi je pater Grafenauer da ga 
je telefonski pitao Nijemac Klaus Ziegler, je li on, Grafenauer, 
predao biskupu Žaniću Vickin Dnevnik. Klaus, naime, kaže 
da mu je biskup dao fotokopiran Vickin Dnevnik i rekao da 
mu je to donio Grafenauer. Klaus je “navodio temeljite razlo- 
ge protiv” toga da je to Vickin Drugi dnevnik, kaže Grafena- 
uer. Grafenauer je Klausu poslao jedno Vickino pisamce koje 
je Klaus zajedno s fotokopiranim Dnevnikom dao grafologu 
i grafolog je utvrdio da se ne radi o istom rukopisu, tj. da to 
nije Vickin Dnevnik. “Molio sam ga - kaže Grafenauer - da 

ovih stvari ne vješa na veliko zvono, da ne iznosi naše prlja- 
vo rublje pred cijeli svijet (...)• Klaus je na sam Božić sve to 
pokazao kardinalu Ratzingeru. Rekao sam da ne može ništa 
iznijeti, ne izvijesti li prije o svemu kardinala”. Toliko o tome 
pater Grafenauer. 

Biskup se Žanić - zbog mnogih susreta - ne sjeća i susreta 
s Klausom Zieglerom, ali je vjerojatno onako kako je Klaus 
iznio, jer je biskup bio uvjeren da je Drugi dnevnik pisala Vi- 
cka. Moglo se, naime, raditi samo o rukopisu Drugoga dne- 
vnika, jer rukopis Prvoga dnevnika još nije imao ni biskup 
ni članovi Komisije. Imali smo ovaj Prvi dnevnik napisan pi- 
saćim strojem. Rukopis Prvoga dnevnika dobili smo tek 30. 
svibnja 1985. Tako je, stjecajem okolnosti, u međunarodnoj 
javnosti izišlo da biskup Žanić širi lažne Vickine Dnevnike, 
ili u ovome slučaju Prvi dnevnik. Nije indiferentna stvar je 
li “ovakva istina” servirana i kardinalu Ratzingeru, koji je u 
zadnjoj instanci odgovoran za donošenje suda o događajima 
u Međugorju. 

Napomenimo da je od tri “Vickina” Dnevnika, Drugi dne- 
vnik naj sadržajniji i najsmisleniji upravo stoga jer je prepisi- 
van iz Kronike ukazanja. 

Na kraju se ove analize, koja nije sasvim iscrpna, nameću 
pitanja: Zašto je o. Janko Bubalo u razgovoru s Vickom u svo- 
joj knjizi “Tisuću susreta...” tako često spominjao “... u tvo- 
joj bilježnici” ili slično, iako je znao da ju Vicka nije pisala? 
On to kaže tek na kraju knjige u “Samorazgovoru...” Komu i 
čemu je služio ovakav i ovaj neautentičan “Vickin” dnevnik? 
Ako je Drugi dnevnik prepisivan iz Kronike, s pravom se po- 
stavlja pitanje: Tko prenosi “Gospine” poruke? Kroničar ili 
,,vidioci“? Je li izvor poruka kroničar ili ,,Gospa“? Zašto oni 
koji su znali pravu istinu o takozvanom Prvom i Drugom ,,Vi- 
ckinu dnevniku” nisu na vrijeme upozorili biskupa o čemu 
se radi, nego je priznanje došlo kad je stvar otkrivena? Zar to 
nije zavođenje u zabludu? Je li u ovome slučaju biskup Žanić 

“podmetnuo” Klausu Ziegleru i cijeloj svjetskoj javnosti lažni 
“Vickin dnevnik” i time htio postići neke svoje ciljeve, ili je 
netko drugi podmetnuo biskupu Žaniću da bi postigao neke 
svoje ciljeve? Ova se pitanja nameću sama od sebe i ostavljam 
ih na razmišljanje i drugima. 

Treći dnevnik Vicke Ivanković 

Jedino ovaj Treći dnevnik Vicka je pisala svojom rukom. 
I u njemu su prva tri dana (6., 7., i 8. veljače 1982.) pisana 
drugačijim rukopisom. Obuhvaća razdoblje od 6. veljače do 
25. ožujka 1982., ali su neki dani ispušteni. U ovom Trećem 
dnevniku ima samo 33 datuma (dana), gdje se govori nešto o 
“ukazanjima”, a na 13 mjesta - negdje s datumom a negdje bez 
datuma - zapisane su neke pjesme, izreke ili slično, što nema 
nikakve veze s “ukazanjima”. Od ova 33 dana, gdje je riječ o 
“ukazanjima”, na dvanaestak se mjesta govori općenito kako 
se odvijaju “ukazanja” i stvari se ponavljaju gotovo bez ikakva 
osvrta što se taj dan zbivalo. U ostalih dvadesetak dana po- 
nešto je zabilježeno što je toga dana bilo, ako je doista taj dan 
zabilježeno, što se ne čini vjerojatnim. Cio je Treći dnevnik 
gramatički nepismen, sadržajno veoma siromašan. 

U ovome Trećem dnevniku samo prvih 8 dana (od 6. do 
13. veljače 1982.) slažu se imena dana i datumi koji su tada 
bili. U svim ostalim danima imena dana ne odgovaraju datu- 
mu, tj. dotičnoga datuma nije bilo ime dana koje je napisano 
u Trećem dnevniku. 

Na primjer, 16. veljače 1982.: u okviru za dan (dnevnik je 
pisan u rokovniku) piše “srijeda”, ispod toga “ponedjeljak”, a 
stvarno toga datuma bio je utorak! Ovdje je ispravljano ime 
dana i datum i mjesec! 

Slično 19. veljače: u okviru za dan piše petak, ispod okvira 
pisalo je srijeda, a onda crnim flomasterom preko riječi srije- 
da napisano utorak! Toga je datuma bio petak! 

Spomenimo još 21. veljače: u okviru za dan piše nedjelja, 
ispod okvira srijeda i na početku teksta srijeda, a stvarno je 
bila nedjelja. Tako su u cijelom Trećem dnevniku, izuzevši pr- 
vih 8 dana i zadnji dan (25. ožujka), gdje uopće nije napisano 
ime dana, u “raskoraku” dani i datumi. Nema smisla iznositi 
svaki dan po redu što je i kako je pogriješeno. Pokušao sam 
doznati od same Vicke kako se dogodila ova zbrka s imeni- 
ma dana i datumima, 11. listopada 1984., kada smo s njom 
razgovarali u Mostaru (dr. Šime Samac, dr. Nikola Dogan i 
nižepotpisani). Pokazao sam Vicki Treći dnevnik i upitao je: 

Bulat: „Je li to tvoj originalni dnevnik?' 1 

Vicka: „Da vidim. An-ha, ali nije, je, je, jest, ma jest!" 

Bulat: „Je li to sve?" 

Vicka: „Ma jok!.. Ne, ovo je moj dnevnik što sam ovako 
pisala dane, kad je što bilo i koju pjesmicu ovdje stavljala." 

Bulat: „Da, u redu. Još jedno pitanje: jesi li ti ovaj dnevnik 
pisala svaki dan kako ovdje piše?" 

Vicka: „Jesam dotle pisala svaki dan." 

Bulat: „Svaki dan?" 

Vicka: ,,Da!“ 

Bulat: „Dobro, ako si ti pisala to svaki dan, 19 kako se mo- 
glo dogoditi da ti na Veliku srijedu pišeš petak?" 


19 Usp. R. Laurentin, Dernieres nouvelles de Medjugorje. Vers lafin 
des apparitions. Talijanski prijevod: Ancora su Medjugorje. Verso la fine 
delle apparizioni, Brescia, 1985., str. 82-84. 4° fascicolo integrativo del Li- 
bro ,,La Vergine appare. . str. 35. 

Laurentin iz ovoga dijaloga izostavlja sve gdje se vidi da Vicka upada u 
kontradikcije i ne govori istinu. Ne donosi dijalog od početka, gdje Vicka 
kaže da je ovaj Treći dnevnik pisala svaki dan. Da se to ne bi vidjelo, on 
ispušta i prvi dio rečenice: “Dobro, ako si ti pisala to svaki dan...” i poči- 
nje svoje citiranje dijaloga od drugog dijela rečenice, “. .. kako se moglo 
dogoditi da ti na Veliku srijedu pišeš petak’.” Ako gosp. Laurentin voli i 
traži istinu (“Comme vous, je ne cherche que la verite..” u pismu meni 5. 
travnja 1985., datum na žigu pošte), zašto ju nije i napisao u potpunosti? 

Vicka: „Što na Veliku srijedu?" 

Bulat: „Velika srijeda, mjesto srijeda ovdje piše petak" 
(moja primjedba: ja sam pogrješno rekao: mjesto Čista srije- 
da - Velika srijeda i Vicka ponavlja). 

Vicka: „Gdje to?" 

Bulat: (pokazuje joj dnevnik) „Evo!" 

Vicka: „Koje?" 

Bulat: „24. veljače, vidiš, ti si napisala petak, a tada je bila 
Čista srijeda. Ja sam to ispravio: srijeda. Ne samo to, nego da- 
lje odavle i unazad (tj. prije 24. veljače), uvijek si krivo pisala 
dane." 

Vicka: „Što ima veze, ako sam se zabunila?" 

Bulat: „Ja mislim da se ne možeš zabuniti. Znaš zašto?" 

Vicka: „Zašto?" 

Bulat: „Ako je danas nedjelja i ti bila u crkvi, slušala propo- 
vijed i poslije podne pišeš dnevnik, možeš li napisati utorak?" 

Vicka: „Ne mogu napisati, ali dobro, ne mogu napisati 
danas utorak, to je sigurno, ali ipak svaki se čovjek u životu 
može prevariti." 

Bulat: „Može se prevariti jedanput, ali nisi jedanput, nego 
je cijeli ovi (dnevnik) tako kriv." 

Samac: „Vicka, jesi li pisala dnevnik svaku večer ili nakon 
dan - dva?" 

Vicka: „Ma nisam svaku večer." 

Samac: ,,A tako!" (...) 

Bulat: „Zato te ja pitam: jesi li ovaj dnevnik napisala u pet 
dana ili si svaki dan (pisala) kako datumi stoje?" 

Vicka: „Nisam svaki dan" (primjedba: na početku je rekla: 
“Jesam dotle pisala svaki dan”). 

Laurentin sve je ispustio što dovodi Vicku u kontradikciju. 

Ostali “Dnevnici” Vicke Ivanković 


Tri člana Komisije (dr. Želimir Puljić, dr. fra Srećko Ba- 
durina i nižep otpisani) našli smo se u kući ,,vidjelice“ Vicke 
Ivanković 29. svibnja 1985. prije podne. Došli smo zatražiti 
Dnevnike koje je Vicka obećala dati. Rekla je da ih tada ne 
može dati, da dođemo drugi put. Tada smo s njom razgova- 
rali o Dnevnicima i drugim stvarima u svezi s “ukazanjima” i 
dogovorili se doći po Dnevnike sutradan, 30. svibnja između 
17 i 18 sati. Sutradan sam od članova Komisije došao ja sam, 
jer je Ž. Puljić bio spriječen. Tada mi je Vicka predala: 

rukopis Prvoga dnevnika (mali notes) koji smo imali foto- 
kopiran, ali je taj bio pisan pisaćim strojem, 

rukopis Drugoga dnevnika, koji smo također imali foto- 
kopiran, 

zatim jednu bilježnicu u kojoj je bilo zabilježeno samo pr- 
vih šest dana “ukazanja”, 

te jedan deblji rokovnik u kojem su bile zabilježene poruke 
“Gospine” dvojici mostarskih kapelana. 

Bilježnica. Rukopis u spomenutoj bilježnici nije Vickin. 
Neka karakteristična slova sliče slovima iz Prvoga dnevnika. Sa- 
držajem se uglavnom podudara s onim što se nalazi u fra Janka 
Bubala 20 tih prvih 6 dana s nekim sitnim razlikama. Ovdje bih 
spomenuo samo jednu stvar koja mi se čini važnom. U ovoj 
bilježnici piše, 27. lipnja 1981 ., da je Jakov pitao Gospu, da li će 
ozdraviti mali Danijel Šetka, i da je Gospa rekla: “Ozdravit će 
samo ako njegovi roditelji budu čvrsto vjerovali.” 

Razgovor s Gospom za vrijeme ovoga “ukazanja” snimljen 
je na vrpcu. 

Tu se čuje jasno Jakovljev glas: “Rekla je neka dijete vjeru- 
je, pa će ozdraviti.” 


20 J. Bubalo, Tisuću susreta s Gospom u Međugorju, 1985. 


51 


Kad je sve svršilo, čuje se Vickin glas: “Bio je Danijel Šet- 
ka, rekla je da čvrsto vjeruje, da će ozdraviti sigurno. Onaj 
malecki, on je nijem”. 

Nigdje se ne govori da njegovi roditelji trebaju vjerovati. 
A kako je besmisleno tražiti od djeteta da vjeruje, kasnije je 
dodana interpretacija da trebaju vjerovati njegovi roditelji. 

Vicka kaže da je ona pitala Gospu hoće li mali ozdraviti i 
nastavlja: “Pogledala je maloga. Nježno, nježno.. I rekla je da 
roditelji mnogo mole i čvrsto vjeruju”. 

Bubalo: “A čuo sam da je onda netko od vas rekao da će 
mali sigurno ozdraviti”. 

Vicka: “Znam ja to. Mislim da je to reka mali Jakiša. Samo, 
on je u onoj gužvi zaboravio reć da roditelji moraju mnogo 
moliti i čvrsto vjerovati”. 21 Da će dijete sigurno ozdraviti, re- 
kla je Vicka, a ne Jakov. Jedno i drugo je reklo da mali treba 
vjerovati, a ne njegovi roditelji. Sigurno je da su Jakov i Vicka 
onoga časa bolje znali što je “Gospa” rekla, ako je uopće išta 
rekla, nego kasnije kad su se prisjećali toga i kad su vjerojatno 
od nekoga čuli da je takvo dijete nesposobno još vjerovati. 
Baš zato jer su vidioci o tim stvarima bili nepoučeni, njihovo 
je svjedočanstvo “autentičnije”, pa ako reknu stvari koje su 
nelogične i apsurdne, znači da ne prenose objektivne stvari i 
time samu objektivnost “viđenja” dovode u pitanje. 

To se upravo ovdje - po mome mišljenju - dogodilo. 

Rokovnik s porukama dvojici kapelana. Ovaj je rokovnik 
odnosno agenda od godine 1983., a tu su zapisane “Gospine 
poruke” dvojici mostarskih kapelana fra Ivanu Prusini i fra 
Ivici Vegi iz godine 1981. i 1982. To sam primijetio tek kad 
sam došao u Mostar. Upozorio me tajnik msgr. Žanića, don 
Ante Luburić, koji je fotokopirao poruke iz Rokovnika. Roko- 
vnik je bio omotan, a unutarnja stranica, na kojoj je obično 


21 Ondje, str. 42. 

naznačena godina, bila je istrgnuta. Međutim na koricama, 
koje su bile omotane, ostala je “Agenda 1983 

Kad sam listao Rokovnik, vidio sam da “poruke” nisu po- 
redane po datumima kako su bile. Tako: 26. travnja 1982., 29. 
rujna 1982., krajem kolovoza 1982., napisani ispred 15. i 16. 
travnja 1982. 

Pokazao sam to Vicki i rekao: “...Vidiš ovdje, ovo što si 
ovdje pisala, ovo o dvama kapelanima. Je li ti jasno da si pi- 
sala ovo kasnije?” 

Vicka: “Koje kasnije? (...) Nisam pisala ja ništa kasnije”. 

Bulat: “Kako nisi?” 

Vicka: “Nije. Ovo jednom što sam napisala, nisam više ni- 
šta prepisivala”. 

Vicka kao da uopće nije shvaćala da je u Rokovnik trebala 
napisati poruke od 15. i 16. travnja prije od onih 26. travnja, 
29. rujna i krajem kolovoza 1982. 

Vicka je opet ponavljala: “Nisam ga prepisivala.” Meni 
toga časa nije bilo jasno zašto Vicka ponavlja da nije prepisi- 
vala, jer ja nisam ni mislio da je prepisivala, nego da nije po 
redu unosila u Rokovnik. Tek kad se otkrilo da je Rokovnik 
iz 1983., a “poruke” su bile iz 1981. i 1982., postalo je sasvim 
jasno i očevidno da je ona morala odnekle te “poruke” prepi- 
sati u ovaj Rokovnik iz 1983. Svojim tvrdnjama “da nije prepi- 
sivala” vjerojatno je htjela otkloniti sumnju da je odnekle to 
prepisala u Rokovnik. 

Na moj upit: “Što misliš ‘prepisivala’? Što pod tim misliš?” 

Vicka odgovara: “Evo, da imam okle, pa da mogu prepisati”. 

Očito je i to da ovo nije bila istina što je rekla. 

Odakle je te “Gospine poruke” dvojici kapelana Vicka pre- 
pisala u ovaj Rokovnik ? 

To se ne može sa sigurnošću reći. Jedino za “poruku” od 
3. siječnja 1982. može se s priličnom sigurnošću tvrditi da 
je prepisana od patra Radogosta Grafenauera, jer se apsolu- 

tno slažu u svemu do zadnjega zareza, osim početka gdje kod 
Grafenauera stoji: “Svi vidioci skupa pitali su...” 

a u Vickinu Rokovniku: “Svi vidioci skupa pitali smo.” 

I u Kronici ukazanja nalazi se fotokopiran originalni pa- 
pirić s Vickinim rukopisom s istom porukom, ali s nekom 
malom razlikom. 

Papirić u Kronici ima: “Ivica ništa nije kriv”, “Ako ga izbace 
neka bude ponosan i hrabar”. 

Kod Grafenauera i u Vickinu Rokovniku ispušteno je ono 
msta i ponosan. 

Na papiriću u Kronici nalazi se: “Biskup pravi nered i zato 
je on kriv”, 

a kod Grafenauera i u Rokovniku : “Biskup ne pravi red i 
zato je on kriv”. Ipak je bitno različito: “praviti nered” i “ne 
praviti red”. Prvo znači akciju izazivanja nereda, a drugo pro- 
pust da se uspostavi red. 

Još treba napomenuti da u izvatcima, koje je pater Grafe- 
nauer predao msgr. Žaniću, na deset se mjesta govori o dvo- 
jici kapelana, a u Rokovniku koji je predala Vicka nedostaju 
one “poruke” koje se kod Grafenauera nalaze 20. siječnja i 4. 
svibnja 1982. 

“Poruka”, koja se nalazi kod Grafenauera 16. travnja 1982., 
kod Vicke je u Rokovniku razdijeljena na 20. siječnja i 16. tra- 
vnja 1982. Nije jasno kako je došlo do toga razdvajanja. Vicka 
tu govori: “Gospe moja, novine pišu, da su Ivica i Ivan izbače- 
ni iz fratara. Ona je odgovorila: Nisu izbačeni”. Ovaj je tekst 
kontradiktoran: ako je to bilo 20. siječnja 1982., tada dvojica 
kapelana nisu još bila otpuštena iz Reda i novine nisu mogle 
pisati, a ako je to bilo 16. travnja - kako donosi Grafenauer - 
“Gospa” nije mogla reći da “nisu izbačeni iz fratara” jer su bili 
otpušteni 29. siječnja 1982. 

Kod Grafenauera su svi oštri izrazi ublaženi ili ispušteni. 

Tako npr. 15. travnja 1982. u Rokovniku: “Biskup je tu kriv”, 

a Grafenauer: “Biskup je također pogriješio”. 

Rokovnik: “Nemojte slušati nikoga”, 

kod Grafenauera je ispušteno. 

Rokovnik: “Nemojte sebi ništa predbacivati”, 

kod Grafenauera: “Neka obojica budu mirni. Neka sebi ne 
predbacuju.” 

Tko je ove izraze ublaživao ili ispuštao? Pater Grafenau- 
er, kad je pisao ove izvatke, imao je na raspolaganju Kroniku 
ukazanja, dva zapisa koje je dobio od Vege i Prusine, a “Vicka 
potvrdila da su točni, premda ih je ona pisala rukom”, zapis 
od Mirjane, Ivanov dnevnik i kratki Ivankin dnevnik (u pi- 
smu meni 20. veljače 1985.) 

Grafenauer je prepisivao iz Kronike, ali kaže: “Sve se po- 
tpuno slagalo s izjavama djece i s njihovim zapisima. Jedino 
što je Tomislav gdjekoji izražaj na temelju zrela uspoređiva- 
nja dječjih izjava nešto ublažio, a biskup je to nazivao mani- 
puliranjem”. 

Međutim Grafenauer u pismu biskupu Žaniću, 16. velja- 
če 1983., govoreći o izvatcima koje je donio biskupu, kaže: 
“Nigdje nisam ništa više našao o mostarskom slučaju, ništa 
nisam prešutio. Možda sam koju Vickinu riječ malo ublažio, 
ali sam u razgovoru s njom vidio, da se zbilja nije sjećala do- 
slovce Gospinih riječi”. 

Slično kaže u pismu biskupu, od 28. ožujka 1983.: “Da 
vam budem otvoren, jedino sam u tome popravljao tekstove, 
što je Vicka pisala da kapelani nisu ništa’ krivi... (točkice su 
Grafenauerove). Doznao sam da ona ne može reći da je Gos- 
pa doista rekla te riječi. Vi dakle pretjeravate kada držite da 
je fra Tomislav nešto potvarao ili da sam i ja to činio. Nikada 
nisam ni jednu riječ promijenio, samo sam ovu riječ ispustio, 
jer sam doznao, da je po svoj prilici samo Vickina... a ne Gos- 
pina” (točkice kod Grafenauera). 

Već je prije rečeno da ipak nije ista stvar reći: “Biskup pra- 
vi nered i zato je on kriv” i “Biskup ne pravi red i zato je on 
kriv”. 

Tko je dakle ublaživao ili ispuštao oštre izraze? Grafenauer 
je dao suprotne izjave. Da se izbjegne ta suprotnost u izjava- 
ma Grafenauera, može li se zaključiti da su to činila pomalo 
obadvojica, i Grafenauer i Vlašić, ili da se izjave ne odnose na 
istu stvar? Ne znam! 

GRAFENAUER 

„SKRIVENI” VICKIN DNEVNIK 
ZAKLETVA VLAŠIĆEVA 


Najviše je zanimanja, polemike i napetosti izazvalo pitanje 
o tzv. „skrivenom" Vickinu dnevniku. Ovo je pitanje iskrslo 
kad je p. Radogost Grafenauer, slovenski isusovac, iz doku- 
mentacije koja mu je bila pristupačna u Međugorju, ispisao 
14 mjesta u kojima se govori o “hercegovačkom slučaju” i o 
dvojici mostarskih kapelana koji su zbog neposlušnosti od 
svoje vrhovne uprave oslobođeni zavjeta i otpušteni iz Reda 
Manje braće (O.F.M.), po nalogu Svete Stolice. U tim se izvat- 
cima koje je p. Grafenauer predao msgr. Žaniću, na 10 mjesta 
govori o tome, kako je “Gospa” rekla da dvojica kapelana nisu 
ništa kriva. Kronološki se stvar ovako odvijala. 

Pater Radogost Grafenauer, D.I. 

Pater Grafenauer je želio ispitati događaje u Međugorju, 
pa se stoga 13. prosinca 1982. napismeno obratio dr. Mati 
Zovkiću - članu Komisije za ispitivanje događaja u Međugo- 
rju - s molbom da mu pribavi dopuštenje od biskupa Žanića 
da bi mogao ispitati vidioce “Gospe” u Međugorju. 

Dr. Zovkić odmah, 16. prosinca 1982., piše biskupu Ža- 
niću, šaljući Grafenauerovo pismo, s riječima: “Preporučam 
da postupite kako on (Grafenauer prim. N. B.) predlaže: da 
ispita djecu”. 

P. Grafenauer u pismu biskupu Žaniću, od 31. prosinca 
1982., kaže da bi za vrijeme zimskih školskih praznika mogao 
razgovarati s djecom, ali: “U svome bih eventualnom poslu 
molio najprije za Vaše odobrenje, a onda pogotovo za Vaš 
blagoslov”. 

Msgr. Žanić prihvaća Grafenauerov prijedlog i u pismu 
od 8. siječnja 1983. piše mu: “Hvala za pismo i za interes za 
Međugorje. Dođite, bit će mi veoma drago, bit ću Vam od 
pomoći koliko bude moguće”. 

Pismom od 17. siječnja 1983. Grafenauer najavljuje bisku- 
pu Žaniću svoj dolazak za 24. siječnja 1983. 

Grafenauer je “u Mostaru u biskupiji preslušao 20-tak ma- 
gnetofonskih traka o Međugorju i zaključio da ne ide u Me- 
đugorje jer se tamo ne ukazuje Gospa' . Potaknut od biskupa 
ipak je otišao”. 22 

P. Grafenauer stigao je u Međugorje 28. siječnja 1983. 23 

U Međugorju je ostao nekoliko dana 24 ispitujući vidioce 
i dvojicu kapelana. Nakon punih ispitivanja djece “došao je 
kod fra Tomislava Vlašića da mu priopći da ovdje nema Go- 
spe. Fra Tomislav mu je priznao logičnost ali ga je upozorio 
da na krivoj razini razlikuje duhove”. 25 Zatim su obojica, p. 
Tomislav Vlašić i p. Grafenauer, postili i molili, i Grafenauer 
je opet razgovarao s vidiocima, pregledao svu dokumentaciju 
i: “Na koncu p. Radogost (Grafenauer primj. m.) je rekao da 
je ovdje jasno na djelu Gospa. (...) Pošao je danas u Mostar 
biskupu da ga pozove na obraćenje u onom pravcu u kojem 
Gospa poziva i njega i sve nas”. 26 


22 (P. Žanić), Sudbina „Dnevnika ukazanja “ Vicke Ivanković iz Među- 
gorja, Biskupski ordinarijat Mostar, br. 54/84., 13. siječnja 1984. 

23 Usp. Kronika ukazanja, 28. siječnja 1983. 

24 Prema Kronici, od 28. siječnja do 2. veljače 1983. 

25 Kronika, 2. veljače 1983. 

26 Ondje. 

Grafenauer je u Mostaru predao biskupu Žaniću 14 izva- 
daka koje je prepisao iz dokumentacije koja mu je bila na ra- 
spolaganju u Međugorju, a radilo se o “hercegovačkom sluča- 
ju” i dvojici mostarskih kapelana. 

“Skriveni” Vickin dnevnik 

Stvar se počela komplicirati upravo zbog ovih 14 izvadaka 
koje je Grafenauer donio biskupu Žaniću. Čini se da biskup 
nije imao dostatno vremena za razgovor s p. Grafenauerom, 
pa su neke stvari ostale nejasne i nedorečene. Posebno, iz ko- 
jih je dokumenata p. Grafenauer ispisao onih 14 izvadaka. 

Stoga biskup Žanić 12. veljače 1983. napismeno pita p. 
Grafenauera: “Mene interesira točno porijeklo i točnost tek- 
stova koje ste mi ostavili, pa Vas lijepo molim da mi pismeno 
odgovorite na pitanja na koja želim imati odgovor. Koliko 
mogu zaključiti iz Vaših riječi i iz onoga što ste mi natipkano 
ostavili, Vi ste ovo prepisivali iz Dnevnika Vicke Ivanković. 
Interesira me: 

Kakav je izgled, veličina, boja i oblik tog Dnevnika? 

Kojim danom počinje Dnevnik? 

Da li je taj Dnevnik do kraja ispunjen te se već piše novi 
svezak, ako jest kada je bio završen?” 

Biskup Žanić misli da je p. Grafenauer ovih 14 izvadaka 
prepisao iz nekoga Vickina Dnevnika. 

Grafenauer odgovara 16. veljače 1983. u svezi sa svojim 
izvatcima: “Veličina kronike (tri su knjige) bila je manja od 
ovoga lista, možda za šest do deset cm. Rekao sam Vam, da 
je prvi dio Vickina dnevnika u Vas, i obećali ste ga vratiti. Ja 
sam prepisivao iz kronike, ali sam mnoge stvari prekontroli- 
rao. Dobio sam neke listove i dnevnike, osobito i sve što su 
primili Ivica Vego i Ivan Prašina”. 

Prusina i Vego su dvojica kapelana kojima je navodno po- 
ručila “Gospa” da nisu krivi i da ne napuštaju Mostar. 

Na sva postavljena biskupova pitanja o Vickinu Dnevni- 
ku p. Grafenauer odgovara da je „prvi dio Vickina dnevnika' 1 
kod biskupa, da je svoje izvatke „prepisivao iz kronike", ali je 
mnoge stvari prekontrolirao iz listova i dnevnika koje je do- 
bio, posebno ono što se odnosilo na kapelane Prusinu i Vegu. 
Iako p. Grafenauer svoje izvatke nije prepisivao iz Dnevnika, 
stvar je tako formulirana da ne ostavlja sumnju da je u ruka- 
ma imao i dnevnik o kojem ga biskup pita. Malo je čudno da 
je Grafenauer izbjegao odgovoriti na tolika postavljena pita- 
nja o Vickinu Dnevniku i zašto odmah nije rekao da nije vi- 
dio Vickin Dnevnik. Grafenauer je to učinio mnogo kasnije u 
pismu dr. Mati Zovkiću, 20. veljače 1984.: “Nije točno da sam 
vidio Dnevnik (velikim slovom). (...) Budući da je biskup su- 
protstavljao kroniku fra Tomislava s dnevnicima, kao da do 
kronike ništa ne drži, prihvatio sam u tom ozračju njegovu 
riječ. Bili su to datumi, djeca su stvari zapisivala, zašto ne bih 
u tom ozračju tome rekao dnevnik?” 

P. Grafenauer je isto odgovorio meni, 20. veljače 1985: 
“Nikada nisam vidio, a niti sam čitao bilo kakav Vickin dnev- 
nik”. Imao je - kako kaže - Ivanov dnevnik, neki mali Ivankin 
dnevnik koje nije dobio od p. Vlašića. “Žalim što sam uop- 
će biskupu ikada spominjao te nesretne dnevnike. Nisu mi 
mnogo ni koristili, a biskup je stvorio sve detaljno, kako mu 
se svidjelo. Ni zašto nije osjećao potrebu da pita”. 

Mora se primijetiti da je biskup ipak postavio više preci- 
znih pitanja u svezi s Vickinim dnevnicima na koje Grafena- 
uer nije odgovorio. Njegov je odgovor takav da je biskupa još 
više uvjerio da postoji dnevnik u kojem se nalaze “Gospine 
poruke” dvojici mostarskih kapelana. Čini se da je p. Grafe- 
nauer želio uvjeriti biskupa u vjerodostojnost Kronike p. Vla- 
šića, pa je napisao da je to provjeravao u dnevnicima. Zašto 
nije odmah napisao da takav dnevnik nije ni vidio ni čitao? 

Koje su činjenice uvjerile biskupa Žanića da postoji Dnev- 
nik u kojem se nalaze “Gospine poruke” dvojici kapelana? 

Na prvo mjesto dolazi priznanje same Vicke. U dnevnici- 
ma o kojima smo naprijed govorili (Prvom, Drugom i Tre- 
ćem) ne nalazi se nijedan izvadak koji je p. Grafenauer donio 
msgr. Žaniću. Kad je biskup Žanić umnožio izvatke p. Grafe- 
nauera i podijelio ih nekim biskupima, primio je od vidjelice 
Vicke Ivanković pismo, od 7. svibnja 1983., u kojem ona piše: 
“Ovih sam dana saznala da se šire umnoženi ciklostrojem 
izvaci iz mog dnevnika kojeg isključivo pišem privatno za 
sebe od samog početka ukazanja Bi. Djevice Marije na Crnici 
u župi Međugorje (...). 

Ovim izvješćujem svog o. Biskupa dajući do znanja javno- 
sti da sve što se širi i umnaža na bilo koji način kao tekst 
moga dnevnika jest teška indiskrecija i povreda mojih osno- 
vnih prava na privatni dnevnik”. 

Ovdje treba uočiti dvije stvari: radi se o Dnevniku koji 
Vicka piše “od samog početka ukazanja” i u kojem se nalaze 
“Gospine poruke” dvojici kapelana, tj. izvatci koje je biskupu 
donio p. Grafenauer. Upravo ono što biskup traži. 

Biskup 17. svibnja 1983. piše Vicki da mu donese taj Dne- 
vnik, a Vicka 17. svibnja 1983. donosi biskupu rokovnik u ko- 
jem se nalazi zapisano samo ono što je nazvano Treći dnevnik 
(veljača-ožujak 1982.) i kaže da više ništa nema. Biskup se 
time nije zadovoljio, jer u Trećem dnevniku nisu bile poruke 
o kojima Vicka u svom pismu, od 7. svibnja 1983., piše da su 
iz njezina Dnevnika. 

Nakon više bezuspješnih pisanih potraživanja biskup 
osobno 16. studenoga 1983. odlazi u Međugorje po Kroniku 
ukazanja i Vickin Dnevnik. “Fra Tomislav Vlašić je uporno 
tvrdio da Dnevnik ne postoji i da se može na križ zakleti da 
ga nikada nije imao u rukama. Nakon malo natezanja Bisku- 
pu je predana Kronika ukazanja”. 27 Upravo u Kronici, koju je 


27 Sudbina „Dnevnika ukazanja"..., Biskupski ordinarijat Mostar, br. 
54/84., 13. siječnja 1984. 

dobio od p. Vlašića, biskup nalazi drugi čvrsti dokaz da po- 
stoji Dnevnik koji on traži, ono o kapelanima. Fra Tomislav 
Vlašić zabilježio je u Kroniku, 16. ožujka 1982. ovo: “Danas 
sam duže razgovarao s vidjelicom Vickom. Kako mi odavno 
nije donosila svoj dnevnik ukazanja osjetio sam potrebu da je 
malo više priupitam. Bitne crte su slijedeće: 

- Ona bilježi u svoj dnevnik sve po redu. 

- Ništa posebno Gospa nije poručila: želi samo da se svijet 
i dalje obraća, moli i posti. 

- Od 24. 06. 1981. do danas Gospa joj se nije ukazala samo 
pet puta”. 

Radi se, dakle, o “dnevniku ukazanja” u koji Vicka bilježi 
“sve po redu”, tj. kako se “ukazanja” zbivaju, tako Vicka bilježi 
po redu, a kako se ukazanja zbivaju od 24. lipnja 1981. tako je 
Vicka bilježila, jer ona kaže da piše dnevnik “od samog poče- 
tka ukazanja Bi. Djevice Marije na Crnici u župi Međugorje”. 
Meni se nameće upravo takvo tumačenje Vlašićeva zapisa u 
Kronici. Ovo je sasvim uvjerilo i msgr. Žanića da postoji dne- 
vnik u kojem se nalaze “Gospine poruke” kapelanima, a od 
njega se krije. 

Da postoji takav dnevnik, Vicka je potvrdila u razgovoru 
s trojicom članova Komisije (Dogan, Samac i nižepotpisani) 
1 1. listopada 1984. u Mostaru. Tada sam Vicki pokazao kopi- 
ju njezina pisma biskupu od 7. svibnja 1983., na glas pročitao 
i na kraju sam je upitao: 

“Ovdje piše da ti od samog početka ukazanja pišeš dnevnik”. 

Vicka: “Pišem!” 

Bulat: “I taj Dnevnik postoji? 

Vicka: “Postoji!” (Ne zaboravimo da se radi o Dnevniku u 
kojem se nalaze “Gospine poruke” kapelanima) (...) 

Bulat: “Stvarno ti posjeduješ taj Dnevnik u cjelini?” 

Vicka: “Da!” 

Samac: “Koji Dnevnik? Ima teka i ima Dnevnik. Dakle 
imaju dvije stvari različite!” 

Bulat: “Koje?” 

Vicka: “Imaju dvije različite stvari: ima Dnevnik, ima 
teka!” 

Bulat: “Dnevnik koji si vodila o ukazanjima iz kojeg bi bili 
- kazali smo - ovi i ovakvi izvatci”. 

Vicka: “Da!” 

Bulat: “Jer taj si Dnevnik vodila od početka?” 

Vicka: “Jesam!” 

Dogan: “Svaki dan po datumima?” 

Vicka: “Svaki dan po datumima!” 

Bulat: “Od početka?” 

Vicka: “Da! “ 

Bulat: “U redu! O tome se Dnevniku radi. Jesi li taj Dne- 
vnik davala patru Vlašiću da čita?” I pročitao sam joj ono što 
je Vlašić zapisao u Kroniku, 16. ožujka 1982. i na kraju opet 
upitao: 

“Dakle ti si njemu donosila Dnevnik?” 

Vicka: “Jesam (...). Ali još nešto da nadodam (...). Naš bi- 
skup Žanić je tražio, on je rekao ovako: Vicka ima jedan Dne- 
vnik koji krije od mene, a daje ga Tomislavu Vlašiću. Pazi, ja 
nemam nikakav Dnevnik (sakriven, primj. m.) i ni od koga 
ne krijem ništa”. 

Dogan: “Taj Dnevnik je vidio pater Vlašić?” 

Vicka: “Koji? Sve je vidio. Isti Dnevnik, sve je vidio, samo 
što nije vidio životopis (Gospin, primj. N.B.). Sve dnevnike 
svakom dajem. Tko god hoće neka pogleda. Ali ja nemam 
nikakav sakriveni Dnevnik!” 

Ako imamo pred očima 

Vickino pismo biskupu Žaniću, od 7. svibnja 1983., 

zapis fra Tomislava Vlašića u Kronici, od 16. ožujka 1982., 

navedene Vickine izjave pred članovima Komisije, 11. stu- 
denoga 1984., 

proizlazi sasvim logičan zaključak: postoji Dnevnik koji 
Vicka piše svaki dan od početka ukazanja u kojem se nalaze 

izvatci o “hercegovačkom slučaju” i dvojici mostarskih kape- 
lana, koje je p. Grafenauer donio biskupu Žaniću. 

Vickine se izjave - ako su istinite - ne mogu odnositi na 
Prvi, Drugi i Treći dnevnik kojih su fotokopije članovi Komi- 
sije imah od početka rada, jer prva dva nije pisala Vicka, nisu 
pisani svaki dan (posebno Prvi dnevnik ) i ni u jednom se od 
tri Dnevnika ne nalaze izvatci o dvojici kapelana za koje Vi- 
cka tvrdi da su iz njezina Dnevnika. 

Zakletva fra Tomislava Vlašića 

Msgr. Žanić, uvjeren da su izvatci koje mu je donio p. Gra- 
fenauer iz Vickina Dnevnika, već je 9. veljače 1983. upitao fra 
Tomislava Vlašića zašto su od biskupa skrivali taj Dnevnik i 
zašto nisu objavili poruke koje je “Gospa” rekla o kapelani- 
ma. 

Vlašić je odgovorio: „Pa objavite Vi!“ „Nije rekao da izvat- 
ci doneseni od p. Grafenauera nisu iz Dnevnika ili da Dne- 
vnik ne postoji”, primjećuje biskup Žanić. 28 

Međutim kad je biskup, poslije više neuspješnih pisanih 
traženja, 16. studenoga 1983., osobno otišao u Međugorje da 
zatraži Kroniku i Dnevnik, o. Vlašić je tvrdio da Dnevnik ne 
postoji “i da se može na križ zakleti da ga nikada nije imao u 
rukama”. 29 

Fra Tomislav Vlašić je 14. prosinca 1983. opet u Mostaru 
razgovarao s biskupom o “skrivenom" Dnevniku: tom prigo- 
dom zakleo se na križ da nije imao u ruci Dnevnik o kojem 
govori biskup. Zakletva glasi: 

“Nako me pomogao svemogući Bog, Otac, Sin i Duh Sveti, 
dnevnik skriveni o kojem otac Biskup govori, nikada nije bio 
u mojoj ruci, niti znam da postoji Vickin Dnevnik. Najiskre- 


28 Ondje. 

29 Ondje. 

nije sam se interesirao i kod Vicke da doznam da li postoji i iz 
razgovora sam došao do uvjerenja da ne postoji taj Dnevnik. 
U tom razdoblju sam Vicku poticao da piše Dnevnik i nije ga 
pisala koliko sam mogao doznati i ja o Dnevniku ništa više 
ne znam - Amen!” 30 

Nakon nekoliko dana o. Vlašić osjetio je potrebu da još 
neke stvari razjasni. I to je učinio u pismu Biskupskom or- 
dinarijatu u Mostaru, 21. prosinca 1983. Između ostaloga tu 
piše: “Ono što ima napisano o mostarskim kapelanima, što 
ste Vi razašiljali, uglavnom je s listića koje je Vicka davala 
kapelanima, a koje su kapelani natipkali i meni pokazali”. 

“Jedini Vickin Dnevnik koji sam pregledao, je onaj iz po- 
četka 1982. a koji obuhvaća svega par mjeseci ukazanja (radi 
se o Trećem dnevniku, primj. N.B.). Na taj dnevnik odnosi se 
moje pisanje u kronici 16. 03. I 982, ‘Kako mi odavno nije 
donosila svoj dnevnik ukazanja...’ Tog dana, spomenutog u 
kronici, Vicka mi je doista rekla da ‘u svoj dnevnik sve po 
redu bilježi’.” 

Kasnije je biskup Žanić u jednom pismu meni, 23. listopa- 
da 1984., primijetio na gornje Vlašićeve tvrdnje: “Onoga časa 
kada se zakleo da dnevnik ne postoji, ja sam mu pokazao što 
je napisao u kronici 16. III. 1982. On me nije upozorio da je 
mislio na onaj treći dnevnik nego reče: pa gdje piše da sam 
ga imao u rukama?! Naravno, on kada dođe kući smišlja kako 
izići iz onoga u što se uvalio”. 

Biskup je Žanić uvjeren da se p. Vlašić krivo zakleo. Može 
li se to tvrditi sa sigurnošću? To je teško reći. Neke činjenice 
bi govorile u prilog tomu, ali je teško ulaziti u subjektivnu 
odgovornost, jer se p. Vlašić mogao poslužiti kakvim svje- 
snim ograničenjem nakane ( restrictio mentalis) kao i p. Gra- 
fenauer, kad kaže da je, govoreći o Vickinu dnevniku, mislio 
na dnevnik s “malim slovom”. Jer: “Bili su to datumi, djeca su 


30 P. Žanić, La posizione attuale, 30. X. 1984., str. 12. 

stvari zapisivala, zašto ne bih u tom ozračju tome rekao dne- 
vnik?” Radilo se o desetak datuma “Gospinih poruka” kape- 
lanima. “Govori li Vicka da se šire izvaci iz njezina dnevnika, 
valjda govori u istom smislu kao i ja”, tumači dalje Grafenau- 
er. 31 Ipak Vicka nije govorila u tom smislu, nego o Dnevniku 
pisanim velikim slovom, koji vodi od početka ukazanja. 

Isto tako nije lako uskladiti Vlašićevo tumačenje onoga što 
je zapisao u Kronici, 16. ožujka 1982., sa samim tim zapisom. 
Iz zapisa u Kronici izlazi: da mu je Vicka taj Dnevnik donosila 
već prije, da je to Dnevnik u koji bilježi sve po redu, da od 
24. lipnja 1981. “Gospa” joj se nije ukazala samo pet puta do 
16. ožujka 1982. U stvari se ovo slaže s onim što Vicka tvrdi 
o svom Dnevniku u pismu biskupu i s onim što je rekla pred 
članovima Komisije. Prema Vickinim riječima Treći dnevnik 
je samo dio njezina Dnevnika. Upravo sam to želio znati u 
razgovoru, 11. listopada 1984. Pokazao sam Vicki fotokopiju 
Trećega dnevnika i upitao: “Je li se u ovom Dnevniku nalazi 
sve što si ti pisala u svoj Dnevnik?” 

Vicka: “Da!” 

Bulat: “I ništa više nemaš nego ovo?” 

Vicka: “Nemam tu, ali imam druge (...). Ali to je jedan 
izvadak iz jednog, razumiš? Iz jednoga što se izvadilo”. 

Bulat: “Prema tome, znači: ovo je ( Treći dnevnik) samo dio 
jednog Dnevnika?” 

Vicka: “Dio jednoga!” 

Iz Vickinih izjava izlazi samo jedan logičan zaključak: Vi- 
cka svojom rukom piše Dnevnik od početka ukazanja, “svaki 
dan”, “po datumima” i u tom se Dnevniku nalaze “Gospine 
poruke” dvojici kapelana, i taj je Dnevnik (ne samo dio, tj. 
Treći dnevnik) imao u rukama i čitao fra Tomislav Vlašić. Sve 
je ovo u suprotnosti s onim što kaže o. Vlašić: da takav Dne- 
vnik ne postoji, da je čitao samo Treći dnevnik. Je li moguće 


31 Pismo R. Grafenauera M. Zovkiću, 20. veljače 1984. 

da Vicka kaže o. Vlašiću da piše Dnevnik “sve po redu”, tj. 
kako joj se Gospa “ukazuje” svaki dan, tako po redu piše i 
Dnevnik, a da on, ako je vjerovao Vicki, ne zatraži da vidi 
cijeli Dnevnik, nego se zadovoljava s malim izvatkom od 33 
dana? Mogu li se Vlašićeve riječi u Kronici: "Kako mi nije do- 
nosila svoj dnevnik ukazanja...” odnositi samo na ta 33 dana? 
Sve to ostavljam za razmišljanje onima koji budu ovo čitali! 

Vicka poriče što je prije tvrdila 

Kako je već prije rečeno tri člana Komisije došla su 29. svi- 
bnja 1985. u Međugorje k ,,vidjelici“ Vicki da uzmu dnevnike 
koje je obećala dati u Mostaru, 11. listopada 1984. Odmah je 
rekla da nam dnevnike ne može dati, da dođemo drugi put. 
Dogovorili smo se za 30. svibnja 1985. oko 17 do 18 sati. 

U razgovoru s Vickom opet sam joj pokazao njezino pi- 
smo biskupu u kojem ona tvrdi da su poruke kapelanima iz 
njezina Dnevnika i upitao: “Dobro, je li se u tim tvojim dne- 
vnicima nalazi sve što si ti zapisala o kapelanima?” 

Vicka: “Ne nalazi!” 

Bulat: “Ne nalazi?” 

Vicka: “Ne nalazi se sve zato jer ja sam, ja sam pitala, ja 
sam njima odmah davala odgovore, pisala sam na papir.” 

Bulat: “A nisi pisala u Dnevnik?” 

Vicka: “Nisam, nisam! Ja kažem fino, kad su oni mene pi- 
tali i kad su zahtijevali, ja sam te odgovore njima davala. Jer ja 
nisam ni na kraj pameti imala, da će nešto biti ovo kasnije.” 

Puljić: “Kome njima, kome?” 

Vicka: “Njima dvojici: Ivici i Ivanu.” 

Toga 30. svibnja veoma sam se iznenadio kad mi je Vicka 
uz dnevnike dala i rokovnik iz godine 1983. u kojem su bile 
poruke kapelanima iz 1981. i 1982. za koje je dan prije re- 
kla, da ih nije pisala u dnevnik. Ne znajući još da je rokovnik 
tiskan 1983. (otkrilo se to tek nakon povratku u Mostar), a 

imajući na pameti da je dan prije rekla da poruke kapelanima 
nije pisala u dnevnik, rekao sam joj da je ona te poruke “tre- 
bala prvo zapisati u svoj Dnevnik.” 

Odgovorila je: “Ja sam trebala zapisati, ali zato što je to 
bilo pitano za njih dvojicu i kad su oni meni davali pitanja, ja 
sam njima davala odgovore, jer ja sam mislila da meni neće 
to trebati.” 

Bulat: “I onoga časa kad si ti potpisivala ovo pismo (bi- 
skupu, primj. N.B.) to nije bilo (poruke o kapelanima, primj. 
N.B.) u tvojim dnevnicima, i onoga časa kad si ti ovo (pismo) 
pisala, to nije bila istina. Drugim riječima ti si u onom času 
potpisala što nije bila istina.” 

Vicka: “Ja sam potpisala, ja kažem, ja sam tu bila i potpi- 
sala sam.” 

Kako sve ovo shvatiti? Vicka 30. svibnja 1985. sjedne stra- 
ne ponovno tvrdi ono što je dan prije rekla, da poruke kape- 
lanima nije pisala u dnevnik, a s druge mi strane daje roko- 
vnik tiskan 1983. u kojem su zapisane poruke iz 1981. i 1982. 
i kaže da ih nije ni odakle prepisala u rokovnik, što očito nije 
istina, jer su poruke iz 1981. i 1982. morale biti negdje dru- 
gdje zapisane. Rokovnik iz 1983. tada još nije bio ni tiskan. 

Tako je Vicka izrekla cijelu seriju kontradiktornih pa stoga 
i neistinitih izjava! 


Zaključak 

Na temelju iznesene analize o “skrivenom” Dnevniku i 
akterima oko Dnevnika, što se može na kraju reći? 

1) Vidjeli smo da je p. Grafenauer mijenjao ili, blaže reče- 
no, nadopunjavao svoje izjave u svezi s Vickinim Dnevnikom. 
Prva izjava da je “poruke” o kapelanima prepisao iz Kronike, 
a provjeravao iz listova i dnevnika uvjerila je msgr. Žanića 
da postoji Dnevnik u koji su zapisane te poruke. Ni riječju 

Grafenauer ne spominje da takav dnevnik ne postoji. To nije 
učinio stoga jer je “biskup suprotstavljao kroniku fra Tomi- 
slava s dnevnicima, kao da do kronike ništa ne drži, prihva- 
tio sam u tom ozračju njegovu riječ”, tj. dnevnik. 32 Čini se, 
po ovome, da je p. Grafenauer želio uvjeriti biskupa Žanića 
u vjerodostojnost “Gospinih poruka” dvojici kapelana, pa u 
pismu biskupu, 16. veljače 1983., govori o dnevnicima (pi- 
sanim malim slovom “dnevnik” - kako on kaže) da biskup 
povjeruje u ono što je napisano u Kronici, jer je to provjereno 
u dnevniku kome biskup vjeruje. Inače Dnevnik, pisan veli- 
kim slovom, Grafenauer nikada nije ni vidio ni čitao, kako 
je mnogo kasnije napisao Zovkiću i meni. 33 Ako Grafenauer 
nije imao u rukama Vickin Dnevnik, pisan velikim slovom, 
zar se ne bi Grafenauerov odgovor msgr. Žaniću, koji mu je 
postavio više preciznih pitanja o Vickinu dnevniku na koje 
Grafenauer nije odgovorio, mogao ocijeniti kao direktno za- 
vođenje drugoga u zabludu? To bi bilo i opravdano prema p. 
Grafenaueru, jer: “Tvrdnja da Dnevnik ne postoji, bit će isti- 
nita u smislu Noldinove moralke: ne postoji ni za koga kome 
nije namijenjen, pa ni za biskupa. To je mogao netko Vicku i 
naučiti”. 34 Međutim Vicka nije uopće nijekala nego tvrdila da 
ima Dnevnik u kojem se nalaze poruke kapelanima. Ona je 
nijekala da taj Dnevnik skriva. Da takav Dnevnik ne postoji, 
tvrdio je fra Tomislav Vlašić, i zakleo se, a i Grafenauer je 
tvrdio da ga nije nikada vidio. 


32 Pismo R. Grafenauera M. Zovkiću, 20. veljače 1984. 

33 Spomenuo bih da je u svezi s tim p. Grafenauer u pismu meni 20. 
veljače 1985. napisao: “Tomislav je odmah od početka znao da ja nisam 
imao u rukama Vickin dnevnik, barem da mi ga sam nije dao. Ipak se 
nakon biskupove obavijesti raspitao u mene pismeno, nisam li imao takav 
dnevnik u rukama. Nije mi ni pisao zašto ga to zanima... Tako je Tomislav 
‘mijenjao svoje mišljenje’, a ne kako biskup opisuje to u svom izvještaju 
Papi.” 

34 Pismo R. Grafenauera M. Zovkiću, 20. veljače 1984. 

Vrlo vjerojatno tajna o “skrivenom" Dnevniku ostat će taj- 
na, jer se neki znaju vješto služiti Noldinovom moralkom. 35 
Tako npr. p. Grafenauer u jednom pismu msgr. Žaniću, 28. 
ožujka 1983., piše: “Vi biste htjeli utvrditi je li Gospa u Među- 
gorju ili nije. Zato ste i mene pozvali i poslali tamo ” (kurziv N. 
B.). Mi smo već vidjeli da biskup nije pozvao p. Grafenauera, 
nego se on preko dr. Zovkića sam ponudio i zatražio dozvolu 
od biskupa da može ispitati vidioce, na što je biskup pristao. 
Ovakve poluistine ne doprinose otkrivanju istine! 

2) Tumačenje fra Tomislava Vlašića da se njegov zapis u 
Kronici, od 16. ožujka 1982., odnosi na Treći dnevnik Vicke 
Ivanković, nije puno uvjerljivo. To smo već prije iznijeli. Nje- 
mu je biskup govorio o tome Dnevniku već 9. veljače 1983. 
Pomalo je čudno i zagonetno, ako je o. Vlašić znao samo za 
Treći dnevnik, zašto nije odmah iznio istinu koju je znao? 
Tada biskup još nije znao za Treći dnevnik. Vicka mu ga je 
predala tek 27. svibnja 1983. Vlašić je odmah bez poteško- 
ća mogao reći što zna o Vickinu Dnevniku koji traži Biskup. 
Vlašić je o tome morao nešto tada znati, jer već godinu dana 
prije u Kronici govori o Vickinu Dnevniku. I kad se zakleo, 
14. prosinca 1983., da ne postoji Vickin “dnevnik skriveni”, ni 
tada mu nije palo na pamet reći, kad mu je biskup pokazao 
što je u Kronici zapisao o Dnevniku, da se to odnosi na Tre- 
ći dnevnik. To je učinio napismeno, 21. prosinca 1983., de- 
set mjeseci nakon svoga prvog razgovora s biskupom o tom 
pitanju. To pobuđuje sumnju u vjerodostojnost Vlašićevih 
iskaza. Vjerujem da je on pred svojom savješću našao neko 
opravdanje za svoje postupke. 

3) Vicka je sa svojim kontradiktornim i stoga neistinitim 
izjavama i sama postala sasvim kontroverzna osoba. Poslije 


35 H. Noldin, Summa theologiae moralis, Innsbruck, 32 1959. 

tolikih protuslovnih izjava, ne samo u svezi sa svojim dne- 
vnicima koje smo ovdje iznijeli nego i inače, Vicka se ni u 
jednom slučaju ne može uzeti kao vjerodostojan svjedok do- 
gađaja u Međugorju. 

Može li se sve ovo okvalificirati kao pokušaj svjesne prije- 
vare članova Komisije? Ovo bih pitanje ostavio bez odgovora, 
jer Vicka nije dorasla situaciji u kojoj se našla. Psihološki još 
nezrela i nestabilna, došla je u središte svjetske javnosti, cen- 
tar oko kojega se sve okreće, jer je ona bila “glavna” vidjeli- 
ca. Ni mnogo zrelije, iskusnije i stabilnije osobe ne bi se lako 
snašle u ovakvim situacijama. Jedno je sigurno: s Vickom je 
netko manipulirao, iako je teško reći u kojoj mjeri. Po naravi 
je sugestibilna i prihvaća se uloge koju joj drugi ponudi, iako 
ne predviđa kako će to svršiti, pa posljedice padaju na nju. 
Vjerujem da je tako bilo s njezinim pismom biskupu koje je 
ona potpisala na sugestiju drugih, jer je to u tome času neko- 
mu trebalo. Po neprovjerenoj obavijesti, jednom od dvojice 
kapelana, kasnije je to opozvala, vjerojatno opet po nečijoj 
inicijativi da se uskladi s onim što je p. Vlašić tvrdio, da su 
poruke kapelanima pisane na papiriće. 

Ne ulazeći ni u čiju subjektivnu odgovornost, ipak se čini 
da ono što smo do sada iznijeli, veoma osporava punu vjero- 
dostojnost izjava aktera u sporu “skrivenog dnevnika.” 

Pokušao sam na ovim stranicama iznijeti neke činjenice 
u svezi s Kronikom ukazanja p. Tomislava Vlašića i s Dnevni- 
kom Vicke Ivanković. Svjestan sam da ovo nije “puna” istina, 
nego fragmenti iz kojih se mogu donekle nazreti orisi stvar- 
nosti u svezi s Kronikom i Dnevnikom. Ako nije izneseno sve 
o ovome pitanju, nije zato što nisam htio iznijeti, nego zato 
što nisam uspio više doznati. Problem je u tome što oni koji 
znaju puno više o stvarima, iznose samo dio toga, i to ponaj- 
češće ono što je pozitivno u Međugorju. 

Uzmimo npr. gospodina Renea Laurentina. On u svome 
četvrtom sveščiću 36 o Međugorju analizira i djelomično na- 
vodi razgovor članova Komisije o Vickinim dnevnicima, 11. 
listopada 1984. Kaže daje pribavio ovaj razgovor u prijevodu 
na 14 stranica. On ni ovdje ne navodi pravi problem. Srž je 
pitanja bio u tome da je Vicka u svome pismu biskupu sa- 
svim jasno napisala da su izvatci koji se šire - biskup ih je 
Žanić dao nekim biskupima - iz njezina Dnevnika koji ona 
piše od početka ukazanja Blažene Djevice Marije na Crnici 
župa Međugorje. Kad smo počeli razgovarati s Vickom o nje- 
zinim Dnevnicima, upravo sam ovo Vickino pismo biskupu 
pročitao pred njom na glas i upitao je postoji li taj dnevnik. 
Ona je to potvrdila. A kako ni u jednom od tri dnevnika, 
koje su posjedovali članovi Komisije, nije bio niti jedan izva- 
dak koje je p. Grafenauer donio biskupu, logičan je zaključak 
da postoji još jedan Dnevnik koji biskup i članovi Komisije 
nisu dobili. Nije jasno zašto gospodin R. Laurentin nigdje ne 
spominje - barem ono što sam ja čitao - ovo Vickino pismo 
biskupu? Možda mu nije poslan cio dijalog članova Komisije 
i ovo pismo ispušteno? Čitao je i pobijao Poziciju ili neslu- 
žbeni sud o Međugorju koju je msgr. Žanić poslao u Rim. 37 
Tu se citira i Vickino pismo biskupu, ali nisam opazio da se 
na to osvrće g. Laurentin. Vickine se riječi, da piše Dnevnik 
od početka, ne mogu odnositi na pisanje Gospina životopisa, 
kako pokušava sugerirati Laurentin, 38 jer je to počela pisati 
tek početkom 1983. 

Mislim da imam moralno pravo spomenuti i činjenicu da 
je g. R. Laurentin u jednom svome sveščiću napisao da sam ja 


36 Usp. R. Laurentin, Dernieres nouvelles de Medjugorje. Vers la fin 
des apparitions; tal. prijevod, str. 33-37. i 82-85. 

37 P. Žanić, La posizione attuale, 30. listopada 1984. Poslana uredima 
Svete Stolice i nekim Biskupskim konferencijama u svijetu. 

38 R. Laurentin, nav. dj., str. 35. 

“jedan od onih koji se bore za unaprijedno odreknuće msgr. 
Franića i da ga zamijeni msgr. Žanić . 39 Ovo je, objektivno 
gledano kleveta, jer niti sam to tražio ja niti znam da je itko 
drugi to tražio. Tražio sam od g. Laurentina dva puta da to 
ispravi, ali to nije učinio do sada, koliko ja znam. Svakako 
ovako nešto nije na ugled g. Laurentina ! 40 


39 R. Laurentin, Medjugorje a l’heure de la desinformation - Suppl. 
num. 2, p. 14. “un de ceux qui militent pour une demission anticipee de 
Monseigneur Franić et son remplacement par Monseigneur Žanić”. 

40 Primjedba priređivača : R. Laurentin objavio je opovrgnuće i ispustio 
u drugom izdanju (lipanj 1985.) iste knjižice na 2. stranici navedene re- 
tke. Prevodimo s francuskoga: „Ovo novo izdanje Autopsije lažnih novosti 
(lipanj 1985.) revidirano je i korigirano. Prema naznakama mostarskoga 
biskupa, u otvorenom pismu, i vlč. Nikole Bulata, dva su odlomka prei- 
načena koja bi se mogla činiti da obezvrjeđuju Biskupsku komisiju. To bi 
bilo protivno mojim nakanama, jer ja nisam nikada ništa drugo želio doli 
pomoći biskupu i ovoj Komisiji. 

DRUGI DIO 



ČUDNE I NEVJEROJATNE STVARI 
U MEĐUGORSKIM ZBIVANJIMA 
I NEDOLIČNOSTI KOJE SE 
PRIPISUJU GOSPI 


Ovdje bih iznio neke "fantastične” stvari koje se navodno 
zbivaju u Međugorju i druge ne baš dolične koje se pripisuju 
Gospi. 


Međugorska megalomanija 

Iznosim samo neke stvari gdje izgleda da je Međugorje i 
njegovi vidioci postali centar svijeta i povijesti: 

1) Kronika 27. lipnja 1982. donosi: “Bilo se pročulo da su 
ovo posljednja ukazanja svijetu. Zato smo to pitali da li je isti- 
nito. Gospa je rekla da ova ukazanja u svijetu su posljednja. 
Koliko sam razumio, ne odnosi se ovo samo na Međugorje, 
nego i na ostala ukazanja širom svijeta”. 

Kronika, 2. svibnja 1983.: “U nedjelju 1. 05. 1983. rekla joj 
je (Jeleni Vasilj) da preko nje svijetu govori posljednji put. 
A ta posljednja riječ je: obraćenje”. Međugorski su događaji, 
dakle, finale Gospine intervencije u svijetu! 

2) Mirjana Dragićević. Kronika, 18. veljače 1983.: "Pričala 
nam je jednu stvar koju mi nismo znali. Njoj je Gospa povje- 
rila šifre tajni, koje samo Mirjana razumi. Tako se tajne mogu 
sačuvati i u slučaju da netko papir odnese”. 

Kronika, 4. VI. 1983. : Ivanki, da ne bi bila manje vrijedna 
od Mirjane: “Njoj je Gospa povjerila nepoznatu abecedu s 
odgovarajućim slovima hrvatskog jezika. (Reče da joj je re- 
kla da je nešto tako prvi put u povijesti nekomu dano.) Ona 
je taj život diktiran od Gospe, napisala u tom jeziku. Sad ga 
prevodi”. 

Ovo je Ivanka potvrdila Želimiru Puljiću i meni kad smo 
s njom razgovarali 29. svibnja 1985. pred njezinom kućom u 
Međugorju, ali nije htjela dati da se vidi ijedno slovo te abe- 
cede, jer to “Gospa brani”. 

Cijela je komičnost i kontradikcija u tome, da joj “Go- 
spa” priopćava posebnu abecedu da bi se očuvala tajna, a ona 
odmah “prevodi” taj Gospin životopis da bi ga mogao svatko 
pročitati, ako ga nađe! Čemu je trebala nepoznata abeceda? 

Mirjana, vidjevši da ju je s ovom nepoznatom abecedom 
nadmašila Ivanka, “kaže, da je s neba primila bijeli papir na 
kojem će tajne postati čitljive kad bude vrijeme za to. Ali pa- 
pir ne da vidjeti”. 41 Ovo je i za Laurentina bilo previše, pa kaže 
da ovaj poseban slučaj zahtijeva svu rezerviranost, ali ipak to 
opravdava nekom apokaliptičnom klimom u kojoj žive vidi- 
oci, sličnoj onoj u Novom Zavjetu, kad se mislilo da će Krist 
uskoro doći. 

Valjda je Mirjana zaboravila na svoje “šifre”, pa je izfan- 
tazirala ovaj “bijeli papir”. Da to same “izmišljaju”, najbolji 
je dokaz što to ne daju nikomu vidjeti, iako to ne bi nitko 
razumio. Zašto bi bile one dvije tako privilegirane, kad i dru- 
gi vidioci imaju tajne, a nisu im povjerene nikakve šifre, ne- 
poznate abecede ili neki bijeli papiri da ih sakriju? Očito je 
da se ne radi o intervenciji Gospe, nego o nadmetanju dviju 
još psihološke nezrelih djevojaka, koje su “prve” vidjele Go- 
spu! Težnja za isticanjem, prvenstvom koja se zapaža i kod 


41 R. Laurentin, Dernieres nouvelles de Medjugorje. Vers lafin des ap- 
paritions, talijanski prijevod, str. 7. 

drugih vidjelaca! Tu bi negdje trebalo tražiti i motive svih tih 
viđenja, ne samo kod vidjelaca, nego i njihovih suseljana, koji 
imaju svakakva “viđenja”. 

3) Poruka preko Marije župi. Kronika: 21. veljače 1985.: 
“Iz dana u dan pozivala sam vas na obnavljanje i molitve u 
župi, ali ne prihvaćate. Danas vas pozivam posljednji put ” 
(kurziv, N. B.). 

Dakle nade su izgubljene, jer su srca tvrdokorna. Ah čujmo 
što poručuje mjesec dana kasnije. Kronika, 21. ožujka 1985.: 
“Draga djeco, volim vas i na poseban način sam izabrala ovu 
župu koja mije milija nego ostale, gdje sam rado boravila, kad 
me je Svevišnji slao” 42 (kurziv, N. B.). 

Poruka na Veliki četvrtak, 4. travnja 1985.: “Danas je dan 
kad sam vam željela prestati davati poruke, jer me pojedinci 
nisu prihvatili. Župa se pokrenula i želim vam davati poruke 
kao nikada što je igdje bilo u povijesti od postanka svijeta ” 43 
(kurziv, N. B). 

Kako vidimo, velik je dijapazon “Gospinih” raspoloženja: 
od toga da ih posljednji put poziva, pa sve dotle da će im da- 
vati takve poruke kakvih nije bilo od postanka svijeta. Dakle 
Međugorje je centar svih Božjih planova, jer će se tu objaviti 
što se nije objavilo. Od postanka svijeta! A Ivanka i Mirja- 
na imaju takve “šifre” da je i to nešto što je prvo u povijesti 
svijeta samo njima dano! 

Inflacija ukazanja 

Ušli smo već u šestu godinu “Gospinih ukazanja” u Među- 
gorju. Ako uočimo komu se sve Gospa ukazuje i koliko puta 


42 Poruke mira Međugorje, Zagreb, 1985., str. 20. 

43 Ondje, str. 21. 

dnevno, čini se da je sasvim “napustila” nebo, pa i prekovre- 
meno “radi” u Međugorju i okolini. 

Kronika, 18. ožujka 1982.: Vicka ju je vidjela tijekom dana 
na Križevcu šest puta - Kronika, 18. studenoga 1981.: “Toga 
poslijepodneva tri put se ukazala Vicki i Jakovu. Jednom je 
molila Očenaš, Slava Ocu i vjerovanje... U drugom viđenju Vi- 
cki je pokazala njenog oca u Njemačkoj, bio je sretan i veseo... 
Treći put im se ukazala na putu prema Jakovljevoj kući”. 

Mnogo se puta ukazivala po tri puta: Kronika, 18. stude- 
noga 1981.; Drugi dnevnik: 7. studenoga i 5. prosinca 1981. 

Ivanka kaže da su u početku imali i do desetak ukazanja 
na dan. “Sada, ako dođe neka žurna potreba, kad je mi moli- 
mo, Ona dođe”. 44 

Kronika, 6. srpnja 1982.: Ivan, koji je imao sasvim podre- 
đenu ulogu u zajedničkim ukazanjima, jer je bio kao nijemi 
gledalac bez “znaka” života, već nešto prije 6. srpnja 1982. 
sa svojom grupom ima utorkom i petkom viđenja na brdu. 
To biva nakon zajedničkoga ukazanja poslije 22 sata, noću! S 
toga “svog” brda Ivan donosi “Gospine” biskupu poruke koje 
nisu nimalo nježne. 

Vicka - prema fra Slavku Barbariću - ima također “doda- 
tna” viđenja. “Ona naime tvrdi da ima partikularna viđenja 
ponedjeljkom, srijedom i petkom navečer te da s Ivanovom 
grupom ide kad može”. 45 

Vlašić kaže da vidioci, kad su sami, imaju duža viđenja. 
Kronika, 8. prosinca 1982.: “Jedino Marija ima kratka... Na- 
ime ona kad nije ovamo sudjeluje na misi u Mostaru. Redo- 


44 Usp. M. Botta - L. Frigerio: Le apparizioni di Medjugorje, Mila- 
no, 1984., str. 43-44: “E’ vero che ci sono dei giorni in cui la Madonna vi 
compare anche per dieci volte? Ivanka: - Alcune volte questo e capitato 
all’inizio, ma dopo no. Adesso se ce un bisogno pressante, se La preghia- 
mo, Essa viene”. 

45 Usp. S. Barbarić, Slučaj s kuvertom I. Dragićevića, str. 6, bez datu- 
ma; vjerojatno 4. ili 5. mjesec 1985. 

vito joj se Gospa ukaže i nasmiješi se, ali za vrijeme mise ne 
govori ništa. Gospa samo sudjeluje u misi”. 

Marija je slušala misu i u katedrali u Mostaru. Rekla mi je 
jedna osoba koja poslužuje u katedralnoj župi, da, kad bi je 
god upitali da li se Gospa ukazala ovdje ili ondje u crkvi, ona 
bi potvrdila da je ondje gdje oni reknu. 

Ne zaboravimo da se Gospa ukazuje na svakom mjestu 
gdje se vidioci nađu za vrijeme ukazanja: u kući, u crkvi, u 
vlaku, autu, Zagrebu, Dubrovniku, Sarajevu, Mostaru itd. I to 
istovremeno se ukazuje svima gdje god se nalaze. Prema izja- 
vi Vicke, preda mnom njoj se ukazuje i kad u komu padne. 
Na upit da li se pokazuje na Križevcu odgovara - Kronika, 31. 
prosinca 1981.: “Istina je ono što svijet gleda. Skoro svaki dan 
padam pod križem”. 

Jednom na povratku iz Dubrovnika kamo je vidioce odveo 
fra Tomislav Vlašić, na povratku im se pokvarila kola i nisu 
mogli stići na vrijeme u Međugorje: “I dok su se djeca u auto- 
mobilu molila, u 17,50 h Gospa im se ukazala”. 

Treba napomenuti da u Hercegovini ima još nekoliko gru- 
pa vidjelaca koji tvrde da se i njima ukazuje Gospa. Tako na 
upit djece iz Međugorja - Kronika, 22. siječnja 1982. - “Da 
li je pojava (ukazanje u Izbičnu) od Boga ili đavla?”, Gospa 
odgovara: “Božje davanje!” 

A kada su vidioci iz Izbična tvrdili da im je Gospa rekla da 
se moraju sastati s vidiocima iz Međugorja i ovi pitali Gospu 
je li to istina - Kronika, 21. siječnja 1982.: “Gospa se na taj 
upit nasmijala i rekla da ova djeca s onom (iz Izbična, primj. 
m.) ne trebaju imati nikakve susrete”. 

Ako uzmemo u obzir da takva ukazanja koji put traju 
samo 20-tak sekunda, s pravom se postavlja pitanje: kakva 
smisla sve to ima? 

Zar ovakva “inflacija” ukazanja ne devalvira samu Blaženu 
Djevicu Mariju i njezina ukazanja? Što ima smisla da preko 
mise se samo nasmiješi Mariji i sluša Misu? 

Gospa propagira događaje u Međugorju 


Zapanjuje činjenica da sama Gospa daje upute da se pro- 
pagiraju događaji u Međugorju. Hvali one koji propagiraju 
Međugorje i kaže: Kronika, 26. rujna 1982.: “Na pravom su 
putu. Nek samo ustraju!” 

Poručuje mladima koji se spremaju na hodočašće na Širo- 
ki Brijeg - Kronika, 29. srpnja 1983.: “Želim da cijelim putem 
molite i slavite Boga. Tamo ćete se susresti s mladima. Govo- 
rite im o porukama koje sam izrekla. Nemojte se stidjeti”. 

Isto tako poručuje o. E. Tardifu, i njegovoj družini - Kro- 
nika, 24. kolovoza 1983.: “Neka proklamiraju moje poruke 
cijelom svijetu. Neka u centru njihova nastojanja bude Isus, 
Isus”. 

Radi se o patru Tardifu, koji je po prilici mjesec dana prije 
ukazanja u Međugorju, rekao u Rimu p. Tomislavu Vlašiću 
na sastanku karizmatičnih lidera: “Ne bojte se, poslat ću vam 
moju Majku”. 46 

Na upit dvojice svećenika iz Liverpoola - Kronika, 29. ruj- 
na 1983.: Što nam je činiti? - odgovara: “Propovijedajte poru- 
ke; govorite o događajima u Međugorju.” 

Isto tako - prema Laurentinu - gosp. M. D. Lhoustau pi- 
tao je vidjelicu Mariju preko jednoga beogradskog franjevca: 
“Kakvu poruku imate za naše svećenike?” “Dan kasnije pri- 
mili smo ovaj odgovor: Blažena je Djevica rekla: ‘Učinite da 
svećenici čitaju knjigu abbea Laurentina i da je šire’ 11 . 47 

Iako abbe Laurentin kaže da uza sve poštovanje prema 
Mariji i ukazanjima, ne vjeruje da si ima pravo tom porukom 
služiti kao potvrdom autentičnosti njegova rada, u kontro- 


46 Usp. L. Rooney, Alleluia, br. 3-4/1983., str. 14. 

47 R. Laurentin, Lafin est elle proche? Dernieres nouvelles de Medju- 
gorje, tal. prijevod, str. 31, nota 1. 


82 


verziji s biskupom, ipak je zanimljivo što on to spominje. Ne 
vidi se da on u takvu poruku ne vjeruje! 

Posebno su oštre Gospine poruke biskupu da mora povje- 
rovati u međugorske događaje: 

“Mnogo je opasno ako se ne povjeruje. Zadnje ukazanje, 
zadnje poruke! To je najgore, ako ne povjeruje! Teško će biti; 
i narod i biskupe može odvratiti da povjeruju... 

Ne, ako hoće da povjeruje; on mora povjerovati! (...) Jer 
sotona hoće da ga svlada. I ja se borim protiv nje. (...) Želim 
da se posti za njega, da mu Bog povrati Duha Svetoga”. 48 

"Reci O. Biskupu da od njega tražim hitno obraćenje prema 
događajima u župi Međugorje, da ne bi bilo kasno. (...) Šaljem 
mu posljednju opomenu. Ako se ne obrati ili popravi slijedi 
ga moj sud i sud moga Sina Isusa. Ako ne ostvari ovo što mu 
poručujem znači da nije pronašao put moga Sina Isusa”. 49 

Ona ustraje u svojim porukama biskupu. Čak se i “poni- 
zuje” nazivajući biskupa ocem: “Oče, ja sam tu u Međugorju. 
Izabrala sam svoje vjesnike da preko njih širim svijetu rado- 
snu vijest... Oče, nemojte progoniti moje svećenike, glasnike 
Božje riječi, ako već u moj dolazak ne vjerujete... Oče dragi, 
poslušajte moje riječi i zauzmite stav”. 50 

Pitali su Gospu što ima poručiti Svetom Ocu Papi, Kro- 
nika, 16. rujna 1983., a ona je rekla: “Ja sam u svim svojim 
porukama poručivala svima, a napose Sv. Ocu da širi i propo- 
vijeda poruke koje sam ja dobila da prenesem od mog Sina. 
I ovdje u Međugorju želim reći za Papu riječ sa kojom sam 
došla, to je MIR da širi svugdje. I posebna poruka za nj da 
narod kršćanski spaja svojom riječju i propovijedanjem”. 


48 Izjava Jelene Vasilj, 17. travnja 1983., fotokopija kod autora; tako- 
đer na Ordinarijatu u Mostaru. 

49 Poruka Ivana Dragićevića, 21. lipnja 1983. 

50 Poruka, od 6. veljače 1985., koju je Ivan Dragićević poslao bisku- 
pu Žaniću, 7. veljače 1985. 

To je samo jedna od mnogih poruka Svetom Ocu, a sve 
skupa samo mali isječak od cijele autopropagande Gospine 
u Međugorju. Meni se ne čini da je ovo u sukladnosti s poni- 
znom Djevicom iz Nazareta! 

Gospi je, prema Kronici, 3. lipnja 1983., postavljeno pita- 
nje: - Fra Tomislav je naumio pozvati župu da moli i posti 
na nakanu da bi Crkva ove događaje priznala nadnaravnima. 
Smatra da je to obaveza župe: izmoliti taj dar. Da li je na pra- 
vom putu? Odgovor: - „Na pravom je putu. Neka župa moli 
za taj dar”. 

Nameće se pitanje: ako je toliko sudbonosno za svijet uka- 
zanje Gospino u Međugorju, zašto je “ona” zabranila vidioci- 
ma da napisu i stave u kovertu koji je znak, što ga je obećala, 
da bi se mogla utvrditi autentičnost njezinih poruka? Čemu 
one “strašne” i prijeteće poruke biskupu, ako postoji drugi i 
lakši put da ga uvjeri u svoju prisutnost u Međugorju? 

Smiješne i neprikladne stvari pripisane Gospi 

Ima mnogo stvari u Kronici i Dnevnicima, koje su pomalo 
čudne, nevjerojatne i ne priliče Gospi. Ovdje ćemo iznijeti 
samo neke koje su, po mome mišljenju, dosta karakteristične 
za međugorske događaje. 

Neprikladne stvari. Najprije moramo spomenuti - Kroni- 
ka 18. kolovoza 1982.), da “Mirjana kaže da u viđenjima sve 
nebeske osobe (Isusa, Mariju, anđele) promatra trodimen- 
zionalno, dok zemaljske osobe dvodimenzionalno (fra Jozo, 
nekog od vidjelaca”). 

Međutim u Kronici i Drugom dnevniku napisano je da je 
Gospa 19. listopada 1981., dok su neka djeca uz kotao za pe- 
čenje rakije pjevala pjesmu o fra Jozi Zovku, Gospa vidioci- 
ma u kući pokazala fra Jozu, koji je tada bio u zatvoru, i dala 
pozvati izvana djecu koja su pjevala da fra Jozo “vidi kako 

slave Boga i njega”. Jozo je poljubio djecu, “Gospa je poljubi- 
la Marinka (Ivankovića)”, jer je “Marinko dosta žrtvovao” za 
vjeru. Kako “dvodimenzionalni” fra Jozo može ljubiti djecu? 
Da li i fra Jozo ima bilokaciju? On pozdravlja fra Zrinka i fra 
Tomislava. 

U Drugom dnevniku, 21. listopada 1981. zabilježeno je da 
je Vicka s Jakovom i svojom sestrom razgovarala “o Jozi da 
nam ga je viditi danas kako se on osjeća i što će s njim biti 
(bilo je fra Jozi suđenje, primj. N. B.). Kad u tom trenutku 
naša soba je bila sva u svjetlosti... Gospa je došla. Prikazala 
nam je Jozu. Jozo je bio veseo i smijao se na nas. Rekla nam je 
da se ne bojimo za Jozu on je svetac to sam vam davno rekla”. 

Gospa fra Jozu proglašava svecem, pa možda zato i može 
ljubiti djecu, iako je “dvodimenzionalan”. 

Napominjem da u Kronici i Dnevnicima na mnogo se mje- 
sta spominje da vidiocima Gospa pokazuje fra Jozu dok je 
bio u zatvoru. Isto tako i druge vidioce koji se nisu nalazili u 
Međugorju. 

Tako prema Kronici i Drugom dnevniku, 12. studenoga 
1981.: “Čim je došla započela je vjerovanje što smo prihvatili. 
Kad smo došli do ‘rođen od Marije vazda Djevice’ ona se iz 
dragosti iz sveg grla nasmijala ” ( kurziv N. B.). 

Prema Trećem dnevniku, od 10. veljače 1982.: “Najdraža je 
molitva (Gospi, primj. N.B.) Vjerovanje, ali kada ga molimo 
onda se Gospa samo smije.” 

Na mnogo se mjesta spominje da se Gospa ovako bezra- 
zložno smije, pa i onda kada govori o veoma ozbiljnom “her- 
cegovačkom slučaju” s dvojicom kapelana! 

Gospa, prema Kronici i Drugom dnevniku, od 22. stude- 
noga 1981., otkriva “špijune” na ukazanjima. A prema istoj 
Kronici i Drugom dnevniku, od 7. prosinca 1981., ona susreće 
na putu Vicku i Jakova prema Jakovljevoj kući i kaže im da 
požure, jer je “ona već u kući. Zasmijala se na nas i otišla kao 
jedan oblak”; a kad su došli do vrata, “ona je već bila u kući”. 

Kronika i Drugi dnevnik, 8. prosinca 1981.: “Ispod Gospi- 
nih nogu se ocrtavala neka velika tama kao dim i pepeo. Go- 
spa je lebdila a tama i dim se oko nje širio”. 

Drugi dnevnik. Kronika ukazanja, od 26. listopada i 29. 
studenoga 1981. i u rukopisu Prvoga dnevnika na tri mjesta 
Gospa započinje pjevati, pa i pjesmu “Kraljice svete krunice”. 

Gospa, prema Kronici, od 7. siječnja ili. travnja 1983. i 4. 
lipnja 1983., vidiocima priča svoj životopis. “Priča im i gle- 
daju je u njenom razvoju”, i to u nastavcima kao na filmu. 
To čini svakome napose i, kako se čini, nekima u “skraće- 
nom izdanju”, jer je Jakovu završila pričanje 11. travnja 1983., 
Ivanki 22. svibnja 1983., Vicki negdje u 1985. godini. 

Gospa se pojavljuje na koru u crkvi “gleda narod i smije se”, 
kako je zapisano u Trećem dnevniku, 24. veljače 1982.; “drži 
ruke raširene i lebdi s jednog mjesta na drugo”, Treći dnevnik, 
7. ožujka 1982., a, opet prema Trećem dnevniku, 12. ožujka 
1982., u nekoj kući za vrijeme ukazanja počinje pjevati “Kri- 
ste, u tvoje ime”, ali ne ispočetka nego onu strofu do koje je 
zadnji put došla, a “mi smo za njom, a ona sve okolo nas kruži 
po onoj sali i stavlja ruku na našu glavu” (kurziv N. B.). 

Vicka priča kako su imali viđenje 30. lipnja 1981. u Cernu, 
susjednom mjestu udaljenom od brda ukazanja nekoliko ki- 
lometara: "Mi smo otale vidjeli Podbrdo i narod na njemu. A 
kada smo mi počeli moliti, nad narodom se ukazao neki svi- 
jetli oblak, ali odmah se vidilo da je to Gospa. Mi smo je brzo 
jasno vidili. Plovi po zraku... Haljine se na njoj nišu. Plovi, 
plovi pravo k nama. To je nešto divno bilo.” (...) 

A odlazila je “Isto ko kad je i dolazila. (...) Opet je polako 
plovila prema Podbrdu. Spustila se nad oni narod što gori 
čeka i nestala”. 51 


51 J. Bubalo, Tisuću susreta..., str. 46. 

Ivan kaže da se Gospa, kad dolazi, pretvori u pticu i tako 
se spusti ili moderno rečeno “aterira”. 52 

Ovo već ulazi u suvremenu fantastiku svemirskih brodo- 
va, nasuprot onomu što tvrdi abbe Laurentin, da Gospa ne 
dolazi iz svemira kao neki svemirski brod. 53 

Vicka svojom rukom bilježi 14. ožujka 1982. u svoj Treći 
dnevnik da je u 6 sati i 15 minuta ujutro pogledala na Križe- 
vac “i odjednom sam ugledala Gospu isto kao preda mnom 
stoji i obilazi oko križa i to lebdeći u zraku, jednu je ruku 
držala naslonjenu na križ“. To je bilo zimsko jutro kad se još 
nije bilo sasvim ni razdanilo, a udaljenost je bila možda 1 i 
pol do 2 km. 

Kakva smisla ima to rano jutarnje Gospino “lebdeće” obi- 
laženje oko križa? 

Fantastične stvari kao istinite. Tri djevojke iz Čitluka 
na povratku s mise vidjele su da: “Iz svjetlosti je izniknulo 
petnaestak drugih likova kao u fratarskoj odjeći”. Vidioci pi- 
taju Gospu za taj slučaj, a ona odgovara "da je to nadnaravno 
viđenje te da je i ona bila među tim svecima”: Kronika, 25. 
listopada 1981. 

Anđa Džambo iz Mostara u molitvi vidi trinaest osoba 
gdje dolaze s istoka, a drugi put šest. Gospa odgovara: “Da, 
to je pravo viđenje. To su bile duše u čistilištu tvoje bližnje 
rodbine. Za njih trebaš moliti”: Kronika, 4. studenoga 1982. 

Ovdje ulazi i slučaj s krvavom maramicom. Pričalo se da 
je neki čovjek vozeći narod, naišao na čovjeka koji je bio sav u 
krvi. Ovaj je vozaču dao krvavu maramicu da je baci u rijeku. 
Vozeći dalje naišao je na neku ženu koja je od njega zatražila 


52 Snimio na vrpcu Grgo Kozina, 2. siječnja 1982., vrpca je kod bisku- 
pa Žanića na Ordinarijatu. 

53 Usp. R. Laurentin, La Vierge apparait - Elle a Medjugorje, Pariš, 
1984., str. 145. 

krvavu maramicu. Vozač joj je pružio svoju maramicu, ali je 
ona tražila onu krvavu, a kad ju je njoj dao, žena je rekla: 
“Da mi je nisi dao, bio bi strašni sud svima”. Vidioci su pitali 
Gospu za ovu priču i “Gospa je rekla da je to istina”. Krvavi 
je čovjek bio Isus, a ona žena koja je tražila krvavu maramicu 
bila je glavom sama Gospa: Prvi dnevnik, 4. rujna 1981. 

Naveli smo već prije da je Gospa isto tako potvrdila kao 
istinitu priču, da se vrata na fra Jozinoj ćeliji u zatvoru otva- 
raju kad god ih zaključaju (aluzija na okove sv. Petra u tamni- 
ci) i kad ga poliju vodom, on je odmah suh: Prvi dnevnik, 30. 
kolovoza i 31. kolovoza 1981. 

Vidioci: “Također su pitali (za) čudnu pojavu u Listići u 
dvjema obiteljima: Gospine su se slike okretale i jedna je dje- 
vojčica “vidjela” Gospu. Na upit djece za ovo, Gospa je odgo- 
vorila da je istina da se slike okreću - to je Gospa učinila da 
povjeruju - ali da nije istina da je djevojčica Gospu vidjela”: 
Kronika, 15. rujna 1981. 

Ovdje nije sasvim jasno kako su se slike mogle okretati. Jer 
redovito vise pričvršćene na zid! 

Gospa kao “servisna služba” za sve stvari. U Međugo- 
rju su pitali Gospu za svakakve stvari i ona je gotovo uvijek 
odgovarala. Fra Tomislav Vlašić pitao je: kada treba biti re- 
dovna misa, kada misa za bolesnike, treba li početi s molitve- 
nom grupom? 

Odgovor: - Redovna misa u 18 sati neka trajno ostane, 
misa za bolesnike u određeni dan koji najbolje odgovara. 
Neka fra Tomislav počne s molitvenom grupom: Kronika, 6. 
listopada 1981. 

Pitaju za bjelinu koja se pojavljuje na križu na Križevcu, 
je li nadnaravna, i Gospa to potvrđuje: Drugi dnevnik, 22. li- 
stopada 1981. 

Kad slaviti misu na Božić: da li u 18 sati ili u pola noći? “U 
pola noći”, odgovara Gospa: Kronika, 30. listopada 1981. 

Kada će slaviti blagdan Kraljice Mira? Gospi je najdraže 
da to bude 25. lipnja, jer je svijet tada prvi put došao na brdo 
ukazanja: Kronika, 2. veljače 1982. 

Da li osnovati molitvenu zajednicu svećenika, redovnica i 
civila? - “Molitvene zajednice su potrebne po svim župama”: 
Kronika, 11. travnja 1982. 

Da li početi akciju mirenja među svećenicima? Odgovara: 
Da! 

Da li kupiti potpise protesta za Vegu, Prusinu (neposlušni 
kapelani) i mostarskog gvardijana fra Vladu Kozinu? Odgo- 
vor: Ne!: Kronika, 21. travnja 1982. 

Da li su svjetlosni znaci od Boga? Odgovara da su od 
Boga! “To su Božji znaci, a ne prirodne pojave”: Kronika, 22. 
travnja 1982. 

Da li napisati obećani znak i staviti u kovertu, kako biskup 
traži? “Gospa je odgovorila: Ne! To sam samo vama povjerila. 
Reći ćete to kad vam ja reknem”: Kronika, 8. svibnja 1982. 

Da li će doći do trećega svjetskog rata? “Neće doći do tre- 
ćeg svjetskog rata”: Kronika, 12. srpnja 1982. Možemo, dakle, 
biti sasvim mirni! Ali je jako čudno da ovako važnu stvar - 
barem što je meni poznato - nitko nije objavio! 

Fra Tomislav Vlašić postavio je mnoga pitanja, ali u Kroni- 
ci, 21. srpnja 1982. donosi samo odgovore. Evo nekih odgo- 
vora: "Neka se moli na nakanu duša u čistilištu 7 Očenaša, 
Zdravomarija i Slavaocu te vjerovanje.. (...). 

Najbolji je post o kruhu i vodi. 

Postom i molitvom se mogu zaustaviti ratovi. 

Postom i molitvom se mogu zaustaviti prirodni zakoni. 
(...) Svi osim bolesnika dužni su postiti”. 

Slično je postavio mnoga teološka pitanja (njih 11), 24. i 
25. srpnja 1982., ali donosi samo odgovore. Donosimo samo 
dva, jer će se s teološkim pitanjima pozabaviti neki drugi član 
Komisije. 

“Čovjek koji je u životu mnogo zla učinio može izravno 
u nebo, ako se ispovjedi, skrušeno pokaje i pričesti na kraju 
života”: Kronika, 24. srpnja 1982. 

“Danas mnogo osoba ide u pakao; Bog dopušta svojoj dje- 
ci da trpe u paklu, jer su počinili teške grijehe, koje on ne 
može oprostiti”: Kronika, 25. srpnja 1982. (kurziv N. B.). 

Nije baš sigurno da se može jednostavno i direktno odmah 
u nebo poslije teško grješnoga života, iako se na času smrti 
pokaje i primi sakramente, a još je manje teološki sigurno da 
ima grijeha koje Bog ne može oprostiti. Za mene je mnogo 
sigurnije da vidioci nisu mogli prenijeti onako precizne teo- 
loške odgovore, kako ih je p. Vlašić formulirao u Kronici. 

Kad se počelo po župi govoriti da če neki fratri biti pre- 
mješteni iz Međugorja, Jelena Vasilj i za tu stvar pita Gospu. 
“Vi budite mirni. Poglavari imaju vlast, ali oni ne mogu ništa 
bez Božje volje”: Kronika, 11. lipnja 1983. 

“Da li da fratri počnu iskop oko crkve za klima uređaj ili 
trebaju pitati vlast za to? “Neka ne započinju bez pitanja”, 
odgovara Gospa. 

Postavljeno je pitanje preko vidioca Ivana: “Što želiš da 
svećenici propovijedaju i govore za devetnicu godišnjice uka- 
zanja? Neka oni čine što misle da je najbolje. Ipak dobro bi 
bilo da kroz ove dane podsjete vjernike na događaje koji su se 
ovdje zbili s mojim dolaskom”: Kronika, 14. lipnja 1983. 

Čini se da Gospi nije bilo dovoljno ovo što je rekla, pa, po 
Jeleni Vasilj, predlaže, dva dana kasnije, devet točno odre- 
đenih tema za devetnicu godišnjice ukazanja: Kronika, 16. 
lipnja 83. 

Moglo bi se navesti još mnogo sličnih stvari gdje se vidi 
da se sve želi staviti pod autoritet Gospin, pa i tako trivijalna 
stvar smiju li fratri početi kopati oko crkve bez dozvole vlasti. 
Trebalo je još samo da Gospa odredi što će se svaki dan spre- 
mati za jelo. A i tu je rekla da je najbolje kruh i voda! 

d) Gospa kao “duhovni vođa” u župi. Gospa poručuje: 
„Neka fra Tomislav počne s molitvenim grupama, jer je to 
jako potrebno": Kronika, 6. listopada 1981 

Dan kasnije fra Tomislav pita: “Da li da ovdje osnujemo 
zajednicu kakvu je sv. Franjo osnovao?” Gospa odgovara: 
“Bog je sv. Franu odabrao za svog izabranika. Dobro bi bilo 
da slijedite njegov put”: Kronika, 7. listopada 1981. 

Već 20. listopada 1981. Tomislav je zapisao u Kronici: “Za- 
počet je rad molitveno-meditativni s odraslima. Bilo je toliko 
zainteresiranih tako da nisu mogli svi stati u klupe. Odlučeno 
je da ponedjeljkom bude zrela mladež, utorkom odrasli, a su- 
botom srednjoškolci iza redovnog vjeronauka.” 

U nedjelju 1. svibnja 1983. Gospa je obećala Jeleni Vasilj 
da će joj govoriti o vjeri i uvoditi u vjeru. Ako hoće može 
bilježiti. A u ponedjeljak 2. svibnja 1983. već joj je počela go- 
voriti o vjeri. Može to prenositi i Marijani Vasilj (ona vidi 
Gospu ali ne čuje glas), ali ne drugima. 

Prema Kronici, 2. svibnja 1983., Jelena je pitala: “A zašto 
te Marijana ne čuje?” - “Ne želim vas razdvajati”, reče Gospa. 
Čudan odgovor, jer nije jasno zašto bi se razdvojile, ako bi i 
Marijana čula. Možda bi postala “samostalna vidjelica”, a ova- 
ko je ovisna o Jeleni! 

Već 25. svibnja 1983. Gospa, da bi proširila svoje “duho- 
vno” vodstvo, poručuje po Jeleni Vasilj fra Tomislavu da sa- 
bere grupu od dvadesetak mladih koji su spremni potpuno 
poći za Isusom. Može ih biti i više i neka to bude u roku od 
mjesec dana, jer će ih ona (Gospa) uvoditi u duhovni život. 

Njima će povjeriti posebne molitveno-pokorničke zadatke 
za neke nakane. Moraju se odreći onoga što im je najdraže. 
Preporučava da to budu one osobe koje žele biti fratri i časne. 
„Ona će im dati pravila. Po tim pravilima moći će se posveći- 
vati i druge osobe bez obzira na stalež”. 

U svezi s njezinom porukom od 25. svibnja 1983. fra To- 
mislav je počeo skupljati grupu i pita: “Da li je dobro ono što 

je započeo?” Gospa odgovara: “Ono je dobro. Nek ustraje!”: 
Kronika, 3. lipnja 1983. 

Jelena Vasilj kaže kako je Gospa vodi u duhovnom životu: 
“Gospa je pouči jednu stvar u duhovnom životu. Iza toga je 
prati na tom putu i potiče da što bolje svlada. Dotle joj nove 
stvari ne govori”: Kronika, 6. lipnja 1983. 

Gospa preko Jelene poručuje “da će Gospa s grupom koju 
je željela uskoro početi raditi, ali da će pravo uvođenje za tu 
grupu biti tek najesen”: Kronika, 10. lipnja 1983. 

Jelena Vasilj: “Kaže da Gospa želi da se do Godišnjice ukaza- 
nja formira već spominjana grupa. Od članova koji žele pristu- 
piti toj grupi - koju bi ona (Gospa) vodila preko vidjelaca - za 
sada traži” potpunu spremnost izvršavati Isusove želje, dnevna 
molitva od tri sata, spremno postiti u određene dane; bit će i tri 
dana posta o kruhu i vodi preko sedmice, ali na preskok itd. 

Grupu bi ipak vodio neki vidjelac iza kojeg bi “stajala” Go- 
spa da mu poraste autoritet! 

Kako je svršilo ovo Gospino duhovno vodstvo njezine gru- 
pe i pojedinaca, ne mogu reći, jer mi nedostaje dokumentaci- 
ja. Napomenuo bih samo da su pomalo čudna ova “viđenja” 
Jelene Vasilj. Fra Tomislav kaže: “Ona vidi i čuje samo srcem. 
Jasnoća slike i glasa ovisi od njezine čistoće srca i svetosti”: 
Kronika, 16. travnja 1983. 

Kroničar je zabilježio 15. kolovoza 1983. kako Jelena opi- 
suje svoje viđenje: “Gospa je došla svečana. Iz zvijezda se 
iskrilo, a iz nje je išla milina. Zatim je došlo mnogo malih an- 
đela koji su slavili. Iza toga došao je Isus sav u bjelini. Gospa 
je rekla: Ovdje sam sretna. Mnogi me ljudi štuju“. Može li se 
sve ovo “srcem vidjeti” ili je ovo plod dječje mašte? “Šeste- 
ro vidjelaca vide očima i čuju ušima, ona (Jelena) vidi i čuje 
samo srcem”, a, čini se, isto tako “jasno” kao ostali vidioci! 

Iako Gospa potiče osnivanje molitvenih skupina i sama 
ih želi “voditi”, ipak, kad je predsjednik komisije za vjerska 
pitanja zatražio da se ukinu molitvene grupe, jer da od tih 

grupa ovise i viđenja, upitana o tome, Gospa je rekla: “Bolje 
bi bilo da se za neko vrijeme prestane s molitveno-medita- 
tivnim susretima radi vlasti. Kasnije, ako mognete nastavite 
opet”: Kronika, 1. ožujka 1982. Vidimo i ovdje kako “Gospa” 
poštuje odluke civilne vlasti, ali nije takva, kad se radi o odlu- 
kama crkvene vlasti (kapelani). 

Napomenimo da su drugi vidioci pitali Gospu o “viđenji- 
ma” Jelene Vasilj, “ali Gospa nije ništa odgovorila”: Kronika, 
20. prosinca 1982. 

Moglo bi se još mnogo stranica napisati kako je Gospa 
“uvučena” da se bavi svakidašnjim trivijalnim stvarima koje 
je degradiraju. 

Gospa dosta često mijenja raspoloženja: “Gospa je tu večer 
bila jako ‘uslužna’. Na sva pitanja je odgovarala (...). Dozvolila 
je prisutnima da je dodirnu”: Kronika, 5. prosinca 1981. 

A drugi put kaže Vicka: “Kad sam ja postavila jedno pita- 
nje Gospa nije odgovorila i rekla ne pitajte me svašta”: Drugi 
dnevnik, 2. prosinca 1981. 

Na samu svetkovinu Bezgrješnog začeća Gospa je bila 
jako ozbiljna. “Ni na jedno pitanje nije odgovarala”: Kronika, 
8. prosinca 1981. Vickina je Gospa uvijek vesela i gotovo se 
stalno smije, pa i onda kad govori o teškim i ozbiljnim pro- 
blemima (npr. o “hercegovačkom slučaja”). 

Naprotiv Marijina Gospa zna plakati, kad se spomene ime 
biskupa Žanića: “Iz Gospinih očiju potekla je jedna velika 
suza. Kotrljajući se niz njezino lice nestala je u oblaku ispod 
Gospinih nogu... I još više je počela plakati . I otišla je u nebo 
plačući”. 54 

Također i Gospa Jelene Vasilj zna plakati: “Danas je Gospa 
Jeleni došla tužna i zaplakana... Plakala je zbog teških grešni- 
ka. Rekla je da daje sve milosti, ali se oni ne obraćaju”: Kro- 
nika, 20. travnja 1983. Jednom je prije Gospa rekla da “nema 


54 Izvještaj fra T. Vlašića biskupu Žaniću, 22. kolovoza 1984. 

sve milosti. Bog joj daje ono što ona izmoli”: Kronika, 3. li- 
stopada 1982. 

Je li možda Gospa zaboravljiva? Ili svaki vidjelac ima “svo- 
ju Gospu?” 

Ako se uzme u obzir sve izneseno - a ovo je samo dio je- 
dne cjeline - moglo bi se reći da u svim ovim postupcima 
ima dosta magijskih primjesa: Gospa je manje osoba koja je 
dostojna klanjanja i štovanja, a više sredstvo ispunjenja ljud- 
skih želja i postizanja osobnih ciljeva. U prilog ovomu govori 
i ono što je Vicka zapisala 4. ožujka 1982. u svoj originalni 
Treći dnevnik, da je Gospa rekla: “Ako imate neke probleme, 
mene zazovite ja ću odmah doći i pomoći ću vam i kazati 
kako ćete to najbolje riješiti”. 

To je u sukladnosti s onim što je izjavila Ivanka: “Sada, ako 
dođe neka žurna potreba, kad je mi molimo, Ona dođe”. 

S Gospom se može jednostavno “manipulirati” i ona se 
“ukazuje” kada to zažele vidioci! 

Zaključak 

Ovdje sam iznio manje poznatu ili u široj javnosti sasvim 
nepoznatu stranu međugorskih događaja. Zagovornici Me- 
đugorja nisu iznosili ove tamne strane. Prešućivali su ih. Za 
jednostrano obavještenje svjetske javnosti najveću odgovor- 
nost snosi abbe R. Laurentin, jer je u neke stvari bio najbolje 
upućen a prešućivao ih. Ako je nešto i izišlo u javnost, opra- 
vdavao je na neprihvatljiv način. 

Kad u svojoj knjizi govori o ukazanju u Cernu 30. lipnja 
1981. prešućuje važnu činjenicu da je tada Gospa rekla da će 
se ukazivati još samo tri dana i da je 3. srpnja 1981. rekla da 
je to zadnje ukazanje. 55 


55 R. Laurentin, La Vierge apparait - Elle a Medjugorje, str. 39-40. 

Isto tako kad govori o ekstazi 56 ne spominje da su vidi- 
oci dosta dugo u početku za vrijeme ukazanja razgovarali 
s prisutnim svijetom i odgovore Gospine prenosili odmah 
okupljenim vjernicima. Iako je to znao - prema njegovu pri- 
znanju Jeanlouisu Martinu - ipak kaže u spomenutoj knjizi: 
da je za vrijeme viđenja: “Ta suspenzija drugih načina osje- 
tne spoznaje je stalna. Ta suspenzija uvjetuje ovu izvanrednu 
percepciju. Izgleda da je ona (suspenzija) nužna”. 57 

Kasnije će abbe Laurentin promijeniti svoje mišljenje o 
ekstazi. Čini se da tu polazi od činjenice da su međugorski 
vidioci za vrijeme viđenja u ekstazi i nastoji prilagoditi defi- 
niciju ekstaze prema onomu što se kod njih odvija. On kaže: 
“U Međugorju (kao nekada u Lurdu ili Pontamainu) komu- 
nikacija s vanjskim svijetom samo je djelomično prekinuta. 
Taj prekid može biti različito i funkcionalno moduliran pre- 
ma okolnostima”. 58 Znači da stalna suspenzija drugih načina 
spoznaje ipak nije nužna kako je prije tvrdio. 

Vicka u svom originalnom Dnevniku opisuje kako je je- 
dna Slovenka “opipala” Gospu za vrijeme viđenja: “Ja sam joj 
rekla da može prići, jer je Gospa došla u 6 sati i 10 minuta. 
Ona je prišla ispružila ruke. Ja joj nisam mogla reći gdje se 
što nalazi. Ona je odmah pala pred Gospu i plakala. Gospa se 
na to nasmijala i rekla: ‘Malo je ovakvi kao što je ova žena'”: 
Treći dnevnik, 1. ožujka 1982. 

To je bilo više od 8 mjeseci nakon što je počelo “ukazanje” 
Gospino u Međugorju, a Vicka za vrijeme ukazanja vidi svijet 
oko sebe i razgovara s njim! Po novoj Laurentinovoj definiciji 
ekstaze, to ne bi smetalo da je Vicka u tome trenutku bila 


56 Ondje, str. 137-146. 

57 Ondje, str. 141: “Cette suspension des autres modes de connaissan- 
ce sensible est constante. Elle conditionne la perception dexception. Elle 
parait necessaire”; talijanski prijevod, str. 136. 

58 H. Joyeux, - R. Laurentin, Etudes Medicales ect. 1985., str. 17; hr- 
vatski prijevod, I. Bagarić, Liječničke i znanstvene studije, str. 23. 

u ekstazi i istodobno komunicirala sa svojom okolinom. U 
takvu slučaju ovakva ekstaza ne dokazuje ništa. Dapače i u 
drugim religijama postoje “ekstaze” još jače od takvih, gdje 
za vrijeme obreda bosim nogama gaze po žeravi bez ikakvih 
opekotina. 

Iako nisam kompetentan davati stručno mišljenje o lije- 
čničkim ispitivanjima vidjelaca u Međugorju, čini mi se da 
jedna primjedba može stajati: vidioci su gotovo uvijek una- 
prijed znali kakva će biti ispitivanja i mogli su tako uskladiti 
svoje vladanje. 

Uzmimo npr. ispitivanje sluha kod Ivana za vrijeme ek- 
staze. Sve se temelji na Ivanovoj izjavi da ništa nije čuo, pa ni 
druge vidioce, kad su naglas molili Oče naš... Jer je ista stvar 
s Ivanom učinjena i prije ekstaze, znao je kako se to odvija i 
mogao je prilagoditi svoje vanjske reakcije. Koliko se može 
imati povjerenja u Ivanov izjavu, ako znamo da Ivan nije uvi- 
jek davao istinite izjave? Osim toga 29. svibnja 1985. vidjelice 
Vicka i Ivanka izjavile su pred dr. Željkom Puljićem i preda 
mnom da za vrijeme viđenja, kad naglas zajednički mole Oče 
naš, one čuju druge vidioce da mole kao i one. Ne bih ulazio 
u druge aspekte ekstaze, jer će to netko drugi obraditi, ali je 
očito da će abbe Laurentin još morati “dotjerivati” svoju de- 
finiciju ekstaze. 

Kod liječničkih ispitivanja još jedna stvar upada u oči: 
“Gospa” ne prihvaća ispitivanja koja se nisu mogla provjeriti i 
prije ekstaze: npr. osjetilo opipa. Vidioci kažu da mogu dirati 
Gospu. Dodir se može provjeriti aparatom. Jakov je trebao za 
vrijeme viđenja pružiti Gospi ruku i to bi aparat registrirao, 
ako bi bio dodir. Jakov se opravdavao da je zaboravio Gospi 
pružiti ruku, a Ivanka i Marija su rekle da Gospa nije pristala 
na takav pokus! 59 


59 Usp. Etudes medicales, str. 38, hrvatski prijevod, str. 46. 

Doista čudno da Gospa, koja tako kategorički traži od bi- 
skupa da povjeruje da je ona u Međugorju, ne prihvaća te- 
stove koji bi barem u nekoj mjeri dali naslutiti da je prisutna. 
Već smo prije rekli da je vidiocima zabranila napisati u čemu 
se sastoji znak koji je obećala i zapečatiti u kovertu, kako je 
biskup tražio. Isto tako nije odgovorila na pitanje koje je po- 
stavio biskup u zapečaćenu kovertu, a odgovarala je na tako 
smiješna pitanja kao ono: smiju li kopati oko crkve za klima- 
uređaje bez dozvole vlasti. 

I s testiranjem Vicke bilo je isto. Vicki je stavljen laringo- 
fon, specijalni aparat koji se stavi uz grlo i služi osobama koji- 
ma je operiran grkljan, da se na vani može razumjeti ono što 
iz dubine govore. On je trebao pokazati da li za vrijeme uka- 
zanja, kad vidioci tiho “šapuću” (barem se tako čini onima 
koji promatraju), s Gospom oni ipak izgovaraju neke riječi. 

Viđenje je trajalo kratko: samo 22 sekunde. Aparat je ipak 
počeo funkcionirati, iako se nije moglo dešifrirati što je re- 
čeno, kako kaže Laurentin. Vicka im je rekla: „Gospa me je 
pozdravila sa hvaljen Bog, a ja sam odgovorila”. Gospa je za- 
tim - gledajući u aparat - rekla: “To nije potrebno” i smijući se 
nestala, premda je te večeri (u 9 sati i 30 min.) trebala Vicki 
priopćiti neku poruku, otišla je neobavljena posla. 60 

Je li se Gospa “preplašila” ovoga testa i zašto? Ili se pre- 
plašila Vicka svoga glasa za koji je pretpostavljala da se ne 
će čuti? Vidioci kažu da ne šapuću nego govore glasno kao 
i onda kad nemaju viđenje. Ako, u tom slučaju, Gospa može 
učiniti da drugi taj njihov govor ne čuju, zašto nije mogla 
ušutkati i laringofon da ne buči? 


60 Etudes medicales, str. 98. Ovaj pokus s Vickom hrvatski je prevodi- 
telj ili izdavač bez ikakva obrazloženja ispustio. Trebao je biti na str. 105. 
Valjda se i njima Vickin susret i razgovor s „Gospom" učinio smiješnim 
( primjedba priređivača). 

Iznio sam neke činjenice na razmišljanje svima onima koji 
budu ovo čitali, pa neka pokušaju samo doći do zaključka 
o istinitosti međugorskih ukazanja. Ja sam stvorio svoj sud 
na temelju svih činjenica do kojih sam mogao doći (ne samo 
ovdje iznesenih) i svakako da se ne smatram u tome nepo- 
grješivim. To je obično ljudsko mišljenje i vrijedi onoliko ko- 
liko vrijede iznesene činjenice. 

DODATCI PRIREĐIVAČA 


U ovim Dodatcima iznosimo najprije dva usporedna do- 
kumenta. Prvi je, na lijevoj strani, tekst onoga što je Vicka 
Ivanković, na zahtjev biskupa i Komisije, dostavila na Ordi- 
narijat tek 17. svibnja 1983., a drugi je dokument, na desnoj 
strani, tekst onoga što je o. Radogost Grafenauer, slovenski 
isusovac, dostavio biskupu Žaniću više od godinu danu prije 
toga, u veljači 1982. Čitatelj će moći provjeriti sav zapetljaj, 
odnosno petljavinu poruka mostarskim kapelanima i mo- 
starskomu biskupu, ne možemo nikako ni misliti ni vjerovati 
da se Ogledalo pravde na ovakav način oborilo na mjesnoga 
biskupa koji je tražio crkveno poštovanje i kanonsko postu- 
panje prema novoj zakonito osnovanoj katedralnoj župi, po- 
svećenoj upravo Njoj, Blaženoj Djevici Mariji, Majci Crkve. 
A ta je katedralna župa - nota bene! - trebala biti osnovana 
Decizijom iz daleke 1889. godine! Kako to da se ukaza ovako 
nemilosrdno obrušila na biskupa Žanića s namjerom da za- 
štiti dvojicu nepokornih kapelana, kako bi ostali u Mostaru, 
da rovare protiv Crkve Božje?! Nigdje se ne vidi da međugor- 
ska pojava sa svojim uzastopnim protucrkvenim “porukama” 
tako stoji u službi Skandaloznoga “hercegovačkoga slučaja” 
neposluha kao ovdje. I možda ni u jednoj drugoj prilici i po- 
ruci ne dolazi tako jasno do izražaja constat de non super- 
naturalitate - tj. jasnoća da se uopće ne radi o nadnaravnim 
ukazanjima i porukama, a najmanje Gospinim - kao u ovom 
prežalosnom slučaju i procesu. 

Treći se dokument odnosi na proces dvojice kapelana koji 
je vođen na razini Reda manje braće, Kongregacije za usta- 
nove posvećenoga života i društva apostolskoga života i Dr- 
žavnoga tajništva. 

Dodatak I. 


Vicka Ivanković: 

19. Prosinca 1981. - Subota 

Pitala sam za hercegovački pro- 
blem, posebno na ono što se odnosi 
na Fra Ivicu Vego. 

Gospa je rekla, da je za ove ne- 
rede najkrivlji biskup Žanić, za Fra 
Ivicu Vegu rekla je, da on nije kriv, 
ali da Biskup ima svu vlast. Rekla 
mu je da ostane u Mostaru i da oda- 
tle ne ide. 


Radogost Grafenauer: 

19. XII. 1981. Subota: 

Vicka je pitala za hercegovski 
problem, posebno za ono što se 
odnosi na fra Ivicu Vego. 

Gospa je rekla, da je za ove ne- 
rede najkrivlji biskup Žanić. Za fra 
Ivicu Vego rekla je, da on nije kriv, 
ali da biskup ima svu vlast. Rekla 
mu je, da on ostane u Mostaru i da 
odatle ne ide. Tomislav je k tome 
pribilježio: Ovo o biskupu i fra Ivi- 
ci Vego: pitao sam nekoliko puta i 
Vicka mi je uvijek isto odgovarala. 
Kad sam postavio alternativna pi- 
tanja, da provjerim doslovce što je 
Gospa rekla: je li rekla, da je biskup 
kriv za nerede u biskupiji ili da u 
zadnjim slučajevima (vezanim uz 
kapelane) pravi pogrešne poteze. 
Vicka mi je odgovarala, da je Go- 
spa rekla, da je biskup napravio 
krive poteze, ali da ne može to do- 
slovce ponoviti. . . 

Tu je očito kako djeca doslovce 
ne prenose odgovore, nego svojim 
riječima. Koji put njihove riječi da- 
dnu poruci drugi ton. Stoga u tim 
viđenjima treba stvarno uvijek ra- 
čunati s djecom: sa svim njihovim 
nedostatcima u pamćenju, značaju 
i ponašanju... 

(Vicka nije dostavila za ovaj dan) 


31. XII. 1981. Četvrtak: 

Ivan je Gospu pitao: kako po- 
krenuti svećenike koji ne vjeruju 
ukazanjima? 

Gospa je odgovorila: Treba im 
reći da sam ja oduvijek svijetu pre- 
nosila Božje poruke. Prava je šte- 
ta što ne vjeruju. Vjera je sastavni 
dio njihova života, ali nikoga nije 
moguće prisiliti da vjeruje. Vjera 
je glavni oslonac iz kojega sve po- 
tječe. 


101 


3. Sječnja - Subota (=1982) - 

Svi vidioci skupa pitali smo 
Gospu za Ivicu Vegu. 

Gospa je odgovorila: Ivica nije 
kriv. Ako ga izbace iz fratara, neka 
bude hrabar. Ja svaki dan govorim 
“Mir, mir!” a sve više ima nemira. 
Nek ostane! Ivica nije kriv. To je po- 
novila tri puta. Svi smo čuli i rekli 
mu: Biskup ne pravi red i zato je on 
kriv. Neće ni on vazda bit biskup. 
Pokazat ću ja pravdu u kraljevstvu. 
To je trajalo deset minuta, sve o 
Ivici 


3. 1. 1982. Nedjelja: 

Svi vidioci skupa pitali su Go- 
spu za Ivicu Vego. 

Gospa je odgovorila: Ivica nije 
kriv. Ako ga izbace iz fratara, neka 
bude hrabar. Ja svaki dan govorim: 
‘Mir, mir!’ a sve više ima nemira. 
Nek ostane! Ivica nije kriv. To je 
ponovila tri puta. Svi smo čuli i re- 
kli mu: Biskup ne pravi red i zato 
je on kriv. Neće ni on vazda biti 
biskup. Pokazat ću ja pravdu u kra- 
ljevstvu. To je trajalo deset minuta, 
sve o Ivici 

Mirjana je zapisala drugačije: 
Naša Majka je poručila dragom 
biskupu, da je malo prenaglio u 
svojoj odluci i da treba još jednom 
razmisliti i da obje strane sasluša. 
Moli ga da bude pravedan i strpljiv. 
Ona, mila majka, misli, da dvojica 
njenih slugu nisu krivi (u bilješci o. 
Grafenauer dodaje: Ove dvije razli- 
čite verzije u biti iznose istu poru- 
ku. Ovdje se očitava uloga tempe- 
ramenta u prenošenju poruke). 

11. Siječnja 1982 - ponediljak - 

Pitali smo ponovno za dvojicu 
Mostarskih kapelana i Gospa je 
ponovila dva puta ono što je prije 
rekla. 


11. 1. 1982. Ponedjeljak: 

Pitali su ponovno za dvojicu 
mostarskih kapelana i Gospa je 
ponovila dva puta ono što je i prije 
rekla. Posebno je djecu potakla, da 
sudjeluju na misi, da je, po mogu- 
ćnosti, čekaju u crkvi, jer je tamo 
bolje. 

20. Siječnja 1982. - Petak - 

Ja sam postavljala neka pitanja 
za Ivicu Vegu i Fra Ivana Prusinu, a 
isto tako, neka mi je i sama Gospa 
odgovorila. 

Gospe moja, novine pišu, da 
su Ivica i Ivan izbačeni iz fratara. 
Ona je odgovorila: Nisu izbačeni! 
Nasmijala se. Reci im samo, neka 
budu mirni i hrabri. Ima mnogo 
kušnji. Neka ustraju! Neka novine 
samo pišu! Na to neka neobraćaju 
pažnju, jer to nije ni važno. 

Gospe moja, jednom ovo smiri, 
pa da Ivica i Ivan nemaju nikakvih 
problema. 

Gospa je odgovorila: Sve ću ja 
to smiriti. 

Spomenula je i neke fratre iz 
Mostara, ali neka, bit će prilike da 
im reknem, ima ih trojica glavnih. 

Gospe, šta je sa Biskupom? 
Hoće li on izmijeniti svoje drža- 
nje? 

- Gospa je odgovorila ja neću 
žuriti. Ja čekam, hoće li popustiti 
na ove moje poruke, koje sam slala 
preko vas. 

Ali meni (=Vicki) je to tako te- 
ško. Previše je to zamene, a kamo li 
za Ivicu i Ivana! 

Jučer, dok smo bili sa Gospom, 
pitali smo je može li izmoliti jedan 
Očenaš za njih dvojicu. Odmah je 
rekla: Može. I počela je moliti. Kad 
smo završili, nasmijala se i meni 
reče: Tebi ništa nije drugo u glavi 
samo njih dvojica. Ja rekoh: pa i 
nije! 


20. 1. 1982. Srijeda: 

Fra Tomislav je postavio pitanje 
Gospi: 

1. Da li je vrijeme da se zapo- 
čne akcija pomirenja među svećen- 
stvom ili da čekamo nekih događa- 
nja? 

Gospa je odgovorila: Vrijeme 
je, da se otpočne s pomirenjem. 
Sredite to među sobom. Zar ne 
znate, da ste svi vi prava braća? 

2. Da li da se kupe potpisi pro- 
testa za fra Ivicu Vego i fra Ivana 
Prusinu i drugi potpisi opet za 
mostarskoga gvardijana fra Vladu 
Kozinu, koji je svrgnut (Aksa, Glas 
koncila i Vjesnik biskupije objavili 
su njihovo otpuštanje iz Reda i su- 
spenziju a divinis): 

Gospa je odgovorila: Ne! Nika- 
kvi potpisi! 

Četvrtak 15. IV. 1982. 

Ivica Vego i Ivan Prusina 

Ja sam postavila pitanje Gospi 
ovako: Općenito da mi sve kaže o 
vama dvojici. Ona se najprije na- 
smijala i počela govoriti. Oni nisu 
ništa krivi. Ponovila je dva puta. 
Neka se zato ništa nebrinu. Ima 
ih dosta protiv nji dvojice, koji je- 
dva čekaju da ih izbace i da odu iz 
Mostara. Biskup je tu kriv a ima ih 
puno koji ga podržavaju i svaki dan 
govore da vas izbace, da vas više 
neviđaju. Nemojte slušati nikoga! 
Nemojte sebi ništa predbacivati, i 
što je svakako važno - da neidete iz 
Mostara. 

Čine veliku nepravdu prema 
vama, neće da rade po Božjem za- 
konu, nego svi protiv njega i zadaju 
vjeri i crkvi velike udarce i unose još 
veći nemir. 

Gospe moja ti si rekla, da ćeš ti 
Biskupu nečim pokazati, da ih se 
okane, pa te ja molim da to što pri- 
je učiniš, jer nama se pomalo žuri i 
očekujem da se to sve smiri i utiša: 

Ima ih mnogo pored kojih Ivica 
i Ivan prođu svaki dan po sto puta, 
a oni ih neće ni da pogledaju kao da 
i ne postoje. 

Gospe moja ti znaš kako je nji- 
ma. Pa bi te zamolila da im što prije 
pomogneš i oslobodiš ih njihovih 
problema, da i oni budu kao i ostali 
svećenici. 

Gospa se zasmijala i rekla: 

Sve polako, ja ću to smiriti i neće 
biti nikakvih problema. Mise mogu 
ponekad govoriti, ali neka se ne 
ističu, dok se to ne smiri. Kod njih 


15. IV. Četvrtak: 

Vicka je postavila Gospi ova- 
kvo pitanje: Općenito mi sve kaži o 
Ivici Vego i Ivanu Prusina. 

Gospa se najprije nasmijala i 
počela govoriti: 

Oni nisu krivi. Ponovila je dva 
puta. Neka se zato ništa ne brinu. 
Ima ih dosta protiv njih dvojice, 
koji jedva čekaju da ih izbace i da 
odu iz Mostara. Biskup je također 
tu pogriješio, a ima ih puno, koji ga 
podržavaju i svaki dan govore da ih 
izbaci, da ih više ne bi morali viđati. 
Neka obadvojica budu mirni. Neka 
sebi ne predbacuju i što je svaka- 
ko važno, neka ne idu iz Mostara. 
Čine prema njima veliku nepravdu. 
Neće da rade po Božjem zakonu, 
po evanđelju, nego sve protiv Boga, 
zadaju vjeri i Crkvi velike udarce i 
unose još veći nemir. 

Vicka je zamolila: Gospe moja, 
ti si rekla, da ćeš biskupu nečim po- 
kazati, da ih se okani, pa te ja mo- 
lim, da to što prije učiniš, jer nama 
se pomalo već žuri i očekujem, da 
se to sve smiri i utiša. . . 

Gospa je rekla: Ima ih mnogo, 
pored kojih Ivica i Ivan svaki dan 
prolaze, a oni ih neće ni da pogle- 
daju, kao da i ne postoje. 

Gospe moja, ti znaš, kako je 
njima. Ja bih te zamolila, da im što 
prije pomogneš i oslobodiš ih nji- 
hovih problema, da i oni budu kao 
i svi ostali svećenici. 

Gospa se nasmija i reče: Sve po- 
lako! Ja ću to umiriti i neće biti više 
nikakvih problema. Mise mogu 
ponekad govoriti, ali neka se ne 


105 


nema nikakvih pogrešaka. Da su 
oni nešto krivi ja bih rekla neka idu 
i neka nesmetaju. 

Onda ja velim, nitko to nemože 
smiriti, osim tebe. Ako ti ništa ne- 
pokušaš onda ništa. A ona reče 
Sve polako. 


ističu, dok se to ne smiri. Kod njih 
nema pogrešaka. Da su oni krivi, ja 
bih rekla, neka idu i neka ne sme- 
taju! 

Onda joj rekoh: Nitko to ne 
može smiriti osim tebe. Ako ti ni- 
šta ne pokušaš, onda ništa. 

A ona reče: Sve polako! 

16. 04. II Večer (=1982) 

Ja sam postavljala neka pitanja 
za vas dvojicu a isto tako mi je neka 
Gospa sama rekla. Mnoge fratre 
grize savjest zbog njih dvojice. Pa 
će se sve doznati, oni će se sami 
polako otkrivati. I naglasila je Ne- 
mojte na nji obraćati pažnju vršite 
svoj posao. 

To je sve o Ivici i Ivanu što sam 
ja zapisala, a ostalo sam davala 
njima napisano na papiriće nisam 
imala vremena zapisivati sve poseb- 
no.” 


16. IV. 1982. Petak: 

Ja sam postavljala neka pitanja 
za Ivicu Vego i za Ivana Prusina, a 
isto tako, neka mi je i Gospa sama 
govorila. 

Gospe moja, novine pišu, da su 
Ivica i Ivan izbačeni iz fratara (u 
bilješci o. Grafenauera: I odavde se 
može vidjeti, kako djeca ne navo- 
de riječi doslovce). Ona je ovako 
odgovorila: Nisu izbačeni! Nasmi- 
jala se. Reci im samo, neka budu 
mirni i hrabri. Ima mnogo kušnja. 
Neka ustraju! Neka novine samo 
pišu! Na to neka ne obraćaju nika- 
kvu pažnju, jer to nije ni važno. 

Gospe moja, jednom ovo smiri, 
pa da Ivica i Ivan nemaju nikakvih 
problema. 

Gospa je odgovorila: Sve ću ja 
to smiriti. 

Spomenula je i neke fratre iz 
Mostara, ali neka, bit će prilike, 
da ih (sic!) reknem, ima ih trojica 
glavnih. 

Gospe, šta je s biskupom? Hoće 
li on izmijeniti svoje držanje? 

Gospa je odgovorila: ja neću 
žuriti. Ja čekam, hoće li popustiti 
na one moje poruke, koje sam slala 
preko vas. 

Ali meni je to tako teško. Previ- 
še je to za mene, a kamoli za Ivana 
i za Ivicu! 

Jučer, dok smo bili s Gospom, 
pitali smo je, možemo li izmoli- 
ti jedan Očenaš za njih dvojicu. 
Odmah je rekla. ‘Može. I počela je 
moliti. Kad smo završili, nasmija se 
i meni reče: 

Tebi nije ništa drugo u glavi, 
samo njih dvojica. 

Ja rekoh: pa i nije. 

Gospa nastavi: Mnoge fratre 
grize savjest zbog njih dvojice. To 
će se sve još doznati. Oni će se sami 
polako otkrivati. Naglasila je: Zbog 
njih nek obojica ostanu mirni, neka 
vrše svoj posao. 

Upitah: Ima li još išta? 

Onda nam ona poče nešto dru- 
go govoriti i sve tako nekad ovamo, 
nekad onamo, okrene na drugo ili 
jednostavno moli. 

26. Travnja - 1982. 

- Ponedjeljak - 

Biskup - veli - nema nimalo 
prave ljubavi Božje za njih dvoji- 
cu. Ivica i Ivan neka radi Biskupa 
ostanu samo mirni jer on im sta- 
vlja preveliki teret, samo da ih se 
oslobodi. Jer počeo je od najmla- 
đih pa sve polako dalje. Znam da 
je to za nji veliki udarac. Neka se 
ništa ne sekiraju, neka to slobodno 
izbrišu iz glave, neka znadu trpjeti 
za pravdu. Što Biskup radi, nije po 
Božjoj volji. Nevini bez krivnje, pa 
tako premoreni. To Bog nebi dao, 
ali Biskup neradi po Božjoj milosti, 
pa može činiti šta hoće. Ali jednog 
dana vidjet će se pravda koju oda- 
vno niste vidjeli. Ja ću to sve polako 
početi smirivati, a mnoge će fratre 
obasjati velika sreća. 


26. IV. 1982. Ponedjeljak: 

Biskup u sebi nema nimalo pra- 
ve ljubavi Božje za njih dvojicu. Ivi- 
ca i Ivan neka radi biskupa ostanu 
samo mirni, jer on im stavlja pre- 
veliki teret, samo da ih se oslobodi. 
Jer počeo je od najmlađih, pa misli 
sve polako dalje. Znam, da je to za 
njih veliki udarac. Neka se ništa ne 
sekiraju, neka to slobodno izbrišu 
iz svoje glave, neka znadnu trpjeti 
za pravdu. Što biskup radi, nije po 
Božjoj volji: Nevini, bez krivnje, pa 
tako prekoreni! To Bog ne bi dao, 
ali biskup ne radi po božjoj milosti, 
pa može činiti što hoće. Ali jedno- 
ga dana vidjet će se pravda, koju 
odavno niste vidjeli. Ja ću to sve 
polako početi smirivati, a mnoge 
će fratre obasjati velika sreća. 

(Vicka nije ništa dostavila za 4. V. 1982. Utorak: 
ovaj dan) Za Ivana i Ivicu treba se što više 

moliti, da mognu izdržati sve pro- 
gone. Bit će ih još dosta, ali neka 
budu hrabri, nasmijani i neka na to 
ne obraćaju pažnju. Ja sve vidim i 
znam, što se radi, samo da oni odu, 
ali to ne može tako lako. Pravda 
se mora vidjeti. Da su oni, koji ih 
progone, sigurni u sebe, postupali 
bi drugačije, ali oni nemaju sigur- 
nosti, a to je sada za njih najgore! 
Sve će se to dobro svršiti. 

A Gospe, ovoj trojici pokaži, 
ako ništa, daj im neke opomene, da 
ih se već jednom okane tako zlo- 
stavljati. 

Gospa odgovori: Imaju podr- 
šku i zato idu za tim, da ih više ne 
bi morali gledati. Znam da su se 
Ivan i Ivica zbog toga mnogo zami- 
slili i da na to stalno misle. Lakše bi 
im bilo, da to izbrišu polako, ili da 
toga uopće nema! Neka misle na 
to, da su oni fratri kao i drugi! Ima 
ih mnogo, koji zbog njih sigurno 
nikako ne spavaju, a i to im je je- 
dna kazna, ali to nije ništa, kako bi 
im još moglo biti! 

A onda sam ja rekla: Kad su oni 
takvi, neka im bude! 

Gospa je napomenula: To je ve- 
lika sramota, što sami međusobno 
prave toliki nered. Nema nikakva 
reda, samo ima mnogo udaraca, 
što ih zadaju Crkvi, a ujedno s 
time i vjeri i mnogim vjernicima. 
Opet je ponovila: Za one, koji nisu 
krivi, ima se uvijek što reći, jer to 
su dobri svećenici, pa im nemam 
predbaciti greške. Svaki je susret s 

njima. Mogu činit štogod ih je vo- 
lja, ali, dokle... Ne, dalje ne, dosta 
je bilo toga! 

(Vicka nije ništa dostavila za 30. VIII. Nedjelja: 
ovaj dan) Svećenici su postavili pitanje: 

Biskup i svećenici govore, da ti 
nisi dala jasnu poruku svećenicima 
u Hercegovini. Govore, da je tvoje 
ukazanje u Međugorju učinilo još 
veću podjelu među svećenicima i 
vjernicima. Molimo te, večeras reci 
konkretnu poruku za hercegova- 
čkog biskupa i za svećenike, kako 
bi se svi sjedinili. 

Odgovor: Ja nisam željela vašu 
podjelu, naprotiv, ja želim ujedi- 
njenje, jer znate svi, da sam Kralji- 
ca mira. Želite od mene konkretnu 
poruku? Ja sam majka, majka iz 
naroda, i ništa ne mogu učiniti bez 
Božje pomoći. I ja trebam moliti 
kao i vi. Zato vam samo to mogu 
reći: 

Molite, postite, vršite pokoru, 
pomažite nemoćnicima. 

Žao mi je, ako vam moj prvi 
odgovor nije bio po volji. Možda 
ga ni ne želite shvatiti? 

Krajem kolovoza 1982 g. 

Vicka nam je rekla odprilike 
ovako: Gospa mi je poručila da se 
Ivan i Ivica ne udaljuju iz Mostara 


Krajem kolovoza 1982: 

Vicka nam je rekla otprilike 
ovako: 

Gospa mi je poručila da se Ivan 
i Ivica ne udaljuju iz Mostara. 

Sama je to rekla, a da je nisam 
ništa upitala. 

Pitali smo je dali je Gospa rekla 
i razlog za to. 

Vicka nam reče: Samo je to rek- 
la. 

29. Rujna - 1982 - Srijeda - 

Fra Ivica je upitao: Dali da ide- 
mo iz Mostara ili da ostanemo? 

Gospa je odgovorila: “Ostani- 
te”!* 


29. IX. 1982. Srijeda: 

Interesantan je odgovor Go- 
spin za fra Ivicu Vego i za fra Ivana 
Prusina, kojima se biskupu prijeti 
laicizacijom. 

Fra Ivica je upitao: Dali da ide- 
mo iz Mostara ili da ostanemo? 

Gospa je dogovorila: ‘Ostanite’ 


* Crkva na Kamenu, 5/1998., 
str. 3; Ogledalo Pravde, Mostar, 
2001., str. 75-78. 

BISKUP SE NEMA 
ZA ŠTO ISPRIČAVATI 


Mir i dobro, službeno glasilo Hercegovačke franjevačke 
provincije, br. 2/1993., str. 15, objavilo je bilješku Provincij ala- 
ta: Fra Ivan Pusina imao pravo. Budući da su u tekstu nave- 
dene neke netočnosti s obzirom na Msgr. Pavla Žanića, do- 
nedavnoga dijecezanskog biskupa u Mostaru, dužnost nam je 
precizirati sljedeće točke: 

1) Vrhovni sud Apostolske signature Konačnom presudom 
od 27. ožujka 1993. proglasio je prekršajem zakona otpušta- 
nje iz Reda Male braće fra Ivana Prusine. Dekret o otpuštanju 
izdao je Red, iza toga je stajala Kongregacija za redovnike. Kad 
je fra Ivan uložio utok najprije poglavarima Reda a zatim i 
Kongregaciji, ova je na utok šutjela, jer se oslonila na klauzulu 
u dekretu o otpuštanju da se ne dopušta priziv na više sudove 
Sv. Stolice. A u to se uzdala jer je Papine odredbe o otpušta- 
nju iz Reda tumačila preširoko. I u tom je izgubila. Svatko ima 
pravo na obranu (kan. 1620, 7). Nije se osvrtala na fra Ivanovu 
“ništovnu žalbu” ( querela nullitatis ). Međutim u Presudi se ne 
proglašava “protuzakonitim i nevaljanim” zahtjev (od 7. sije- 
čnja 1983) biskupa Žanića da se oca Prusinu svede “ad statum 
laicalem”, kako Provincijalat navodi. Nije naime uopće bio po- 
stavljen dubium (sporno pitanje) o valjanosti ili nevaljanosti 
Biskupova zahtjeva, nego samo o postupku i odluci Kongrega- 
cije za redovnike s obzirom na dekret Reda. 

2) Sastavljač bilješke piše: “Nepravednim, protuzakonitim 
i prenaglenim zahtjevima i odlukama crkvenih struktura, po- 

čevši od Biskupskog ordinarijata u Mostaru, pa sve do onih u 
Rimu koji su nasjeli zahtjevu biskupa Žanića...”. 

- Biskup se Žanić u Presudi spominje na više mjesta, i sva- 
ki put njegov se sud, mišljenje i prijava smatraju mjerodavni- 
ma. Ostaju na snazi Biskupove odluke o oduzimanju sveće- 
ničkih ovlasti, poduzete s obzirom na fra Ivanovo pastoralno 
djelovanje u Biskupiji i prije otpuštanja i poslije otpuštanja, 
pa i nakon što je otpuštanje proglašeno nezakonskim. A spo- 
menuti zahtjev nije odluka. Prema tome nije nitko zahtje- 
vu biskupa Žanića “nasjeo”, kako se Provincijalatov pravnik 
izražava, nego je učinjen zakonski propust Kongregacije za 
redovnike u postupanju i u odlučivanju ( in procedendo et in 
decernendo) u odnosu na dekret o fra Ivanovu otpuštanju iz 
Reda Male braće. 

3) “Ljudsko poštenje, zakonska pravda i evanđeoska lju- 
bav tražili bi da se svi oni, koji su fra Ivanu učinili nepravdu, 
ispričaju njemu osobno...”. 

- Biskup se Žanić nema za što ispričavati, jer se o njegovim 
pastoralnim odlukama nije uopće presuđivalo na Vrhovnom 
sudu. 

4) “Kako bi u crkvenim uredima bilo evanđeoskije i to- 
plije, kada bi na stolovima tih ureda najprije bilo Evanđelje, a 
tek onda Kodeks”. 

- Sastavljaču bilješke sigurno je poznato da je “Fra Ivan 
Prusina imao pravo” naspram Kongregacije za ustanove po- 
svećenoga života i družbe apostolskoga života zato što je na 
stolovima Vrhovnoga suda bio Kodeks i po njegovim kanoni- 
ma, često citiranima, donesena i ova Presuda! 

Mostar, 7. studenoga 1993.* 

Don Luka Pavlović, 
generalni vikar 

Vrhbosna, 2/1996., str. 142. 


O AUTORU STUDIJE 


Nikola Bulat rođen je u Bisku 11. veljače 1931. u obitelji oca 
Mate i majke Cvite r. Jonić, koji su imali 1 1 djece. Osim njega 
iz obitelji je svećenik i dr. don Božo, profesor u Splitu, i s. Do- 
loroza, milosrdnica. 

Osnovnu je školu Nikola pohađao u Bisku, gimnaziju zapo- 
čeo u Sinju, a završio kao sjemeništarac u Splitu. Bogoslovne je 
nauke apsolvirao u Splitu, 1956., diplomirao u Zagrebu, 1960., 
gdje je i magistrirao, 1962., uvijek s odlikom. 

Za svećenika je zaređen u Splitu 4. prosinca 1955. Kao bo- 
goslov bio je prefekt u splitskom dječačkom sjemeništu. 

Svećeničke službe: upravitelj župe Neorić (1956.-1962.). 
Službenik na Ordinarijatu u Splitu (1962.-1963.). Duhovnik u 
malom sjemeništu (1963.-1964.), u bogosloviji (1963.-1965.). 
Predavao je vjeronauk u sjemenišnoj gimnaziji, na teologiji u 
Splitu ascetiku (1964.-1965.), kao stalni nastavnik ontologiju i 
etiku na katedri filozofije (od 1965.) i kao docent dogmatiku 
(od 1975.). Filozofske i dogmatske traktate predavao je sve do 
kraja 1988/89. godine. Akademsku godinu 1969/70. proveo je 
u Rimu skupljajući građu o Markantunu de Dominisu i pripre- 
majući doktorsku radnju “Nauka Marka Antuna de Dominisa 
o sakramentima uopće sa stajališta jedinstva Crkava” kod prof. 
dr. Ivana Goluba na Katoličkom bogoslovnom fakultetu u Za- 
grebu. Radnju, već privedenu kraju, prekinuo je zbog operacije 
srca u Švicarskoj, 1975. Priređivao je skripta iz svih materija 
koje je predavao i stalno ih nadopunjao 

Obavljao je i druge svećeničke službe. Bio je prosinodalni 
ispitatelj za dogmatiku, član raznih vijeća, duhovnik redovnica. 

Tešku srčanu bolest nosio je od rane mladosti. Uvijek je za- 
držao, pa i u najvećim patnjama vedrinu i šalu. Preminuo je 

20. travnja 1990. Pokopan je sutradan u Bisku uz veličanstven 
sprovod, na kojem su sudjelovala i oba mostarska generalna 
vikara, msgr. dr. Anto Brajko i msgr. Luka Pavlović. 

Među petnaestoricu članova Druge komisije za ispitivanje 
međugorskih događaja biskup je Žanić sa splitske teologije 
uzeo mr. don Nikolu Bulata. Nikola se najozbiljnije prihvatio 
nove zadaće, marljivo istraživao, željan samo istine i potpune 
istine. 

Jednom sam zgodom, plemenitošću osoba, iz Splita do- 
nio svu dokumentaciju kojom se don Nikola služio u svome 
istraživanju međugorskoga fenomena. Bilo je dosta dokume- 
nata i na Ordinarijatu, među njima otipkana studija koju, le- 
ktoriranu, ovdje objavljujemo. 

Prof. Bulat objavio je više teoloških studija: 

1. Uloga Crkve u ostvarivanju čovjekove lične i društvene sreče, 
u: Zbornik radova katehetskog tečaja, 1966., Split, 1967., str. 
289-312 (ciklostilom). 

2. Kršćanstvo bez Boga - Iluzija ili stvarnost? , CUS, 1/1972., str. 
50-61. 

3. Je li čovjek mjera svega? (recenzija J. R. Romića, Personalisti- 
čka etika, Zagreb, 1973.), CUS, 4/1973., str. 371-373. 

4. Suvremene kristologije, u: Putovi i raskršća suvremene teo- 
logije (Zbornik radova), Split, 1975., str. 33-65. 

5. Neka sporna pitanja o de Dominisu, CUS, 2/1975., str. 
102- 116. 

6. Kolegijalna uprava u Crkvi i odnos opće ipartikularnih Crkava 
prema učenju Marka Antuna de Dominisa, CUS, 4/1 976., str. 
309-315. 

7. Suvremena teološka problematika sakramenta potvrde, u: Slu- 
žba Božja, 3/1977., str. 213-225. 

8. Toma Akvinski u krivom ogledalu, CUS, 4/1980., str. 371- 
376. 

9. Sakramentalnost kršćanske ženidbe, CUS, 4/1982., str. 
312 -326. 

10. Teologija oslobođenja i Kristovo otkupljenje, CUS, 4/ 1984., 
str. 337-355. 

11. Kristova ljudska dimenzija u suvremenoj kristologiji, CUS, 
4/1987., str. 293-309. 

12. Crkva i sakramenti u misli M. A. de Dominisa (priredio 
dr. don Mladen Parlov), Split, 2002. 

O njemu je pisao: S. Kovačić, Mr don Nikola Bulat (ne- 
krologij s bibliografijom), u: Vjesnik Nadbiskupije splitsko- 
makarske, 3/1990., str. 28-29. 

Don Nikola Bulat (prigodom 1. obljetnice smrti), u: Na- 
vještenje (list splitskih sjemeništaraca), 1/1991., str. 104-105. 

R. P. 

